Barudhan luikurumah mi3Soup vareh neh !\nބަރުދަން ލުއިކުރުމަށް މި ތިން “ސޫޕް” ވަރެއްނެތް!\nސޫޕް އަކީ ބަރުދަން ލުއިކުރުމަށް އާންމުކޮށް މީހުން ޑައެޓްގައި ހިމަނާ އެއްޗެކެވެ. އެގޮތުން ގޭގައި ތައްޔާރު ކޮށްގެން ބޭނުން ކޮށްލާ ތަރުކާރީ ސޫޕް އަދި ޗިކެން ސޫޕަކީ ބަރުދަން ލުއިކޮށް ދިނުމަށް އެތައް ގުނައަކަށް އެހެވޭ ސިއްޙަތަށް ނުހަނު ފައިދާ ކޮށްދޭ އެއްޗެކެވެ. ބަރުދަން ލުއިކުރުމަށް މަސައްކާތް ކުރާމީހަކަށް ތިބާ ވެފައި ކެއުމުގައި ގެންގުޅެންވީ އެއްޗަކާމެދު ޝައްކުވާނަމަ ތިރީގައި މިވާ ތިން ވައްތަރުގެ ސޫޕް ޑައެޓްގައި ހިމަނާށެވެ.\nކްލިއާ ވެޖެޓަބަލް ސޫޕް:\nމި ސޫޕްތައްޔާރު ކުރުމަށް ބޭނުން ވައްތަރެއްގެ ތަރުކާރީ އެއްހިމެނިދާނެއެވެ. އެގޮތުން ކެރޮޓް، ބޮރޮކޮލީ ވިޓަމިންސް އަދި މިނެރަލްސް ގިނަ ތަރުކާރީ ބޭނުން ކުރުން ވަރަށް މުހިންމެވެ. ކެރެޓަކީ އޭގައި މަދު ކެލޮރީއެއް ހިމެނޭ އެއްޗެކެވެ. އަދި ބޮރޮކޮލީގައި ހިމެނޭ ޕައިޓޯކެމިކަލްސް އާއި ލޯކެލޮރީސް ހުންނަ ކެރެޓް މިސޫޕްގައި ހިމެނުމުން ބަރުދަން އަވަހަށް ލުއިކޮށްދޭނެއެވެ.\n1ޖޯޑް ބޮރޮކޮލީ، 1 ޖޯޑް ކެރޮޓް، 1 ޖޯޑް ގްރީންޕީސް، 1 ޖޯޑް ކެޕްސިކަމް، 1ފިޔާ،6ލޮނުމެދު އަދި ރަހަލާވަރަށް ލޮނުކޮޅަކާއި އަސޭމިރުސް ކޮޅެއް. އަސޭމިރުހާއި ލޮނުފިޔަވާ ބާކީ ތަކެތި ކުދިކޮށް ކިއުބްގޮތަށް ވާގޮތަށް ކޮށާލާށެވެ.\nތައްޔާރުކުރާނެގޮތް: އެންމެފުރަތަމަ ތަވަޔަށް ތެޔޮފޮދެއް އަޅާފައި ކޮށާފައި ހުރި ފިޔާ އަދި ލޮނުމެދު އަޅާފައި ރޯފިލުވާށެވެ. އެއަށްފަހު ލޮނާއި އަސޭމުރުސް ފިޔަވާ ބާކީ ހުރި ތަކެތި އެއްކުރުމަށްފަހު ފަސްމިނެޓް ވަންދެން ކެއްކު މަށްފަހު ފެން އެޅުމަށްފަހު ތަރުކާރީ ކޮޅު ރޯފިލަންދެން 10 މިނެޓްވަންދެން ކައްކާށެވެ. ދެން ރަހަލާވަރަށް ލޮނާއި އަސޭމިރުސް އެޅުމަށްފަހު އުންދުންމަތިންބާލާށެވެ. ރަހަމީރުކޮށްލުމަށް ސޫޕްގެ މައްޗަށް ކޮރިއަންޑާފަތް ކޮޅެއް ނޫނީ ސެލެރީފަތް ކޮޅެއް އަޅާލެވިދާނެއެވެ.\nމަޝްރޫމަކީ މީރު އަދި އެހާމެ ސިއްހަތަށް ފައިދާ ލިއްބައިދޭ އެއްޗެކެވެ. މަޝްރޫމް އިން ގުލްކޯޒް އަދި ހަށިގަނޑުގައު ހުންނަ ފެޓްތައް ވިރުވާލަދެއެވެ. މަޝްރޫމް އަކީ ޕްރޮޓިން އިން މުއްސަނދި ވެފައިވާ އެއްޗަކަށް ވެފައި މެޓަބޮލިޒަމް ބޫސްޓްކޮށްދީ ބަރުދަން ލުއިކޮށް ދިނުމަށް އެހީވެދެއެވެ.\nބޭނުންވާތަކެތި: 1 ޖޯޑު މަޝްރޫމް ކުދިކޮށް ކޮށާފައި، 1 ސައިސަމްސާ ކޯންފްލާ (1/4 ސްކިމްޑް މިލްކް އަށް އަޅާފައި )، 1 ކުޑަ ފިޔާ ކޮށާފައި، ރަހަލާވަރު ލޮނުކޮޅެއް، 1 ޖޯޑް ކިރު،2ޖޯޑު ފެން އަދި ރަހަލާވަރު އަސޭމިރުސް ކޮޅެއް.\nތައްޔާރުކުރާނެގޮތް: ތަވައަކަށް ފެން އަޅާފައި މަޝްރޫމް ކޮޅު މަޑުވަންދެން ކައްކާށެވެ. ދެން ތަވާ އުނދުންމަތިން ބާލާފައި ހިހޫވަންދެން ބަހައްޓާށެވެ. ހިހޫ ވުމުން މިކްސްޗަރުން ރަނގަޅަށް މިކްސްކޮށްލާށެވެ. ދެން ތަވަޔަށް ތެޔޮފޮދެއް އަޅާފައި ފިޔާކޮޅު ރަތްކުރާށެވެ. ދެން ތައްޔާރުކޮށްފައި ހުރި މަޝްރޫމް ޕޭސްޓް ފިޔާކޮޅާއި އެއްކޮށްފައި3މިނެޓްވަންދެން ކައްކާށެވެ. ދެން ފެންއެޅުމަށްފަހު ކޯންފްލާ ވެސް އަޅާފައި ލޮނާއި އަސޭމިރުސް އެޅުމަށްފަހު5މިނެޓްވަންދެން ކެއްކުމަށްފަހު އުނދުންމަތިން ބާލާށެވެ.\nކާލީފްލާވާ އަކީ ބާޒާރުމަތިން ފަސޭހައިން ލިބޭ އަދި އެހާގިނަ ނިއުޓްރިޝަން އެކުލެވޭ ތަރުކާރީ އެކެވެ. ސިއްޙީ މާހުރުން ބުނަނީ 100ގ ކާލީ ފްލާވާގައި %25 ކެލޮރީސް ހިމެނޭކަމަށެވެ.\nބޭނުންވާތަކެތި:2ޖޯޑް ކާލީފްލާވާ ކޮށާފައި، 1 ފިޔާ ކޮށާފައި،2އަލުވި ކުދިކޮށް ކޮށާފައި، އޮލިވް އޮއިލް،5ލޮނުމެދު ، ކްރީމް އަދި ވެޖެޓަބްލް ސްޓޮކް.\nތަވަޔަކަށް ތެޔޮފޮދު އެޅުމަށްފަހު ފިޔާ އަދި ލޮނުމެދު ރަތްވަންދެން ދޭފަތުން ހަލުވާށެވެ. ދެން އަލުވި އަދި ކާލީފްލާވާ އެޅުމަށްފަހު ފެންފޮދެއްގައި ވެޖެޓަބަލް ސްޓޮކް ކޮޅު ގިރާލުމަށްފަހު އެއްކޮށްފައި ކައްކާށެވެ. ދެން ކްރީމް އެއްކުރުމަށްފަހު އޮލަވަންދެން ކައްކާށެވެ. އެއަށްފަހު ހިހޫ ވުމުން މިކްސަރަށް އަޅާފައި އޮލަކޮށް ގިރާލުމަށް ފަހު ސާވްކުރާށެވެ.\nއަޅުގަނޑުމެން ދިވެހިންނަކީ ވެސް ވަރަށް ގިނައިން ބަރުދަން ލުއިކުރުމަށް އަދި ދުޅަހެހޮ ސިއްޙަތެއްގައި ދެމިތިބުމަށް މަސައްކާތް ކުރާބައެކެވެ. ވަޒީފާގައި އާއި އެކި ކަންކަމުގައި އަވަދި ނެތި އުޅެމުން ސިއްޙަތަށް މާބޮޑަށް ބަލައި ނުލެވޭނަމަ ފަސޭހައި ތައްޔާރު ކުރެވޭ ސިއްޙަތަށް އެތައް ފައިދާއެއް ލިއްބައިދޭނެ މި ސޫޕްތައް ކޮންމެ ދުވަހަކު ކެއުމުގައި ހިމެނުމުން ހަށިގަނޑަށް ލުއިލިބިގެންދާނެކަން ޔަގީނެވެ. ދުޅަހެޔޮ ސިއްޙަތެއް ގައި ދެމިތިބުމަށް އަބަދުވެސް ފައިދާހުރި ކާނާބޭނުން ކުރަން އާދަކުރައްވާށެވެ.\nހަކުރުބަލި ހުންނަނަމަ މިކާނާތައް ކެއުން ހުއްޓާލަންވާނެ


6 – ކުޑަކުދިން – DhiSalafiyyah\n6 – ކުޑަކުދިން\nފޮތް: ނޫޙު عليه السلام ގެ ވާހަކަ\nމި ސިލްސިލާގައި މިގެނެސްދެނީ ކުޑަކުދިންނަށް ޚާއްޞަކޮށްގެން ނަބީބޭކަލުންނާއި ރަސޫލުބޭކަލުންގެ ވާހަކަތަކެވެ.\n02/05/20226- ކުޑަކުދިން, ފޮތްތައްދިސަލަފިއްޔާ\nކުޑަކުދިންގެ ފޮތް : އީމާންކަމުގެ ރުކުންތައް\nކުޑަކުދިންނަށް ހެޔޮ ބިންގަލެއް އަޅާދިނުމަކީ މައިންބަފައިންނާއި މުރައްބީންގެ ކޮނޑުގައި އެޅިފައިވާ ޒިންމާއެކެވެ. އެކަމަށްޓަކައި ލިބިފައިވާ ވަސީލަތްތައް ބޭނުންކޮށްގެން އެކަމުގައި ގަދަ އަޅާ މަސައްކަތްކުރުމަކީ ކޮންމެ މީހެއްގެވެސް ފަރުދީ ޒިންމާއެކެވެ. އަދި މުޅި މުޖުތަމަޢުގެ ޢާންމު ޒިންމާއެއްވެސްމެއެވެ.\n08/03/20226- ކުޑަކުދިން, ފޮތްތައްދިސަލަފިއްޔާ\nމިފޮތަކީ ކުޑަކުދިންގެ ހިތްތަކުގައި ތައުޙީދު އަށަގެންނެވުމަށްޓަކައި ލިޔެ ތައްޔާރުކުރެވިފައިވާ ފޮތެކެވެ.\n21/06/20216- ކުޑަކުދިން, ކުޑަކުދިން, ފޮތްތައްދިސަލަފިއްޔާ\nފޮތް: ތުއްތުކުދިންނަށް ތައުޙީދު އުނގަންނައިދިނުން\nމިއީ ތުއްތުކުދިންނަށް އިސްލާމީ ޢަޤީދާގެ އުޞޫލުތައް ބަޔާންކޮށް، ދަސްކޮށް ދެއްވުމަށް އަލްއިމާމް އަލްމުޖައްދިދު މުޙައްމަދު ބުން ޢަބްދުލްވައްޙާބު رحمه الله ލިޔުއްވާފައިވާ تَعْلِيْمُ الصِّبْيَانِ التَّوْحِيْدَ (ތުއްތުކުދިންނަށް ތައުޙީދު އުނގަންނައިދިނުން) މިރިސާލާގެ ދިވެހި ތަރުޖަމާއެކެވެ.\n20/12/20206- ކުޑަކުދިން, ފޮތްތައްދިސަލަފިއްޔާ\nފޮތް: ހޫދު عليه السلام ގެ ވާހަކަ\nކުޑަކުދިންނަކީ ވާހަކަ އަޑުއެހުމަށް ޝައުޤުވެރިކަން ހުންނަ ބައެކެވެ. އެކުދިންނަށް ކިޔައިދޭ ވާހަކަތަކަކީ ޢިބުރަތްތެރި ވާހަކަތަކަކަށްވުމަކީ މުހިންމު ކަމެކެވެ.\n17/12/20206- ކުޑަކުދިން, ފޮތްތައްދިސަލަފިއްޔާ\nފޮތް: ކޮއްކޮމެންގެ ޢަޤީދާ ފޮތް\nމިފޮތުގައި ހިމަނާލާފައިވާނީ ކުޑަކުދިންނަށް ކޮންމެހެން އެނގުން މުހިންމު ޢަޤީދާގެ ސުވާލުތަކަކާއި އޭގެ ޖަވާބުތަކެވެ.\n20/04/20206- ކުޑަކުދިން, ފޮތްތައްދިސަލަފިއްޔާ\nކުޑަކުދިންގެ ފޮތް : އިސްލާމްކަމުގެ ރުކުންތައް\nއަދުގެ މުޖުތަމަޢުގައި ކުޑަކުދިންނާ ގުޅޭ ގޮތަށް ތައްޔާރުކޮށްފައިވާ ފޮތްތަކުގައި، އިސްލާމީ ތަޢުލީމާ ތަރުބިއްޔަތާ ޚިލާފު ގިނަ ކަންތައްތަކެއް ފާހަގަކުރެވެމުން ދާތީ އަދި އެކަމުގެ ދަތިކަން މުޅި މުޖުތަމަޢަށް ފޯރަމުން ދާތީ، އަޅުގަނޑުމެން ޤަޞްދުކޮށްފައިވާނީ އިސްލާމީ ތަރުބަވީ މަންހަޖުގައި މިފަދަ ފޮތްތައް ތައްޔާރުކުރުމަށެވެ.\n18/04/20186- ކުޑަކުދިން, ފޮތްތައްދިސަލަފިއްޔާ\nމިފޮތަކީ ކުޑަކުދިންނަށް ތައުޙީދު (ﷲ ތަޢާލާގެ އެއްކައުވަންތަކަން) އުނގަންނައިދިނުމަށް އެކުލަވާލެވިފައިވާ ފޮތްތަކުގެ ތެރެއިން ފޮތެކެވެ\n06/09/20146- ކުޑަކުދިން, ފޮތްތައްދިސަލަފިއްޔާ\n18/11/20136- ކުޑަކުދިން, ފޮތްތައްދިސަލަފިއްޔާ\nމިފޮތަކީ ފުރަތަމަ 26 ފެބްރުއަރީ 2012 ގައި މިސައިޓުގައި ޝާއިޢުކޮށްފައިވާ ފޮތެއެވެ. އަދި އެއަށްފަހު މިފޮތް މުރާޖާކުރެވިފައިވާތީ އަލުން ޝާއިޢުކުރީއެވެ.\n08/10/20126- ކުޑަކުދިން, ފޮތްތައްދިސަލަފިއްޔާ\nކުޑަކުދިންގެ ވާހަކަ (1)\nއަޅުގަނޑުމެން މިވާހަކަތަކުގައި ބަލާފައިވާނީ ކުދިންނަށް ހަމައެކަނި ވާހަކައެއް ހުށަހަޅާލަދިނުމުގެ އިތުރަށް، ކުއްޖާއަށް ދީނީ މަޢުލޫމާތުތަކާއި، އަޚްލާޤީ ރިވެތި އަދަބުތައް ކުއްޖާއަށް ވާހަކަތަކެއްގެ ސިފާގައި ފޯރުކޮށްދިނުމަށެވެ.\n16/06/20126- ކުޑަކުދިން, ފޮތްތައްދިސަލަފިއްޔާ\nމިފޮތަކީ ކުޑަކުދިންނަށް ތައުޙީދު (ﷲ ތަޢާލާގެ އެއްކައުވަންތަކަން) އުނގަންނައިދިނުމަށް އެކުލަވާލެވިފައިވާ ފޮތްތަކުގެ ތެރެއިން ފޮތެކެވެ.\n24/05/20126- ކުޑަކުދިން, ފޮތްތައްއައްޝައިޚް ޢިމްރާން މުޙައްމަދު ޢަލީ\nމިފޮތަކީ ކުޑަކުދިންނަށް އިސްލާމީ ރިވެތި އަދަބުތައް ދަސްކޮށްދިނުމަށްޓަކައި އެކުލަވާލެވިފައިވާ ފޮތްތަކުގެ ތެރެއިން ފޮތެކެވެ.\nދުޢާއަކީ މި ޢަމަލުގައި ﷲ ސުބުޙާނަހޫ ވަތަޢާލާ ބަރަކާތް ލައްވާ ގިނަބަޔަކަށް މިފޮތުގެ ލާބަޔާއި މަންފާ ވާސިލް ކޮށްދެއްވުމެވެ.\nފޮތުގެ ނަން: ނިދުމުގެ އަދަބުތައް\nލިޔުނީ: މުޖުތަބާ ހަމީދު\nޞަފްޙާގެ ޢަދަދު: 13 ޞަފްޙާ (A5 ސައިޒް).\nފައިލް ސައިޒް: 758 KB\n31/01/20126- ކުޑަކުދިން, ފޮތްތައްދިސަލަފިއްޔާ\nފޮތުގެ ނަން: ކެއުމުގެ އަދަބުތައް\nޞަފްޙާގެ ޢަދަދު: 14 ޞަފްޙާ (A5 ސައިޒް).\nފައިލް ސައިޒް: 1.02 MB\n28/01/20126- ކުޑަކުދިން, ފޮތްތައްދިސަލަފިއްޔާ\nމިފޮތަކީ ކުޑަކުދިން ދިވެހިކިޔަން ފަރިތަކުރުމާއެކު، އިސްލާމްދީނަށް ކުދިންގެ ހިތްތަކުގައި ލޯބިއުފެއްދުމުގެގޮތުން އެކުލަވާލެވިފައިވާ ފޮތެކެވެ. ﷲ ސުބުޙާނަހޫ ވަތަޢާލާ ދެއްވަވާފައިވާ މަތިވެރި ނިޢުމަތްތައް މިފޮތުގައި ކުދިންނަށް އަންގާދެވިފައިވާނެއެވެ.\n25/01/20126- ކުޑަކުދިން, ފޮތްތައްދިސަލަފިއްޔާ


Mainbafa in muaamalaai kurumugai balan jehey kankan މައިންބަފައިންނާ މުޢާމަލާތް ކުރުމުގައި ބަލަންޖެހޭ ބައެއް ކަންތައްތައް – Ilm Mainbafa in muaamalaai kurumugai balan jehey kankan\nމައިންބަފައިންނާ މުޢާމަލާތް ކުރުމުގައި ބަލަންޖެހޭ ބައެއް ކަންތައްތައް\nމައިންބަފައިންނަކީ އަޅުގަނޑުމެން މި ދުނިޔެއަށް ފޮނުއްވުމަށް ﷲ މެދުވެރި ކުރެއްވި ސަބަބެވެ. އެދެމީހުންނަށް ކިޔަމަންތެރިވެ އިޙުސާންތެރިވުމަކީ އިސްލާމްދީނުގައި ވަރަށް ބޮޑަށް ބާރުއަޅުއްވާފައިވާ ކަމެކެވެ. ﷲ ސުބްޙާނަހޫ ވަތަޢާލާ، ކީރިތި ޤުރުއާނުގެ އަލް އިސްރާ ސޫރަތުގައި، ހަމައެކަނި އެއިލާހަށް އަޅުކަން ކުރުމަށް އެންގެވުމާއި ވިދިގެން މައިންބަފައިންނަށް އިޙްސާންތެރިވުމަށް އަމުރު ކުރައްވާފައިވެއެވެ. އަދި ލުޤްމާން ސޫރަތުގައި، އެއިލާހަށް ޝުކުރުވެރިވުމަށް އަމުރު ކުރެއްވުމަށް ކުރެއްވި އަމުރުފުޅާ ވިދިގެންވަނީ މައިންބަފައިންނަށް ޝުކުރުވެރިވުމަށް ކުރެއްވި އަމުރު ފުޅެވެ.\nހެޔޮ ކަންތައްތަކުގައި އެދެމީހުންނަށް ކިޔަމަންތެރިވުން. އަދި އެދެމީހުންނަށް އިޙްސާންތެރިވުމާއި، އެދެމީހުން ކުރިމަތީ ބޮޑާވެ ނުގަތުން.\nއެދެމީހުންގެ ކަންތައްތައް ކުރުމުގައި އުފާވެރިވެފައި ހުރުން. އަދި އެދެމީހުންނާއި ބައްދަލުވާހިނދު އުފާވެރި މޫނަކާއި އެކީ ބައްދަލުކުރުން.\nއެދެމީހުންނަށް ސަލާމް ކުރުމުގައި އިސްވެގަތުން. އަދި އެ ދެމީހުންގެ އަތަށާއި ބޮލަށް ބޮސް ދިނުން.\nއެދެމީހުންނަށްޓަކައި މަޖިލިސްގައި ފޭވެ ހުރުން. އެދެމީހުން ކުރިމަތީ އިށީނދެ އިނުމުގައި އިންނަން ވާނީ އަދަބު އިޙްތިރާމާ އެކުގައެވެ. އަދި އެމީހުން ތިބޭ މަޖިލިސްތަކުގައި އަޑުންއަޑުނަގައި ހުނުންފަދަ ބޭއަދަބީ ކަންތައްތަކުން ދުރުވެ ރައްކާތެރިވުން. އަދި މަޖިލިސްގައި ތިބޭއިރު އެދެމީހުންނަށް ކުރިމަތިވާގޮތަށް ދެފައި ދަމާލައިގެން ނުއިނުން. އަދިވެސް މިފަދަ މަޖިލިސްގެ އަދަބު ގެއްލޭފަދަ އެއްވެސް ކަމެއް ނުކުރުން.\nމަސައްކަތުގައި އެ ދެމީހުންނަށް އެހީތެރިވުން.\nއެ ދެމީހުންކުރެ މީހަކު ތިބާއަށް ގޮވައިފިނަމަ އިޖާބަދިނުމުގައި އަވަސްވެގަތުން.\nއެދެމީހުން ނިކަމެތިކުރުމުން އެއްކިބާވެ ދުރުވުން. އެ ދެމީހުން ކުރިމަތީގައި ބޮޑާވެ ނުހެދުން.\nރޭގަނޑު އެދެމީހުންގެ ކުރިމަތީގައި ހިނގުން. އަދި ދުވާލު އެދެމީހުންގެ ފަހަތުން ހިނގުން\nއެދެމީހުންނާއި އެކީގައި ކާމޭޒު ދޮށުގައި ތިބޭއިރު، އެދެމީހުންނަށް ވުރެ ކުރިން ކާއެއްޗެއްސާ ދިމާއަށް ތިބާގެ އަތް ދިގު ނުކުރުން.\nއެ ދެމީހުންގެ ދެމެދުގައި މައްސަލައެއް ޖެހިއްޖެނަމަ، އިޞްލާޙުކުރުމަށް މަސައްކަތް ކުރުން.\nއެދެމީހުންގެ ގާތަށް ޒިޔާރަތް ކުރުމުގައްޔާއި، އެދެމީހުންގެ ގާތުން ދުރަށްދާ ހިނދު، އިޛުނަ ހޯދުން\nއެދެމީހުންނަށް ﷲގެ މަތިން ހަނދުމަ ކޮށްދިނުން. އެދެމީހުންނަށް ދީނުން ނޭނގޭ ތަކެތި ބުނެދިނުން. މިގޮތަށް ބުނެދިނުމުގައި ތިބާއަކީ މުޢައްލިމަކަށް ވެގެން ނޫޅޭށެވެ. އޭގެ ބަދަލުގައި، ތިބާއަކީ އެދެމީހުންގެ ދަރިއެއްކަމާއި، އެދެމީހުންނަކީ ތިބާގެ މައިންބަފައިންކަން ދަނެގެން އެދެމީހުންނާ ވާހަކަ ދައްކާށެވެ.\nއެދެމީހުންގެ އަގު ހިފެހެއްޓުމަށް މަސައްކަތް ކުރުން. އެއީ ރަނގަޅު އަޚްލާޤެއްގެ ވެރިއަކަށް ތިބާވެ، ނުބައި އެކުވެރިން ދޫކޮށް، ނުބައި ކަންތައްކުރެވޭ، ނުވަތަ އެފަދަ ކަންތަކަށް ޝައްކު ކުރެވޭ ތަންތަނާއި ދުރުހެލި ވެ ހުރެގެންނެވެ.\nއެދެމީހުންނަށް މަލާމާތް ކުރުމުން އެއްކިބާދެ ދުރުހެލިވުން\nއެދެމީހުން އަމުރު ނުކުރި ކަމުގައި ވީނަމަވެސް، އެދެމީހުން ހިތްއުފާވާ ކަންތައް ގިނަކުރުން.\nއެދެމީހުންގެ ޠަބީޢަތް ދެނެގަތުން. އަދި އެދެމީހުންނާ މުޢާމަލާތް ކުރުމުގައި އެކަމަށް ބެލުން.\nއެދެމީހުންނަށް ދުޢާކުރުން. އެދެމީހުންގެ ޙަޔާތުގައްޔާއި، މަރުވުމަށްފަހުގައިވެސް، އެދެމީހުންނަށް ފާފަފުއްސެވުމާއި، ރަޙްމަތަށް އެދި ގިނަގިނައިން ދުޢާ ކުރުން.


Dhanduveri nafaa loan ge dhashun 4.7 million rufiyaa dhookuranee\n13 އޯގަސްޓް 2020 - 14:12:34\nދަނޑުވެރި ނަފާ ލޯނުގެ ގޮތުގައި 4.7 މިލިއަން ރުފިޔާ 17 ފަރާތަކަށް ދޫކުރުމަށް ހަމަޖެހިފައިވާ ކަމަށް އެސްއެމްއީ ބޭންކުން ބުނެފި އެވެ.\nއެސްޑީއެފްސީއާއި ފިޝަރީސް، މެރިން ރިސޯސަސް އެންޑް އެގްރިކަލްޗާއާއި ގުޅިގެން ދޫކުރާ އެ ލޯނަކީ ދަނޑުވެރިކަމުގެ އިގްތިސާދު ފުޅާކުރުމުގެ އިތުރުން އިންވެސްޓް ކުރެވޭނެ މަގުތައް ފަހިކޮށްދޭނެ އެއްޗެއް ކަމަށް އެސްއެމްއީން ބުނެއެވެ.\nއެސްއެމްއީއިން ބުނީ ދަނޑުވެރި ނަފާ ލޯނުގެ ދަށުން ޓެކްނޮލޮޖީ ބޭނުންކޮށްގެން ޖަމާނީ ދަނޑުވެރިކަމުގެ މަޝްރޫއުތަކަށާއި ލައިވްސްޓޮކް ފާމިންގް އަދި ގަސް އުފައްދާ ނާސަރީތައް ގާއިމް ކުރުމަށް އިންވެސްޓް ކުރެވޭނެ ކަމަށެވެ.\nހަ އިންސައްތައިގެ އިންޓްރެސްޓާއި އެކު ދޫކުރާ އެ ލޯނު ހަތް އަހަރުގެ ތެރޭގައި އަނބުރާ ދައްކަން ޖެހެއެވެ. އަދި އޭގެ ކުރިން ލޯނު ނުދެއްކިއްޖެ ނަމަ 12 މަހުގެ ގްރޭސް ޕީރިއަޑެއް ލިބޭނެ ކަމަށް އެސްއެމްއީން ބުނެއެވެ. ލޯނުގެ ގޮތުގައި އެންމެ މަދުވެގެން 75،000 ރުފިޔާ ނެގޭއިރު އަމިއްލަ ފަރުދުންނަށް 500،000 ރުފިޔާއާއި ހަމައަށް ލޯނު ނެގެއެވެ. އަދި ކުންފުނިތަކަށް 2،000،000 ރުފިޔާއާއި ހަމައަށް ލޯނު ނެގެއެވެ.


Ranbir ah loabeegai naakaamiyaabu vanee hii madukamun: Nitu\nރަންބީރަށް ލޯބީގައި ނާކާމިޔާބު ވަނީ ހިތް މަޑުކަމުން: ނީތޫ\nރަންބީރު އާއި އޭނާގެ މަންމަ ނީތޫ\nއެކްޓަރު ރަންބީރު ކަޕޫރަކީ ބޮލީވުޑްގައި މިހާރު މަސައްކަތްކުރާ އެންމެ ހުނަރުވެރި އެކްޓަރު ކަމަށް ވަރަށް ގިނަ ބަޔަކު ގަބޫލުކުރެ އެވެ. އެއާއެކު އޭނާއަކީ ލޯބީގެ ރޮނގުން ވެސް ހަމަ އެހާ ކުޅަދާނަ ޒުވާނެކެވެ. ބޮލީވުޑްގެ ބަތަލާއިންގެ ތެރެއިން އެންމެ ރީތި އެންމެ ނަން މަޝްހޫރު ގިނަ ބަތަލާއިންނާ ރަންބީރު ލޯބީގެ ގޮތުން ގުޅިފައި ވެއެވެ. ނަމަވެސް މީގެ ތެރެއިން ގިނަ ގުޅުންތައް ކެނޑިގެން ގޮސްފައި ވަނީ ހީވެސް ނުކުރާ ކަހަލަ ގޮތް ގޮތަށެވެ.\nނަރްގިސް ފަހްރީ، ދީޕިކާ ޕަދުކޯން، ކެޓުރީނާ ކައިފާއެކު ރަންބީރުގެ އޮތް ލޯބީގެ ގުޅުން އިންޑިއާގެ މީޑިއާގައި އެކި ދުވަސްވަރު ޝާއިއު ކޮށްފައިވާ ޚަބަރުތަކުން ވަރަށް ރަނގަޅަށް ސާފުވެ އެވެ. ނަމަވެސް ވީނުވީއެއް ނޭނގި މި ހުރިހާ ބަތަލާ އިން ވެސް ވަނީ ރަންބީރުގެ ހަޔާތުން ގޮސްފަ އެވެ. މިހާރު ރަންބީރުގެ ލޯބިވެރިޔަކީ ހުނަރުވެރި ބަތަލާ އާލިއާ ބަޓެވެ.\nރަންބީރުގެ މަންމަ ނީތޫ ބުނި ގޮތުގައި ރަންބީރަށް އެއްވެސް އަންހެންކުއްޖަކާ ލޯބި ވެގެން މާ ގިނަ ދުވަހު ނޫޅެވެނީ އޭނާގެ ހިތް މަޑުކަމުންނެވެ. އެހެންވެ އެއްވެސް އަންހެނަކަށް ނޫނެކޭ ބުނަން ނުކެރޭތީ ކޮންމެ ފަހަރަކު ވެސް އޭނާ ހޫނު ފެނަށް ވެއްޓެނީ އެވެ.\n"އެއީ މާ މަޑު ހިތެއްގެ ވެރިއެއް. އެއްވެސް މީހަކު ދެރަވާ ކަހަލަ ކަމެއް އޭނާ ނުކުރާނެ. ލޯބިގެ ގުޅުންތަކުގައި ވެސް އޭނާއަށް ލިބެނީ މި ލަނޑު. އެއްވެސް މީހަކަށް "ނޫން" ބުނަން ނުކެރުނީމަ ލަނޑު އަޅަނީ އޭނައަށް. އަހަންނަށް ވަރަށް ގިނަ ފަހަރަށް މި މަންޒަރު ފެނިފައި ވިޔަސް އެކަމުގައި އެހީތެރިކަމެއް ފޯރުކޮށެއް ނުދެވުނު،" ނީތޫ ބުންޏެވެ.\nނީތޫ ބުނި ގޮތުގައި ބައެއް ފަހަރު އޭނާ ބައެއް ކަހަލަ އިރުޝާދުތައް ރަންބީރަށް ދިނަސް އޭނަ އެ ވާހަކަތައް އަޑެއް ނާހަ އެވެ. އޭނާ ބާޣީ ހެދިފަ އޭނާއަށް ފެންނަ ގޮތަކަށް ކަން ކުރަނީ އެވެ.\n"ފުރަތަމަ ފަހަރަށް އޭނާ ރައްޓެހި ވެގެން އުޅޭ ކުއްޖަކާ މެދު އަހަރެން އެއްޗެއް ބުނި ފަހަރު ވެސް އޭނާ ހިތްހަމަނުޖެހުނު. އަހަރެން ބުނިން އެއީ ރަނގަޅު ކުއްޖެއް ނޫނޭ ލޯބީގެ ގޮތުން ގުޅޭކަށް. އެހެންބުނީމަ އޭނަ އަހަރެން ދެކެ ރުޅި އައީ. އެހެންވެ މިހާރު އަހަރެން އެ ކަހަލަ ކަންކަމާ ވެސް ކުރިމަތިލާނެ ގޮތް ދަސްކޮށްފިން. އަހަރެން ބުނަންވާ އެއްޗެއް ބުނެފައި އަވަހަށް އެތަނަކުން ދަނީ. އެގޮތް މާ ރަނގަޅުހެން މަށަށް ހީވަނީ،" ނީތޫ ބުންޏެވެ.\nރަންބީރުގެ މިހާރުގެ ލޯބިވެރިޔާ އާލިއާ އަކީ ނީތޫ ވެސް އަދި ކަޕޫރު އާއިލާގެ އެންމެން ވެސް ވަރަށް ލޯބިވާ އެ އެންމެން ވަރަށް ހިތްހަމަޖެހޭ މީހެކެވެ. ފާއިތުވީ އަހަރު ތެރޭގައި ރަންބީރާއި އާލިއާ ކައިވެނި ކުރަން އުޅުނު ކަމަށާއި ނަމަވެސް ކޮރޯނާވައިރަހުގެ ބަލިމަޑުކަމާ ހެދި އެކަން ނުވީ ކަމަށް ރަންބީރު ވަރަށް ފަހުން ދިން އިންޓަވިއު އެއްގައި ބުނެފައި ވެއެވެ.\nރަންބީރު ކަޕޫރު އާލިއާ ބަޓް\nއާލިއާގެ ލޯބީގެ މެސެޖް: ރަންބީރަށް ހިތްވަރަކަށް\nރަންބީރުއާ އާލިއާ މިއަދު އެންގޭޖް ވަނީތަ؟


Umurun 93 Aharu Gai Manma Akaai Bappa Eh Libihje - Vaguthu\nއުމުރުން 93 އަހަރުގައި މަންމަ އަކާއި ބައްޕައެއް ލިބިއްޖެ!\nއެމެރިކާގެ ކެލިފޯނިއާގައި މިހާރު ރޯވެފައިވާ އަލިފާންގަނޑުގެ ސަބަބުން ގެދޮރު ގެއްލި ހާލުގައި ޖެހިފައިވާ މީހުންގެ ތެރެއިން އެކަކީ އުމުރުން 93 އަހަރުގެ ލީ ބްރަންޑީ އެވެ. ދެވަނަ ބޮޑުހަނގުރާމައިގައި ބައިވެރިވި އެމެރިކާގެ ކުރީގެ ސިފައިންގެ މީހެއް ކަމަށްވާ ލީގެ ގެ އަލިފާނުގައި އަނދައިގެން ދިއުމުން އޭނާ ވަނީ މަގުމަތިވެފައެވެ.\nލީގެ ގެއާއި އަލިފާންގަނޑު ކައިރި ވުމުން ލީ ވަނީ އޭނާގެ ކާރުގައި އެސަރަހައްދު ދޫކޮށް ރައްކާތެރި ހިސާބަކަށް ގޮސްފައެވެ. ރައްކާތެރި ސަރަހައްދަކަށް ގޮސް އުޅުމުގެ ތެރޭގައި ލީ އާއި ބައްދަލުވީ ޒުވާން އަންހެނެއް ކަމަށްވާ ގްރާންޓް އާއި އެވެ.\nގްރާންޓް ވަނީ ލީ އަށް އެހީތެރި ވެފައެވެ. ލީ ގްރާންޓްގެ ގެއަށް ގެންގޮސް އެގޭގައި މަޑުކުރުމުގެ ފުރުސަތު ގްރާންޓް އާއި އޭނާގެ ލޯބިވެރިޔާ ޖޯޝް ވަނީ ދީފައެވެ. ގްރާންޓް އާއި ޖޯޝްގެ ރަނގަޅު ކަމާއި އޯގާތެރިކަން ފާހަގަކޮށް ލީ ބުނެފައި ވަނީ އެދެމީހުން މިހާރު ވަނީ އޭނާ "އެޑޮޕްޓް" ކޮށްފައި ކަމަށެވެ.\nގްރާންޓް އާއި ޖޯޝް ބުނީ ލީ އަށް އޭނާ ބޭނުން ދުވަހެއް ވަންދެން އެމީހުންގެ ގޭގައި ދިރިއުޅެވޭނެ ކަމަށެވެ.\nލީގެ ގެ އަލިފާނުގެ ހާދިސާގައި އަނދައިގެން ގޮސްފައި ވާތީ އެންމެ އަވަހަށް ވެސް އޭނާ އަށް އަލުން ގެއެއް އެޅި، ކުރީގެ ދިރިއުޅުމަށް ރުޖޫޢަ ވާން އަހަރަކަށް ވުރެ ގިނަ ދުވަސް ނަގާނެއެވެ. ނަމަވެސް މިއަދު ލީއަށް އެއްވެސް ކަންބޮޑުވުމެއް ނެތެވެ. އޭނާ އަށް ވަނީ އުމުރުން 93 އަހަރު ވެފައި ވަނިކޮށް "މަންމަ އަކާއި ބައްޕައެއް" ލިބިފައެވެ.\nނޮވެމްބަރު 15, 2018 07:04\nއަހަރެމެން މުސްލިމުނގެ ކިބަެއިގަ ހުނއނަންޖެހޭ ސިފަ މިހުންނަނީ ޔަހޫދިންގެ ކިބައިގަ....މުސްކުޅިންނާ އަޅާލާ މީހުން ނެތް.\nނޮވެމްބަރު 15, 2018 13:58\nމުސްކުޅިންނަށް ސަރުކާރުން ދޭ ފައިސާ ކޮޅުވެސް ދަރިން ކާލާފާ އެމީހުނާ އަޅައެއްނުލާ.\nނޮވެމްބަރު 15, 2018 10:37\nމިކަހަލަމީހުން ދިވެހިގެތެރޭގަނޫޅޭނެ ވަރައްސާފު ނިކަމެތިބްނައް ފުލެޓުލިބުނީމަ އެވެސްނުދޭނަމޭވިޔާ އެބުނީ އެކަމަކުވޯޓުލީ ހުސް މުއްސަނދިންނެއްނޫން ހާލުފައުޅޭމީހުންމޣިބައިނގޭ ވަރައްވިސްނާތި


Tedry Ufaddhanee Ibileehuge Kaivenitha?\nޓެޑްރީ އުފައްދަނީ އިބިލީހުގެ ކައިވެނިތަ؟\nޓެޑްރީ މުހައްމަދު ނިޔާޒު: ދެރިޔާ އަށް ފަހު ގެނެސްދޭން ބުނި ފިލްމެއް އަދިވެސް ނުނިމޭ.\nއެހެންޏާ ދެން މި ފިލްމަކަށް ހިތްކިޔައިގެން ތިބި އެންމެން ވެސް މިހާރު އެހެން މީހުންނާ ހިތާވެ، ކައިވެނިކޮށް ނިމިއްޖެ އެވެ. ފަހަރެއްގައި ފިލްމުގެ ނަމަކަށް "ލަސްވިޔަސް" އޭ ކިޔުމަކީ އޭގެ ބަދުނަސީބެވެ.\nޓެޑްރީ މުހައްމަދު ނިޔާޒަކީ އިތުރު ތައާރަފަކަށް ބޭނުންވާ ވަރަށް ވުރެ ފަރިތަ މޫނެކެވެ. އޭނާ މިފަހުން ދެ ފިލްމެއް އިއުލާނުކޮށް "ކަމްބެކެއް" ގެ ވާހަކަ ދެއްކުމުން، އޭނާގެ މަސައްކަތްތަކާއި ދިވެހި ފިލްމީ ދާއިރާ އަށް ލޯބިކުރާ އެތައް ބައެއްގެ ހިތްތައް އުތުރިއަރައިގެން ދިޔައީ އުފާވެރިކަމަކުންނެވެ.\nފިލްމީ ދާއިރާއިން ހާވާ ހަޑިއާ ގުޅިގެން ހިތްމަރުވެފައި ތިބި އެތައް ބަޔަކު އުފަލުން ފޮޅުނީ އެވެ. ޓެޑްރީ އަކީ ކޮން ފެންވަރެއްގެ ޑައިރެކްޓަރެއްކަން އެމީހުންނަށް އެނގޭތީ ކަމަށް ވެދާނެ އެވެ. ޓެޑްރީ އެނބުރި އައިސްފި ނަމަ ފިލްމީ ދާއިރާގެ އިންޖީނު ނިކަން ގަދަ އަށް ހިނގައި ގަންނާނެކަން އެނގޭތީ އެވެ.\nނަމަވެސް ޓެޑްރީ އިއުލާނުކުރި މި ދެ ފިލްމު ބެލުންތެރިންނާ ހަމަ އަށް ނައިސް މިހާރު މާ ބޮޑަށް ވެސް ލަސްވެއްޖެ އެވެ. ފުރަތަމަ އިއުލާނުކުރީ "ދަންހަޅަ" ނަމަކަށް ކިޔާ ޕްރޮޖެކްޓެކެވެ. އެ ފިލްމުގެ "އުދައެއް" ނާރައިގެން އުޅެނިކޮށް ރާއްޖޭގެ ސިޔާސީ މަސްރަހަށް އުދައަރައިގެން ގޮސް ޓެޑްރީގެ ފިލްމު ބޮޑު ފޮށްޓަށްލައި ތަޅުލާން މަޖުބޫރުވީ އެވެ.\nއެއަށް ފަހު ދެން އޭނާ އިއުލާނުކުރީ "ލަސްވިޔަސް" ނަމަކަށް ކިޔާ ޓީވީ ސިލްސިލާއެކެވެ. އެކަމެއް ވެސް ކުރިއަށް ގެންދަން ބޭނުންވި ގޮތަށް ކުރިއަށް ނުގެންދެވިގެން އެންމެފަހުން ދެން އިއުލާނުކުރީ ހަމަ މި ނަމުގައި ފީޗާ ފިލްމެކެވެ. "ލަސްވިޔަސް" ގެ ނަމުގައި މަސައްކަތް ފެށި ޓީވީ ޑްރާމާގެ މަސައްކަތް ލަސްވިލަސްވީނުން ގޮސް ފީޗާ ފިލްމަކަށް ބަދަލުވީ އެވެ.\nމި ފީޗާ ފިލްމެއްގެ މަސައްކަތް ވެސް އިއުލާނުކުރިތާ މިހާރު އެތައް ދުވަހެކެވެ. އަދިވެސް ކުރިއެރުމެއް ނުލިބެ އެވެ. އެންމެފަހުގެ މައުލޫމާތު ހޯދާލިއިރު ފިލްމުގެ ސްކްރިޕްޓް މިހާރު ފައިނަލްވެއްޖެ އެވެ. ލަވަ އާއި މިއުޒިކްގެ މަސައްކަތް ވެސް ގާތްގަނޑަކަށް ނިމިއްޖެ އެވެ.\nނަމަވެސް ފިލްމުގެ ގިނަ މަސައްކަތްތައް އަދިވެސް ކުރިއަށް ހުރީ އެވެ. އެހެންވީމަ ޓެޑްރީގެ "ލަސްވިޔަސް" މި އަހަރު ވެސް ބޮޑު ސްކްރީނަށް އަންނާނެ ކަމުގެ މާ ބޮޑު އުއްމީދެއް ނެތެވެ.\nނަމަވެސް އަންނަ މާޗް މަހު "އަމާނާތް" ގެ ޑީވީޑީ ލޯންޗުކުރާއިރު "ލަސްވިޔަސް" ގެ ފުރަތަމަ ޓީޒާ ބެލުންތެރިންނަށް ފެނުމުގެ ފުރުސަތު ބޮޑެވެ.\nއެހެންވީމަ މި ޚަބަރުން އޭނާގެ ސަޕޯޓަރުންނަށް ހިތްހަމަޖެހުމެއް ލިބުނަސް، ޓެޑްރީގެ އެނބުރިއައުމުގެ ސިލްސިލާ އަކީ މިހާތަނަށް ބޮޑު "ޑިސެޕޮއިންޓްމެންޓެކެވެ."\nބޮޑު ސްކްރީނަށް އެނބުރި އަންނާނެ ވާހަކަ ޓެޑްރީ ދައްކަނީ އެވެ. ނުއެއް އާދެވެ އެވެ.\nދެން މި އޮތީ ފާޑުކިޔުންތެރިން ދައްކާ ވާހަކަ އެވެ. އެނބުރި އަންނަން ޓެޑްރީ ޖެހިލުންވަނީ އެވެ. ފިލްމު ފްލޮޕްވެ ފާޑުކިޔުން އަމާޒުވެދާނެތީ ޓެޑްރީ ކަންބޮޑުވަނީ އެވެ. "ލަސްވިޔަސް" ލަސްވަމުން ގޮސް "އިބިލީހުގެ ކައިވެންޏަށް ބަދަލުވީ އެހެންވެ އެވެ.\nނަމަވެސް ޓެޑްރީ ބުނަނީ "ތިޔަހެނެއް ނުކިޔޭނެ" ކަމަށެވެ.\n"މިހާރު ކޮބާ އަހަރެންގެ ފިލްމެއް ފްލޮޕްވެގެން އަހަންނަށް ވާނެ ގެއްލުމަކީ؟ މިތާނގަ މި އުޅެނީ ރޭހަކަށް ނުކުމެގެންނެއް ނޫން. އަހަރެން ރަނގަޅަށް މަސައްކަތްކުރެއޭ އަހަރެން މިއީ އެންމެ މޮޅަށް ފިލްމު ހަދާ މީހާއޭ ކިޔައިގެން އުޅެނީ މީޑިއާ އާއި އޯޑިއެންސުން. އޭތި މަގޭ ބޮލާ ހަމައަކަށް ނުގެންދެވޭނެ،" ޓެޑްރީ ބުންޏެވެ.\n"ލަސްވިޔަސް" ޕްރޮޖެކްޓް ލަސްވަމުންދާ މައްސަލާގައި ވާހަކަ ދައްކަމުން ޓެޑްރީ ބުނެފައި ވަނީ މިހެންނެވެ.\nފިލްމު ފްލޮޕްވެދާނެތީ ނުވަތަ ބަޔަކަށް ކަމުނުގޮސްގެން ފާޑުކިޔާފާނެތީ އޭނާގެ އެއްވެސް ކަންބޮޑުވުމެއް ނެތެވެ. ނަމަވެސް މި ފިލްމާ އެކު ކޮނޑުގައި ބޮޑު ޒިންމާއެއް އެޅިފައިވާ ކަމަށާއި މި ފިލްމު ގެނެސްދޭއިރު ފިލްމީ ދާއިރާގެ މިއަދުގެ ރަހަތަކަށް އޭނާ އައުޑްޓޭޑްވެފައިވާ ޓެޑް ބުންޏެވެ.\n"މި ފިލްމާ އެކު ވަރަށް ބޮޑު ޒިންމާއެއް އެބަ އެޅޭ އަހަރެންގެ ބޮލުގައި. ސަބަބަކީ ދިވެހި ސިނަމާ އަށް މީހުންގެ މެދުގައި އޮތް ޝައުގުވެރިކަން ވަރަށް ބޮޑަށް ގޮސްފައި މި އޮތީ. އިތުބާރު މި އޮތީ ގެއްލިފައި. އަހަރެންގެ ޒިންމާއަކަށް ވެފައި މި އޮތީ އެ އިތުބާރު ދަމަހައްޓައި އެ ޝައުގުވެރިކަން އުފެއްދުން،" ޓެޑް ބުންޏެވެ.\nމި މޭރުމުން ވާހަކަ ދައްކަމުން ޓެޑް އެފަހަރު ބުނެފައި ވަނީ އޭނާ އަކީ "މާޒީގައި ހެދި ފިލްމަކާ މެދު ފަހުރުވެރިގެން ހުންނަން" ބޭނުންވާ މީހެއް ނޫން ކަމަށެވެ. ޓެޑްރީގެ ބޮޑު ސްކްރީނުގެ އަލަތު ތަޖުރިބާ "ދެރިޔާ" އަށް ފަހު އޭނާ ދެ ވަނަ ފިލްމެއް ރަސްމީކޮށް ޑައިރެކްޓްކޮށްފައެއް ނުވެ އެވެ.\nއޭގެ ކާމިޔާބީއާ އެކު ޓެޑްރީ ފިލައިފިއޭ ބައެއް މީހުން ބުނަނީ މި ސަބަބާ ހެދި އެވެ. އެފަދަ ކާމިޔާބީއެއް ތަކުރާރުނުކުރެވިދާނެތީ ޓެޑްރީ ފިލްމީ ދާއިރާ އަށް އެނބުރި އަންނަން ބޭނުން ނުވަނީއޭ ބައެއް މީހުން ބުނަނީ އޭނާގެ އެހެން މަސައްކަތެއް ފާއިތުވި 21 އަހަރުވީއިރު ވެސް ބޮޑު ސްކްރީނަށް އައިސްފައި ނުވާތީ އެވެ.\nއެހެންވީމަ ލަސްވިލަސްވީނުން ގޮސް ޓެޑްރީ ހަމަ އަސްލަށް ވެސް ފިލީ ހެއްޔެވެ؟ އޭނާ ބުނަނީ "ލަސްވިޔަސް" އެނބުރި އެބަ އަންނަ ކަމަށެވެ.\nއެހެންވީމަ އޭނާގެ އާ ފިލްމުގެ ނަމަކަށް އަހަރެމެން ދޭންވީ "އިބިލީހުގެ ކައިވެނި" ހެއްޔެވެ؟


Goachah Edhi Mihaathanah Hushahelhee 5100 Form: Dr.Muizzu\nގޯއްޗަށް އެދި މިހާތަނަށް ހުށަހެޅި 5100 ފޯމް: ޑރ.މުއިއްޒު\nހުޅުމާލެއިން ގޯތި ވިއްކުމުގެ ކަންތައް ހައުސިން މިނިސްޓްރީން ހުއްޓާލިއިރު، މިހާތަނަށް އެ މިނިސްޓްރީއަށް ގޯތި ހޯދުމަށް އެދި ހުށަހެޅި 5100 ފޯމް ބަލައިގެންފައިވާ ކަމަށް ހައުސިން މިނިސްޓަރު ޑރ.މުހައްމަދު މުއިއްޒު ވިދާޅުވިއެވެ.\nހައުސިން މިނިސްޓަރު ދެންމެ ވިދާޅުވީ ޖާގައިގެ ދަތިކަމާހުރެ ހައުސިން މިނިސްޓްރީން ގޯތި ވިއްކުން ހުއްޓާލައި އެކަން އެޗްޑީސީން ކުރާ ގޮތަށް ހަމަޖެއްސުމާއި ގުޅިގެން ހައުސިން މިނިސްޓްރީއަށް ލިބިފައިވާ ލިޔެކިއުންތައް އެކުންފުން ހަވާލު ކުރައްވާނެ ކަމަށެވެ.\n"އަޅުގަނޑުމެންނަށް ލިބިފައި ހުރި 5100 އެއްހާ ފޯމްތައް ލިއެކިއުންތަކާއެކު އެޗްޑީސީއާއިު ހަވާލު ކުރާނަން" ޑރ.މުއިއްޒު ވިދާޅުވިއެވެ.\nމުއިއްޒު ވިދާޅުވީ ގޯތި ދޫކުރަން ހުޅުވާލުމާއި ގުޅިގެން ގިނަ ބަޔަކު ކިއު ޖެހިފައި ތިބޭތީ، ދޫވާލަކު ދޫކުރާ 500 ނަމްބަރަށް ވުރެ ގިނަ ނަމްބަރަށް ހިުދުމަތް ދިނުމަށްވެސް މަސައްކަތް ކުރެވުނު ކަމށެވެ. އެހެން ނަމަވެސް ހައުސިން މިނިސްޓްރީގައި ޖާގައިގެ ދަތިކަން ހުރުމާއި ގުޅިގެން ގިނަ ބަޔަކަށް އަވީގައި ތިބެ ނުޖެހި ފޯމް ލެވޭނެ އިންތިޒާމެއް ހަމަޖެއްސުމަސް އެޗްޑީސީއާއި އެ މަސައްކަތް ހަވާލު ކުރެއްވީ ކަމަށެވެ.\nޑރ.މުއިއްޒު މިހެން ވިދާޅުވެފައިވާއިރު، ހައުސިން މިނިސްޓްރީން ގޯތި ބެހުމުގެ ކަންތައްތައް ކުރަމުންދާ ގޮތާމެދު ހިތްހަމަ ނުޖެހިގެން އެ އޮފީހުގެ ގިން މުވައްޒަފުން ތަކެއް ވަނީ އެކަން ހުއްޓުވައި ދިނުމަށް އޭސީސީގައިވެސް އެދިފައެވެ.


Yaugoob ge gondi gellijje kamah kanda alhan hushahalhaifi\nޔައުގޫބުގެ ގޮނޑި ގެއްލިއްޖެ ކަމަށް ކަނޑައަޅަން ހުށަހަޅައިފި\nދާންދޫ ދާއިރާގެ އެމްޑީޕީ މެންބަރު ޔައުގޫބު އަބްދުﷲ ރައްޔިތުންގެ މަޖިލީހުގެ ޖަލްސާއެއްގައި ވާހަކަފުޅު ދައްކަވަނީ. -- ފޮޓޯ: މަޖިލިސް\nދާންދޫ ދާއިރާގެ އެމްޑީޕީ މެންބަރު ޔައުގޫބް އަބްދުﷲ ރައްޔިތުންގެ މަޖިލީހުގެ މެންބަރު ކަމުން ވަކިވެފައިވާ ކަމަށް ކަނޑައަޅައި ދިނުމަށް އެދި ސުޕްރީމް ކޯޓަށް ހުށަހަޅައިފި އެވެ.\nބައެއް ވަކީލުން ވިދާޅުވީ ޗާޓަޑް އެކައުންޓެންޓުންގެ ގާނޫނުގެ ދަށުން އުފައްދާފައިވާ އިންސްޓިޓިއުޓް އޮފް ޗާޓަޑް އެކައުންޓެންޓްސް އޮފް ދަ މޯލްޑިވްސްގެ އިންތިގާލީ ކައުންސިލަށް މެމްބަރު ކަން ގަބޫލު ކުރެއްވުމާއެކު ގާނޫނުއަސާސީގެ 73 ވަނަ މާއްދާގެ (ރ) ގެ ފަހެއް އަދި 8 ގައި ބުނާ ސަރުތު ރައްޔިތުންގެ މަޖިލީހުގެ ދާންދޫ ދާއިރާގެ މެންބަރުގެ ކިބައިން ގެއްލި ގާނޫނުއަސާސީގެ 73 ވަނަ މާއްދާގެ (ނ) ގައި ވާ ގޮތުން އެ މެންބަރު މެންބަރުކަމުން ވަކި ވާނެ ކަމަށެވެ.\nގާނޫނު އަސާސީގައި ބުނާ ގޮތުން މަޖިލީހުގެ މެންބަރަކު މަގާމުގައި ހުރެ މުސްތަގިއްލު ކޮމިޝަނެއްގެ މެންބަރުކަން ނުވަތަ މުސްތަގިއްލު މަގާމެއް އަދާ ނުކުރެވޭނެ އެވެ. އަދި ރައްޔިތުންގެ މަޖިލީހުގެ މެންބަރެއްގެ ހައިސިއްޔަތުން އަދާކުރަންޖެހޭ ވަޒީފާއެއް ފިޔަވައި ދައުލަތުގެ އެހެން ވަޒީފާއެއް އަދައެއް ނުކުރެވޭނެ އެވެ.\nއެކަމާ ގުޅިގެން ޔައުގޫބު ވިދާޅުވީ އޭނާ އެ މަގާމާއި ހަވާލުވެވަޑައިގެންނެވީ ގާނޫނީ ލަފާ ހޯއްދެވުމަށްފަހު ކަމަށާ ނަމަވެސް ގާނޫނީ ބޭފުޅުންގެ މެދުގައި ހިޔާލުތަފާތުވުން އުފެދުމުން މަގާމުން އިސްތިއުފާ ދެއްވީ ކަމަށެވެ.\nއިދިކޮޅު ޕީޕީއެމް/ޕީއެންސީ ކޯލިޝަނުން ވެސް އެ ސުވާލު އުފައްދާފައިވަނިކޮށް، ޔައުގޫބުގެ ގޮނޑި ގެއްލިއްޖެ ކަމަށް ކަނޑައަޅަން ސުޕްރީމް ކޯޓަށް މައްސަލަ ހުށަހަޅާފައިވަނީ ޕީޕީއެމްގެ ވަކީލެއް ކަމަށް މައުލޫމާތު ލިބެ އެވެ.\nއެމްޑީޕީ ރައްޔިތުންގެ މަޖިލިސް ސުޕްރީމް ކޯޓް\nޔައުގޫބުގެ ގޮނޑީގެ މައްސަލަ ފަސްކޮށްފި\nމެންބަރުކަމާމެދު ސުވާލު އުފެދުމުން ސުޕްރީމް ކޯޓަށް


''FRIENDS'' Stream Kurumah 100 Million Dollar, 2020 Vana Aharu Gellidhaane! - Vaguthu\nއީރާނުން އަނެއްކާވެސް އިނގިރޭސިވިލާތުގެ ތެޔޮ ޓޭންކަރެއް ހިފަހައްޓައިފި -2ގަޑިއިރު ކުރިން\n"ފްރެންޑްސް" ސްޓްރީމް ކުރުމަށް 100 މިލިއަން ޑޮލަރު، 2020 ވަނަ އަހަރު ގެއްލިދާނެ!\nމަޝްހޫރު ފިލްމް ސީރީސް "ފްރެންޑްސް"، އޮންލައިން ސްޓްރީމިން ނެޓްވޯކް ނެޓްފްލިކްސްގައި މި އަންނަ އަހަރުވެސް ސްޓްރީމް ކުރުމަށް، އެ ކުންފުނިން 100 މިލިއަން ޑޮލަރު ވާނާގެ މީޑިއާއަށް ދައްކައިފިއެވެ.\nނެޓްފްލިކްސްއާއި "ފްރެންޑްސް ސީރީސް"ގެ ކޮޕީ ރައިޓްސް އޯނާރ ކުންފުންޏާ، ދެމެދު ކުރިޔަށް ދިޔަ އެގްރީމެންޓް އާ ބެހޭ ގޮތުން "ނިއުޔޯކް ޓައިމްސް" އަށް މައުލޫމާތު ދެމުން ނެޓްފްލިކްސްގެ އިސް ފަރާތަކުން ބުނެފައިވަނީ މީގެ ކުރިން "ފްރެންޑްސް ސީރީސް" ނެޓްފްލިކްސްގައި ސްޓްރީމް ކުރަމުން އަންނަނީ އަހަރަކު 30 މިލިޔަން ޑޮލަރު ދައްކައިގެން ކަމަށެވެ. ނަމަވެސް މިއަހަރު "ފްރެންޑްސް ސީރީސް" ސްޓްރީމް ކުރުމުގެ ހުއްދަ މިއަހަރު ވާނާ މީޑިއާއިން ދީފައިވަނީ 100 މިލިޔަން ޑޮލަރު ދެއްކުމުން ކަމަށެވެ. އަދި ނެޓްފްލިކްސްއިން މިއަގުގައި ކޮންޓްރެންކްޓް ހަދާފައިވާ ކަމަށްވެސް މީޑިއާ ރިޕޯޓުތައް ބުނެފައިވެއެވެ.\nފްރެންޑްސް ނެޓްފްލިކްސްއިން މިއަންނަ އަހަރު ނަގަން އުޅޭ ކަމަށް ވަނީ އަޑު ފެތުރިފައެވެ. ނަމަވެސް ނެޓްފްލިކްސްއިން ވަނީ މިކަން ދޮގުކޮށް، މިއަންނަ އަހަރުވެސް ނެޓްފްލިކްސްއިން "ފްރެންޑްސް ސީރީސް" ބެލޭނެކަން ހާމަކޮށްފައެވެ.\nމިއަންނަ އަހަރު ނެޓްފްލިކްސްއިން "ފްރެންޑްސް" ސީރީސް ސްޓްރީމް ކުރި ކަމުގައި ވީނަމަވެސް 2020 ވަނަ އަހަރު ފްރެންޑްސް ސީރީސް ނެޓްފްލިކްސްއިން ގެއްލޭނެ ކަމަށް ގިނަ ބަޔަކު ދަނީ ބުނަމުންނެވެ.\nމީގެ 24 އަހަރު ކުރިން ފެށި މަޝްހޫރު "ފްރެންޑްސް" ސީރީޒް، 1994 އަކާއި 2004އާ ދެމެދު ވަނީ 10 ސީޒަންއެއް ނެރެފައެވެ. އަދި އެއީ މިހާތަނަށް އެންމެ ގިނަ މީހުން ބެލި ސީރީޒްއެވެ. އަދި ދިވެހިންގެ ތެރޭގައިވެސް މިއީ ވަރަށް މަޤްބޫލުކަމެއް ލިބިފައިވާ ސީރީޒްއެކެވެ\nދެރަނުވޭ، މިއަންނަ އަހަރުވެސް ނެޓްފްލިކްސްއިން "ފްރެންޑްސް" ބެލޭނެ


Verikamugai Raees Yameen dhekkevi saabithu kamah saabas haggu: Dr. Jameel - One Online\nކުރީގެ ރައީސް އަބްދުﷲ ޔާމީނާއި ކުރީގެ ނައިބު ރައީސް ޑރ. މުހައްމަދު ޖަމީލު އަހުމަދު---- ފޮޓޯ/ ރައީސް އޮފީސް\nކުރީގެ ރައީސް އަބްދުﷲ ޔާމީން އަބްދުލްގައްޔޫމްގެ ވެރިކަމުގައި ކުރިމަތިވެ ވަޑައިގެންނެވި ގޮންޖެހުންތަކަށް އެމަނިކުފާނު ދެއްކެވި ސާބިތު ކަމަށް ސާބަސް ހައްގު ކަމަށް ޑރ. މުހައްމަދު ޖަމީލު އަހުމަދު ވިދާޅުވެއްޖެއެވެ.\nޑރ. ޖަމީލަކީ ރައީސް އަބްދުﷲ ޔާމީން ވެރިކަމަށް ގެނައުމަށް އެމަނިކުފާނުގެ ރަނިން މޭޓެއްގެ ހައިސިއްޔަތުން އިސް ދައުރެއް އަދާކުރެއްވި ބޭފުޅެކެވެ. ނަމަވެސް އިތުބާރު ނެތްކަމުގެ މައްސަލަ ހުށަހަޅައި ޖަވާބުދާރީވުމުގެ ފުރުސަތު ވެސް ނުދެއްވާ ޖަމީލު މަގާމުން ދުރުކުރެއްވިއެވެ.\nރައީސް ޔާމީންގެ ގާނޫނީ ވަކީލުންގެ ޓީމުގައި ހިމެނިވަޑައިގަންނަވާ ޑރ. ޖަމީލު މިއަދު ކުރެއްވި ޓުވީޓެއްގައި ވިދާޅުވީ ވެރިކަމަކީ ބިޔަ ބޮޑު މަސްއޫލިޔަތެއް ކަމަށާއި ފަސޭހަ ވަގުތުތައް މަދުވެފައި ނުތަނަވަސްވެ ހާސްވާ ވަގުތު ގިނަވާނެ ކަމަށެވެ. އެގޮތުން ރައީސް ޔާމިނަކީ އެންމެ ގިނަ ގޮންޖެހުންތަކާ ކުރިމަތިލާން ޖެހުނު އެއް ވެރިޔާ ކަމަށް ވިދާޅުވިއެވެ.\n"އެންމެ ގިނަ ގޮންޖެހުންތައް ކުރިމަތިވި އެއް ވެރިޔަކީ ރައީސް ޔާމީން. ބޭރުންނާއި އެންމެން އިދިކޮޅުގައި އެންމެ ފަހުން މުއައްސަސާތައް ވެސް. ދެއްކެވި ސާބިތުކަމަށް ސާބަސް ހައްގު،" ޖަމީލުގެ ޓުވީޓްގައި ވިދާޅުވެފައިވެއެވެ.\nދެހާސް ދޭތަރަވަނަ އަހަރުގެ ރިޔާސީ އިންތިހާބު ކާމިޔާބު ކުރައްވައިގެން ރައީސް ޔާމީން ވެރިކަމަށް ވަޑައިގަތީ ފުޅާ ކޯލިޝަނެއްގެ ތެރެއިންނެވެ. ނަމަވެސް އެ ކޯލިޝަން ރޫޅި، އެމަނިކުފާނުގެ ވެރިކަމާ ދެކޮޅަށް އިދިކޮޅު ހުރިހާ ފަރާތްތަކުން އެއްކޮޅަކަށް އެރިއެވެ. އޭގެ ތެރޭގައި އެމަނިކުފާނުގެ ބޭބޭފުޅު އަދި ކުރީގެ ރައީސް މައުމޫން އަބްދުލްގައްޔޫމް ވެސް ހިމެނިވަޑައިގަތެވެ.\nއެކަމުގެ ސަބަބުން ސަރުކާރަށް ކުރިމަތިވި ޕްރެޝަރާއެކު ރާއްޖޭގެ ހުރިހާ ސިޔާސީ ލީޑަރުންނަށް އެކި ތުހުމަތުތަކުގައި ޖަލަށްލިއެވެ. އަދި އެ ލީޑަރުން މިނިވަން ކުރުމަށް ސުޕްރީމް ކޯޓުން ކުއްލި ގޮތަކަށް ނެރުނު އަމުރާއެކު، ރައީސް ޔާމީން ވަނީ ކުއްލި ހާލަތު އިއުލާނުކުރައްވައި، ދެ ފަނޑިޔާރުން ހައްޔަރު ވެސް ކޮށްފައެވެ.\nއޭގެ އިތުރުން ރައީސް ޔާމީން އަވަހާރަކޮށްލުމަށް ރިޔާސީ ލޯންޗު ކޮޅުގައި އެއްޗެއް ގޮއްވާލި ހާދިސާއަކީ ވެސް ވެރިކަމުގައި އެމަނިކުފާނަށް ދިމާވި ނުރައްކާތެރި ދަނޑިވަޅެކެވެ. އެ ހަމަލާއިން ރައީސް ޔާމީން ސަލާމަތްވެ ވަޑައިގެންނެވިއެވެ.\nނަމަވެސް 2018 ވަނަ އަހަރުގެ ރިޔާސީ އިންތިހާބާ ބޮޑު ނާކާމިޔާބީއަކާ ކުރިމަތިވެވަޑައިގެންނެވި ރައީސް ޔާމީން މިހާރު ވެސް ގެންދަވަނީ، އެންމެ އިތުބާރު ކުރެއްވި ކުރީގެ ނައިބު ރައީސް އަހުމަދު އަދީބު އިސްވެ ހިންގި ބޮޑު ހިޔާނާތާގުޅޭ މަނީ ލޯންޑަރިންގެ ކުށް ސާބިތުވެ، ފަސް އަހަރުގެ ޖަލު ހުކުމެއް ތަންފީޒު ކުރައްވަމުންނެވެ.\nގުޅޭ ޓެގު ޕީޕީއެމް އެމްޑީޕީ ޑރ. މުހައްމަދު ޖަމީލް އަހްމަދު ކުރީގެ ރައީސް އަބްދުﷲ ޔާމީން މަނީލޯންޑަރިންގް


Police balikoh final ge furathama jaaga Sifain ah | Mihaaru\nސިފައިންގެ މުބައްޝިރު (ކ) ޕޮލިހުގެ ދެ ކުޅުންތެރިން ކައިރިން ބޯޅަ ފޮނުވާލަނީ.-- ފޮޓޯ: ހުސެއިން ވަހީދު/ މިހާރު\n10 ޖެނުއަރީ 2020 - 10:22\nމިދިޔަ އަހަރުގެ ފައިނަލުގައި ޕޮލިހާ ވާދަކޮށް ބަލިވި ސިފައިން ވަނީ އެންމެ ފަހުން ބޭއްވި ގައުމީ ލީގުގެ ޗެމްޕިއަންކަން ހޯދައިފަ އެވެ. ސިފައިން ގައުމީ ލީގު ކާމިޔާބުކުރިއިރު، ލީގުގެ ދެ ބުރުގައި ވެސް ޕޮލިހުން އަތުން ވަނީ ބަލިވެފަ އެވެ. މެ ފުރަތަމަ ބުރުގައި ސިފައިން އަތުން ޕޮލިސް މޮޅުވީ 3-1 ސެޓުންނެވެ. ދެ ވަނަ ބުރުގެ ފަހު މެޗުގައި 3-2 ސެޓުން ޕޮލިސް މޮޅުވި ނަމަވެސް އެއް ޕޮއިންޓުގެ ތަފާތުން ސިފައިން ވަނީ ލީގު ކާމިޔާބު ކޮށްފަ އެވެ. ރޭގެ މެޗަކީ ޕޮލިސް އަތުން މި ފަހަރުގެ ސީޒަނުގައި ސިފައިންނަށް ލިބުނު ފުރަތަމަ މޮޅެވެ.\nޕޮލިހުން ގައުމީ މުބާރާތަށް ނުކުތީ އެ ޓީމުގެ ކޯޗުގެ މަގާމަށް ބަދަލެއް ގެނެސްގެންނެވެ. އެ ގޮތުން ގައުމީ ލީގުގައި އެ ޓީމަށް އިރުޝާދުދިން އަޝްރަފް އަލީ (އަސްރާ)ގެ ބަދަލުގައި މި މުބާރާތަށް ޕޮލިހުގެ ކޯޗަކަށް ހަމަޖައްސާފައިވަނީ ފަތުހުﷲ ވަހީދު (ފައްލޯ) އެވެ. ފައްލޯ ވަނީ ދާދި ފަހުން ގައުމީ ވޮލީބޯޅަ މުބާރާތުގެ އަންހެން ޑިވިޝަނުގެ ތަށި ޕޮލިސް އަންހެން ޓީމަށް ހޯދައިދީފަ އެވެ.\nޒުވާނުންގެ މަރުކަޒު އެތެރެ ކޯޓުގައި ރޭ ކުޅުނު މެޗުގެ ފުރަތަމަ ސެޓު ޕޮލިހުން ގެންދިޔައީ 15-25 އިންނެވެ. މި ސެޓުގައި ސިފައިންނަށް މާ އެދެވޭ ކުޅުމެއް ނުދެއްކެ އެވެ. ޕޮލިހުގެ ލަންކާ ކުޅުންތެރިޔާ ދިޕްތީ ރޮމޭޝްގެ އިތުރުން އަލީ ހުޒާމް (ހުޒަންޓޭ) އާއި އިސްމާއިލް ސާޖިދު (ކުޑަކާއްޓެ)ގެ ފަރާތުން ރަނގަޅު އެޓޭކްތަކެއް ފެނިގެންދިޔަ ނަމަވެސް އެ ކުޅުންތެރިން ހުއްޓުވުމުގައި ސިފައިންނަށް މާ ބޮޑު ކަމެއް ނުކުރެވުނެވެ.\nރޭގެ މެޗުގެ ތެރެއިން ކޯޗު ފައްލޯ ޕޮލިހުގެ ކުޅުންތެރިންނަށް ބުނެދެނީ. -- ފޮޓޯ: ހުސެއިން ވަހީދު/ މިހާރު\nދެ ވަނަ ސެޓުގައި އެނބުރި އައިސް ސިފައިން ރަނގަޅު ކުޅުމެއް ދައްކައި ދެ ވަނަ ސެޓު ގެންދިޔަ އެވެ. ފުރަތަމަ ސެޓުގައި ހެދުނު ގޯސްތައް ސިފައިން ވަނީ މި ސެޓުގައި ކޮންމެވެސް ވަރަކަށް ރަނގަޅުކޮށްފަ އެވެ. ސިފައިންގެ ޓީމުގެ ކެޕްޓަން އަހުމަދު އަބްދުލް ކަރީމް (ލޯންގޭ) އާއި ޕާކިސްތާންގެ ކުޅުންތެރިޔާ މުބައްޝިރު ރާޒާ މޮޅު ކުޅުމެއް ދެއްކި މި ސެޓު ސިފައިން ގެންދިޔައީ 25-23 އިންނެވެ.\nދެ ވަނަ ސެޓުގައި ސިފައިން ދެއްކި ކުޅުން ތިން ވަނަ ސެޓުގައި ތަކުރާރުނުކުރެވުނެވެ. އޭގެ ބަދަލުގައި އަލުން ފޯމަކަށް އެޅި ޕޮލިހުން ރަނގަޅަށް ކުޅެން ފެށި އެވެ. ކުޑަކާއްޓެ އާއި ހުޒަންޓެގެ ފަރާތުން ރަނގަޅު ކުޅުމެއް ފެނުނު މި ސެޓުގައި ޕޮލިހުގެ އެޓޭކްތަކުގައި އެ ޓީމުގެ ސެޓަރު އިޝާން މުހައްމަދު (ބަޓިސް) ވެސް ތަފާތު ފެނުނު މި ސެޓު އެ ޓީމުން ގެންދިޔައީ 27-29 އިންނެވެ. މި ސެޓު ނިންމަން ސިފައިންނަށް ވެސް ފުރުސަތު ލިބުނު ނަމަވެސް މުހިއްމު ވަގުތުގައި އަތުން ހެދުނު ގޯސްތަކުގެ ސަބަބުން ފުރުސަތު ގެއްލުނީ އެވެ.\nތިން ވަނަ ސެޓު ގެއްލުނު ނަމަވެސް ދެން ކުޅުނު ދެ ސެޓުގައި ސިފައިން ފެނުނީ ރަނގަޅު ރޫހެއްގަ އެވެ. އެ ދެ ސެޓު 25-18 އާއި 15-12 އިން ގެންގޮސް ސިފައިން މެޗުން މޮޅުވި އެވެ. މި ދެ ސެޓުގައި ސިފައިންގެ ޓީމުގެ އާދަމް ނަސީމް (އެޑަމް) އާއި ލިބަރޯ އަހުމަދު ނަބީލް ވަނީ މޮޅު ކުޅުމެއް ދައްކައިފަ އެވެ. އަދި މުހިއްމު ބޯޅަތަކެއް ސަލާމަތްކޮށްދީ ސިފައިން ލީޑުގައި ބާއްވައިދިނެވެ.\nތިން ވަނަ ސެމީގައި ޕޮލިހާއި ގުޑީސްގެ ކުރިމަތިލުމެއް\nރޭގެ މެޗުން ބަލިވި ނަމަވެސް ޕޮލިހަށް އަދިވެސް ފައިނަލުގެ ފުރުސަތު އެބައޮތެވެ. ޕޮލިހަށް ފައިނަލަށް ދެން ދެވޭނީ މިރޭ ކުޅޭ ތިން ވަނަ ސެމީ ފައިނަލުގައި ގުޑީސް ސްޕޯޓްސް ކްލަބް ބަލިކޮށްގެންނެވެ. ގައުމީ ލީގުގައި ކުޅުނު ދެ މެޗުން ވެސް ޕޮލިސް ވަނީ ގުޑީސް އަތުން ބަލިވެފަ އެެވެ. ގުޑީސް އަށް ލީގުގެ ދެ ވަނަ ގެއްލުނީ ޕޮލިސް ލީގު ބުރުގެ ފަހު މެޗުން ސިފައިން އަތުން މޮޅުވުމުންނެވެ.\nގުޑީސް ތިން ވަނަ ސެމީން ފުރުސަތު ހޯދީ އިއްޔެ ހަވީރު ކުޅުނު ފުރަތަމަ ސެމީގައި ސްޕޯޓްސް ކްލަބް ސިޓީ އަތުން ފަހަތުން އަރައި 3-1 އިން މޮޅުވެގެންނެވެ. އެ މެޗުގެ ފުރަތަމަ ސެޓު ސިޓީން ގެންދިޔައީ 18-25 އިންނެވެ. ގުޑީސް މޮޅުވީ ދެން ކުޅުނު ތިން ސެޓު 25-17، 25-15 އަދި 25-16 އިން ގެންގޮސްގެންނެވެ. ގައުމީ ވޮލީ ޓީމުގެ ގިނަ ކުޅުންތެރިން ހިމެނޭ ގުޑީސް ޓީމަށް ރޭގެ މެޗުގައި މޮޅު ކުޅުމެއް ދެއްކީ ހަސަން ނިލާމް (ޕާޓޭ) އެވެ. ގުޑީސް ޓީމުގެ ކެޕްޓަނަކީ ގައުމީ ޓީމުގެ ސެޓަރު ހުސެއިން ވިޝާމް (ބުޅިކެ) އެވެ.\nގުޑީސް އާއި ޕޮލިސް ކުޅެގެން މިރޭ މޮޅުވާ ޓީމަކަށް ފައިނަލުގެ ފަހު ޖާގަ ލިބޭނެ އެވެ. ފައިނަލް މެޗު އޮންނާނީ މާދަމާރޭ އެވެ. ޕޮލިހުން މިދިޔަ އަހަރުގެ ފައިނަލުގައި ސިފައިންގެ މައްޗަށް ކުރިހޯދީ ސީދާ ތިން ސެޓުންނެވެ.


Fenaai narudhamaage dhaairaain course thah farumaakurumah ebbasvumeggai soikoffi - AO News\nފެނާއި ނަރުދަމާގެ ދާއިރާއިން ކޯސްތައް ފަރުމާކުރުމަށް، މިނިސްޓްރީ އޮފް އެންވަޔަރަންމަންޓާއި މޯލްޑިވްސް އިންސްޓިޓިޔުޓް އޮފް ޓެކްނޮލޮޖީ، (އެމް.އައި.ޓީ) އާއި ދެމެދު އެއްބަސްވުމެއްގައި މިއަދު ސޮއިކޮށްފިއެވެ.\nމި ރަސްމިއްޔާތުގައި މިނިސްޓްރީގެ ފަރާތުން އެއްބަސްވުމުގައި ސޮއި ކުރެއްވީ މިނިސްޓަރ އޮފް އެންވަޔަރަންމަންޓް، ޑރ. ހުސައިން ރަޝީދު ހަސަނެވެ. އަދި އެމް.އައި.ޓީގެ ފަރާތުން ސޮއި ކުރެއްވީ އެ ކުންފުނީގެ ޑިރެކްޓަރ އޮފް ޕްރޮގްރާމްސް، އާދަމް ހަލީމް އެވެ.\nއެންވަޔަރަންމަންޓް މިނިސްޓްރީ އިން ހާމަ ކުރެއްވި ގޮތުގައި މި އެއްބަސްވުމަކީ ފެނާއި ނަރުދަމާގެ ދާއިރާއިން ލެވެލް3އަދި ލެވެލް 4ގެ ސެޓްފިކެޓް ކޯހަށް ބޭނުންވާ ސްޓެންޑާޑް އަދި ކޯސް މެޓީރިއަލް ތައްޔާރުކުރުމަށް ވެވުނު އެއްބަސްވުމެކެވެ.\nއެގޮތުން މި އެއްބަސްވުމުގެ ދަށުން ތައްޔާރުކުރުމަށް ރޭވިފައިވާ ފެނާއި ނަރުދަމާގެ ކޯސްތަކުގެ ތެރޭގައި ޕްލަމިންގް، ސްވަރޭޖް ސިސްޓަމް އޮޕަރޭޝަންސް އެންޑް މެއިންޓެނެންސް، ވޯޓާ ސިސްޓަމް އޮޕަރޭޝަންސް އެންޑް މެއިންޓެނެންސް އަދި ފެން ތަހުލީލު ކުރާ ލެބޯޓްރީ ޓެކްނީޝަންސް އެވެ. މި މަސައްކަތް ކުރިއަަށްދާނީ މިނިސްޓްރީ އޮފް އެންވަޔަރަންމަންޓާއި ޓެކްނިކަލް އެންޑް ވޮކޭޝަނަލް އެޑިއުކޭޝަން އެންޑް ޓްރެއިނިންގް އޮތޯރިޓީ (ޓިވެޓް) ގުޅިގެން ކަމަށްވެސް މިނިސްޓްރީން ވަނީ ހާމަކޮށްފައެވެ.\nމިނިސްޓްރީއިން އިތުރަށް ހާމަކުރެއްވި ގޮތުގައި މި ކޯސްތައް ފަރުމާ ކުރެވިގެންދާނީ މޯލްޑިވްސް ކޮލިފިކޭޝަން އޮތޯރިޓީގެ މިންގަނޑުތަކާއި އެއްގޮތަށް ކަމަށާއި މި ކޯސްތައް ވެގެންދާނީ މި ދާއިރާގައި މަސައްކަތްކުރާ ފަރާތްތަކުގެ ހުނަރާއި ފަންނީ ގާބިލުކަން އިތުރު ކުރުމަށް ލިބޭ ފުރުސަތަކަށް ވެގެންދާނެ ކަމަށެވެ.\nމި ކޯސްތައް އެކުލަވާލުމަށްފަހު، ފެނާއި ނަރުދަމާގެ ޔޫޓިލިޓީ ހިދުމަތްދޭ ރަށްތަކުގައި މި އެއްބަސްވުމުގެ ދަށުން ފަރުމާކުރެވޭ ކޯސްތަކުގައި ބައިވެރިވުމުގެ ފުރުސަތު ހުޅުވާލެވޭނެ ކަމަށް މިނިސްޓްރީންވަނީ ހާމަކޮށްފައެވެ.\nއެމް.އައި.ޓީމިނިސްޓަރ އޮފް އެންވަޔަރަންމަންޓްމޯލްޑިވްސް އިންސްޓިޓިޔުޓް އޮފް ޓެކްނޮލޮޖީފެނާއި ނަރުދަމާޓިވެޓްޓެކްނިކަލް އެންޑް ވޮކޭޝަނަލް އެޑިއުކޭޝަން އެންޑް ޓްރެއިނިންގް އޮތޯރިޓީ\nގއ. ކޮނޑޭގައި ފެނާއި ނަރުދަމާގެ މަސައްކަތް ކުރުމަށް މާކްޓެކް މޯލްޑިވްސް އާއި ހަވާލުކޮށްފި\nވެރިކަމާ ހަވާލުވިއިރު، ރާއްޖޭގެ 70 އިންސައްތަ އަށް ވުރެ ގިނަ ރަށުގައި ފެނާއި ނަރުދަމާ ނިޒާމެއް ނެތް: ރައީސް\nގދ. ގެ3ރަށެއްގެ ފެނާއި ނަރުދަމާ ޕްރޮޖެކްޓް ބިޑަށް ހުޅުވާލައިފި\nއެފްއެންޑީބީ ކޯހުގައި ބައިވެރިވުމުގެ ފުރުސަތު ހުޅުވާލައިފި


Raees, Haseena Ah Gulhuvvai Shukuru Adhaa Kuravvaifi - Vaguthu\nކޮވިޑް-19: ހާލަތު އޮތީ ކޮންޓްރޯލުން ނައްޓާލާފައި! - 41 މިނެޓް ކުރިން\nރައީސް، ހަސީނާ އަށް ގުޅުއްވައި ޝުކުރު އަދާކުރައްވައިފި\n1 އަހަރު ކުރިން ( އޭޕްރީލް 22, 2020 )\nބަންގްލަދޭޝްގެ ބޮޑުވަޒީރު ޝައިހް ހަސީނާ އަށް ގުޅުއްވައި، ރައީސް އިބްރާހިމް މުހައްމަދު ސޯލިހް މިއަދު ޝުކުރު އަދާ ކުރައްވައިފިއެވެ.\nރައީސް ސާލިހް ދެންމެ ކުރެއްވި ޓްވީޓެއްގައި ވިދާޅުވީ ބަންގްލަދޭޝްގެ ބޮޑުވަޒީރަށް މީގެއިރުކޮޅެއް ކުރިން ގުޅުއްވައި ވާހަކަފުޅު ދެއްކެވި ކަމަށާއި، އެ ފޯނު ކޯލުގައި ބަންގްލަދޭޝް އިން ނޭޕާލާއި އެގައުމުގައި ތިބި ދިވެހި ދަރިވަރުން ރާއްޖެ ގެނެސްދީފައިވާތީ އެކަމަށް ޝުކުރު ދެންނެވި ކަމަށެވެ. އަދި މި ހާލަތުގައި އެކި ކަންކަމުގައި ރާއްޖެއަށް އެގައުމުން ފޯރުކޮށްދޭ އެހީތެރިކަން ފާހަގަ ކުރައްވައި އެކަމަށް ޝުކުރު ދަންނަވާފައިވާނޭ ކަމަށް ރައީސް ވިދާޅުވިއެވެ.\nPleasure to speak on the phone with PM of #Bangladesh, H.E.Sheikh Haseenaashort while ago. During our call, I conveyed our gratitude to the government and people of Bangladesh for evacuating Maldivian students and for the generous assistance in our efforts against COVID19.\nބަންގްލަދޭޝްގެ އެހީ މަނަވަރުން 100 ޓަނުގެ މުދާ ގެނައި އިރު، އޭގެތެރޭގައި ކާޑުގެ ބާވަތްތަކާއި ތަރުކާރީ އާއި މޭވާގެ އިތުރުން ކޮވިޑް-19 އަށް ބޭނުންވާ މެޑިކަލް ސާމާނެއެވެ. މިއީ ރާއްޖޭގެ ފޮރިން މިނިސްޓްރީގެ ބޮޑު އިސް ނެގުމެއްގެ ދަށުން ލިބުނު ބަންގްލަދޭޝް ސަރުކާރުން ދިން ދީލަތި އެހީއެކެވެ.\nމީގެއިތުރުން ދިވެހި ސަރުކާރުގެ އެދުމުގެ މަތިން އެގައުމުގައި ހަރަކާތްތެރިވާ ސިއްހީ މާހިރުންގެ ޓީމެއްވެސް ރާއްޖެއަށް ވަނީ ފޮނުވައިދީފައެވެ.\nމާލެއިން ކޮވިޑް-19 އަށް ބަޔަކު ޕޮޒިޓިވް ވެފައިވާއިރު، އޭގެ ތެރޭގައި ގިނަ އަދަދެއްގެ ބަންގްލަދޭޝް މީހުން ވެސް ހިމެނެއެވެ.\nރައީސް ނަޝީދުގެ ހާލުކޮޅު ބެއްލެވުމަށް ރައީސް ސޯލިހް، އޭޑީކޭ އަށް\nއޭޕްރީލް 22, 2020 16:49\nބުނިންތަ ރާއްޖޭގަ މިއުޅޭބަންގާޅު މީހުންތައް ގެންދާށޭ؟\nއޭޕްރީލް 22, 2020 17:30\nވެއްޓެނީ ވެއްޓެނީ. ސަރުކާރު ނޭވާހޮޅި އަށް އެޅެނީ. ދެން ނުހިފެހެއްޓޭނެ. ހިފަހައްޓަން ކިިތަންމެ މަސައްކަތެއް ކުރިޔަސް ދެނެއް ނުހިފެހެއްޓޭނެ. ވައިރަސް ދިވެހި ޖައްވުގައި ފަތުރާލި މަރުމޯލު. ޞިއްޙީ ޚިދްމަތްތެރިންނާއި ނޫސްލިޔާ މީހުން ގޮވަގޮވާ ތިއްބާވެސް ބީރުކަންފަތެއްދީ ދިވެހި ޤައުމުގެ ދޮރޯށި ބަންދު ނުކުރި ބުރާންތި. ސަލާމަތީ ބާރުތަކުގެ ބޭކަލުން ރެޔާއި ދުވާލު ނުނިދާ ނުކައި ނުބޮއި މަގުމަތީގައި ޢާއިލީ ޒިންމާ އަދާނުކުރެއްވި އެތިއްބަވާ ޙާލު ފެނުނީމަ ލޮލުން ކަރުނަ އޮހޮރޭ. ވަލިއްޔުލް އަމްރު ފިނިކޮޓަރީގައި ބަރަވެލި ދުވެލީގައި\nއޭޕްރީލް 22, 2020 18:07\nއޭޕްރީލް 23, 2020 20:38\nއޭޕްރީލް 23, 2020 20:39


ވަރޖިލް ވަން ޑައިކްގެ އެނބުރި އައުން ޕްރިސީޒަނަށް\nވަން ޑައިކްގެ އަނިޔާ\nވަން ޑައިކް ނެތުމުގެ އުނިކަން މި ސީޒަނުގައި ލިވަޕޫލުން ވަރަށް ބޮޑަށް ފެނުނު\nކަކުލަށް އަނިޔާވީ އެވަޓަންގެ ގޯލްކީޕަރު ޕިކްފަޑް ކުރި ޓެކުލެއްގައި\nމިދިޔަ އަހަރުގެ އޮކްޓޫބަރުން ފެށިގެން ވަން ޑައިކް ހުންނަނީ ކުޅުމާ ދުރުގައި\n13 މެއި 2021 | ބުރާސްފަތި 20:16\nލިވަޕޫލްގެ ޑިފެންޑަރު ވަރޖިލް ވަން ޑައިކް: ކުޅުމާ ދުރުގައި ހުންނަތާ7މަސް ވަނީ ވެފައި\nކުރިއަށް އޮތް ޖޫން މަހު ފަށާ ޔޫރަޕުގެ ގައުމުތަކުގެ ފުޓްބޯޅަ މުބާރާތުގައި ނުކުޅެވޭނެ ކަމަށާއި އެކަމަކު ޖުލައި މަހުގެ ފަހުކޮޅު އައު ސީޒަނަށް ތައްޔާރުވުމާ ހިސާބުން ލިވަޕޫލްގެ ފަރިތަކުރުންތަކުގައި ފުރިހަމައަށް ބައިވެރިވެވޭނެ ކަމަށް އެޓީމުގެ ހޮލެންޑު ޑިފެންޑަރު ވަރޖިލް ވަން ޑައިކް ބުނެފިއެވެ.\nހުސްވި އަހަރުގެ އޮކްޓޫބަރު މަހު އިނގިރޭސި ލީގުގައި އެވަޓަނާއި ދެކޮޅަށް ލިވަޕޫލް ކުޅުނު މެޗެއްގައި އެވަޓަންގެ ގޯލް ކީޕަރު ޖޯޑަން ޕިކްފަޑް ކުރި ޓެކުލެއްގައި ވަން ޑައިކްގެ ކަކުލަށް ލިބުނު ސީރިއަސް އަނިޔާއަކާ ގުޅިގެން މުޅި ސީޒަން އޭނާއަށް ވަނީ ގެއްލިފައެވެ. ލިގަމެންޓަކަށް ލިބުނު ގެއްލުން ރަގަޅު ކުރުމަށްޓަކައި ވަރަށް ބޮޑު އޮޕަރޭޝަނެއްވެސް ވަނީ ކުރެވިފައެވެ.\nއުމުރުން 30 އަހަރުވީ ވަން ޑައިކް ބުނެފައިވަނީ އޭނާއަކީ މިހާރު އެންމެ ޒުވާން ގިންތީގެ ކުޅުންތެރިއެއް ނޫންކަމަށާއި އެހެންވީމާ ބޮޑު އޮޕަރޭޝަނަކަށްފަހު އެނބުރި ކުޅުމުގެ ތެރެއަށް އަންނަންވާނީ ވަރަށް ލަހުން ވަރަށް ބަލައިގެން ވަރަށް ފަރުވާތެރިވެގެން ކަމަށެވެ. މިހާރު ކަކުލުގައި އެއްވެސް މައްސަލައެއް ނެތިފައި ބަރާބަރަށް ދުވެ އުޅެވުނަސް ވާދަވެރި މެޗުތަކަށް ނުކުތުން އެކަށީގެންވާ ވަރަށް އަދި ފިޓްނުވާ ކަމަށް ފެންނާތީ ޔޫރޯގައި ހޮލެންޑް ޓީމަށް ނުކުޅެން ނިންމީ ކަމަށް ވެސް ބުންޏެވެ. ވަން ޑައިކަކީ ހޮލެންޑުގެ ކެޕްޓަނެވެ.\nޔޫރޯ ފުޓްބޯޅަ މުބާރާތް ނިމުމާއެކު ލިވަޕޫލުން އައު ސީޒަނަށް ތައްޔާރުވުމުގެ ގޮތުން އޮސްޓްރިއާ ނުވަތަ ފްރާންސްގައި ކޭމްޕު ކުރުމަށް ވަނީ ހަމަޖެހިފައެވެ. އެ ކޭމްޕަށް ފަހު އެކުވެރިކަމުގެ މެޗުތަކެއްވެސް ކުޅޭނެއެވެ. މެންޗެސްޓަރ ޔުނައިޓެޑާއެކު އެކުވެރިކަމުގެ ދެ މެޗެއް ރޭވުމުގެ މަސައްކަތް ކުރިއަށްދާ ކަމަށް އެނގިފައިވެއެވެ. ވަން ޑައިކްގެ އެނބުރި އައުން ފެންނާނީ މީގެ ތެރެއިން މެޗަކުންނެވެ.\nވަން ޑައިކް ބުނެފައިވަނީ ފާއިތުވި ހަތް މަހަކީ ފުޓްބޯޅަޔާ ދުރުގައި ހުންނަން ޖެހުމުގެ ސަބަބުން ވަރަށް ހިތްދަތި ދުވަސްކޮޅެއް ކަމަށެވެ. ޚާއްސަކޮށް ޔޫރޯގައި ގައުމު ތަމްސީލުކުރަން އޮތް ފުރުސަތު ދޫކޮށްލަން ޖެހުމަކީ ހިތަށް ވަރަށް ތަދުވާ ކަމެއް ކަމަށާއި އެކަމަކު މި ނިންމުމަކީ އޭނާގެ އެނބުރި އައުން ދެމެހެއްޓުމަށް ވިސްނާނަމަ އެންމެ ރަނގަޅު ނިންމުން ކަމަށް ޔަގީން ކުރާ ކަމަށްވެސް ބުންޏެވެ.\nއިނގިރޭސި ލީގުގެ އައު ސީޒަން ފެށުމަށް ހަމަޖެހިފައިވަނީ އޮގަސްޓު މަހުގެ ސާދަ ވަނަ ދުވަހުއެވެ. އައު ސީޒަނުގައި މެޗުތައް ތާވަލް ކުރެވިފައިވާ ގޮތުގެ ޝެޑިއުލް ނެރުމަށް ހަމަޖެހިފައިވަނީ ޖޫންމަހުގެ ސޯޅަވަނަ ދުވަހުއެވެ. ވަން ޑައިކް ބުނެފައިވަނީ އުއްމީދަކީ އައު ސީޒަނުގައި ލިވަޕޫލްގެ ކުރީގެ ކާމިޔާބީތައް ތަކުރާރުކޮށްދިނުން ކަމަށާއި އަދި ވިހިބާވީހުގެ ވޯލްޑްކަޕަށް ހޮލެންޑް ކޮލިފައިކޮށްދީ އެ މުބާރާތުގައިވެސް ކުޅުން ކަމަށެވެ. އެހެންވީމާ ކުރިއަށް އޮތީ ކޮންމެހެންވެސް ފިޓްކޮށް ހުންނަންޖެހޭ ވަރަށް ވަރުގަދަ 18 މަސް ކަމަށް ވަން ޑައިކް ބުންޏެވެ.\nއިނގިރޭސި ޕްރިމިއާ ލީގު ލިވަޕޫލް ވާޖިލް ވެން ޑައިކް\nޒުވާން ޑިފެންޑަރު ކޮނާޓޭ ލިވަޕޫލަށް


Hukuru Miskiyy Thaareekhee Nazarakun - Vaguthu\nހުކުރު މިސްކިތް ތާރީޚީ ނަޒަރަކުން\nކޮންމެ ޤައުމެއްގައިވެސް އެބައެއްގެ ޚާއްޞަ ބިނާތަކެއް ހުރެއެވެ. އެބައެއްގެ ފަޚުރުވެރި ތާރީޚު ދައްކުވައިދޭ އިމާރާތްތަކެއް ހުރެއެވެ. ސައްތައިން ސައްތަ ދިވެހިންގެ އެންމެ ޚާއްޞަ އެއް ބިނާއަކީ މާލޭގެ ހުކުރު މިސްކިތެވެ. ހުކުރު މިސްކިތް ޚާއްޞަވާ އެއް ސަބަބަކީ ހުކުރު މިސްކިތަކީ ދިވެހިންގެ އެންމެ ދުވަސްވީ އާސާރީ އެއް ބިނާކަމުގައި ވާތީއެވެ.\nއިސްކަންދަރު ރަސްގެފާނުގެ ރަސްކަމުގެ 8 ވަނަ އަހަރު 28 ޝައުބާން 1066 (21 ޖޫން 1656) ދަރުމަވަންތަ ރަސްގެފާނު ބިނާކުރައްވައި، މީލާދީން 1338 ވަނަ އަހަރު ޝިހާބުއްދީން ރަދުން އާކުރައްވާފައިވާ ބިންގަލުގެ މައްޗަށް އަލުން ހިރިގަލުން ފަރުމާކުރައްވާފައި ވުމަކީވެސް އެމިސްކިތަކީ އާސާރީ ތަރިކައެއްކަން އަންގައިދޭ ކުލަގަދަ އެއް ހެއްކެވެ.\nއިސްކަންދަރު ރަސްގެފާނު މާލޭ ހުކުރު މިސްކިތް މަރާމާތުކުރެއްވީ ހިރިގަލުގައި ވަރަށް ރީތި ކުރެހުންތައް އަޅުއްވައި ލަކުޑީގައި ލާފެންކޮށްގެންނެވެ. އަދި ޢަރަބި ބަހުން ލިޔެފައިވާ ހުރިހާ އެއްޗެއް ލިޔެ ނިންމުމަށް ދެ އަހަރުގެ ދިގުމުއްދަތެއް ނަގާފައިވެއެވެ. ބުރަ މަސައްކަތުން ފަރުވާތެރިކަމާއެކު ބިނާކޮށްފައިވާ އިހުގެ މިސްކިތަކަށް ވާތީ ހުކުރު މިސްކިތަކީ ދިވެހިންގެ އެންމެ ދުވަސްވީ އެއްތަރިކައެވެ.\nހިޖުރައިން 1085 ވަނައަހަރު، ހުކުރު މިސްކިތު ދެކުނު ދޮރާށި ބިނާކުރެއްވުމަށްފަހު މުންނާރު ބިނާކުރައްވައި، މުސްލިމުތަކުންނަށް ފަސްވަގުތު ނަމާދަށް ގޮވާ ތަނެއްގެގޮތުގައި ވެގެންދިއުމަކީ ފަހެ އާސާރީތަނެއްގެ ގޮތުގައި އެ މިސްކިތް ބަލަންޖެހޭނެ ސަބަބަކެވެ.\nހުކުރު މިސްކިތަކީ އާސާރީ ތަރިކައަކަށްވާ އަނެއް ސަބަބަކީ އެމިސްކިތުގެ ދެކުނު ދޮރާށީގައި ބެހެއްޓިފައި ހުރި ޚާއްޞަ ފިލައެވެ. އެފިލަޔަކީވެސް ދިވެހި ތާރީޚު ބަޔާންކޮށްދޭ ރިވެތި ނަމޫނާއެކެވެ. މީގެ އިތުރުންވެސް އެމިސްކިތުގެ ދޮރުތަކުގައި ލިޔެވިފައިވާ ކީރިތި ޤުރްއާނުގެ ލިޔުންތަކުންވެސް ކަނޑައެޅި އެނގިގެންދަނީ އެ މިސްކިތަކީ މިރާއްޖޭގައި އިސްލާމްދީނުގެ އަލިގަދަ ނޫރު ދެމިގެންދިއުމުގެ ވަރަށްމުހިއްމު އެއް ސަބަބު ކަމުގައެވެ. ރަސްރަސްކަލުންނާއި ދައުލަތުގެ ބޮޑުން ފަސްދާނުލެވިފައިވުމާއި މިސްކިތު ގޯތިތެރޭގައިވާ މަހާނަގާތަކުން ތާރީޚީ ގިނަ މަޢުލޫމާތު ތަކެއް ލިބެއެވެ.\nއެމިސްކިތް ފަރުމާކުރެވިފައިވާ ގޮތުންވެސް ހުކުރު މިސްކިތް އާސާރީތަރިކައެއް ކަމުގައިވެއެވެ. މިސްކިތުގެ ބިއްތަކުން ފެންނަ ހިރިގަލުގެ އަޖައިބެއްފަދަ މަސައްކަތްތަކާއި ލަކުޑީގައި ލިޔެލާ ޖެހިފައިވާ ކުރެހުންތަކުން ދިވެހިންގެ ޒަމާންވީ ފަންނުވެރިކަން ދައްކުވައިދެއެވެ. މިސްކިތުގެ މަތިވަޑާމުން އެވޭލާ ދިވެހިންގެ މަސައްކަތްތެރިކަން ހާމަވެގެން ދެއެވެ.\nބޭރު ޤައުމުތަކުން ރާއްޖެ އަންނަ ފަތުރުވެރިން ދެކެން ބޭނުންވާ އެއް ތަނަކީ ހުކުރު މިސްކިތެވެ. އެއްޤައުމުން އަނެއްޤައުމަށް ދަތުރުކުރާ ފަތުރުވެރިން ޒިޔާރަތްކުރާނެ އެއްތަނަކީ އެ ޤައުމެއްގައި ހުންނަ އާސާރީ ތަރިކައިގެ ގޮތުގައި ފާހަގަ ވެފައި ހުންނަ ތަންތަނެވެ.\nއެފަދަ ތަނަކަށް ރާއްޖޭގައި ހުރި އެންމެ ދުވަސްވީ އެއްތަރިކަ އަކީ ހުކުރު މިސްކިތެވެ. ދުނިޔޭގެ ތަރިކައިގެ ލިސްޓުގައި ހުކުރު މިސްކިތް ހިމެނުމަށް ޓޫރިޒަމް މިނިސްޓްރީން މަސައްކަތް ކުރީ އެހެންވެގެންނެވެ. ދުނިޔޭގެ ތަރިކައިގެ ލިސްޓުގައި ހިމެނުމަށް ޔުނެސްކޯ އާއެކު ވަނީ މަސައްކަތްތަކެއް ކުރެވިފައި ވެއެވެ. އެމަސައްކަތްތަކުގެ ދަށުން ހުކުރު މިސްކިތް ދުނިޔޭގެ ތަރިކައިގެ ލިސްޓުގް ޖާގަ ހޯދާފައިވުމުން ފަތުރުވެރިންގެ މެދުގައި މިތަން މަގުބޫލުވެގެން ދާނެ ކަމަށް މިނިސްޓްރީން ގަބޫލު ކުރެވެއެވެ.\nމިދިވެހި ފަސްގަނޑުގައި ހުރި އެންމެ އާޘާރީ ބިނާއަކީ މާލޭ ހުކުރުމިސްކިތެވެ. އެތަން ފަރުމާކުރެވިފައި ހުރި ގޮތާއި އެތަނަށް ވެފައިވާ ދުވަހާއި އެތަނުން ކުރެވިފައި ހުރި ބޭނުންތަކަށް ބަލާއިރު ހުކުރު މިސްކިތަކީ ދިވެހިންގެ އެންމެ ދުވަސްވީ އެއް ތަރިކަކަން ޤަބޫލުކުރެވެއެވެ.\nފ.ނިލަންދޫން ބުދުދީން އޮތް ޒަމާނުގެ އާސާރީ އެއްޗެހިތަކެއް ފެނިިއްޖެ\nހިމަންދޫ ގޮނޑުދޮށުން ތިން އިންސާނެއްގެ ކަށިތަކެއް ފެނިއްޖެ


FIFA World Cup: 40 aharah fahu Peru ah furathama molhu\nވާރލްޑް ކަޕް: 40 އަހަރު ފަހުން ޕެރޫއަށް ފުރަތަމަ މޮޅު\nގްރޫޕް ފިޔަވަހީގެ އެންމެ ފަހު މެޗުގައި ޕެރޫއިން ވަނީ 2-0 އިން އޮސްޓްރޭލިއާ ބަލިކޮށްފައި\nކ. މާލެ 27 ޖޫން 2018 | ބުދަ 06:28 2,064\nމި މެޗުގައި ޕެރޫގެ ދެވަނަ ލަނޑު ޖެހުމަށްފަހު ކެޕްޓަން ގުރެއިރޯ އުފާފާޅުކުރަނީ - ހައިރައިޒް ޕްރައިވެޓް ލިމިޓަޑް\nފީފާ ވާރލްޑް ކަޕްގައި 40 އަހަރަށްފަހު ޕެރޫއިން ފުރަތަމަ ފަހަރަށް މޮޅެއް ހޯދައިފިއެވެ.\nގްރޫޕް ފިޔަވަހީގެ އެންމެ ފަހު މެޗުގައި ޕެރޫއިން ވަނީ 2-0 އިން އޮސްޓްރޭލިއާ ބަލިކޮށްފައެވެ. މިއީ މި ދެ ޓީމުގެ މެދުގައި ކުޅެވުނު ފުރަތަމަ މެޗަށްވާއިރު މިއީ އޯޝޭނިއާއަށް ނިސްބަތްވާ ޓީމަކާއި ދެކޮޅަށް ވާރލްޑް ކަޕްގައި ޕެރޫއިން ކުޅުނު ފުރަތަމަ މެޗެވެ. އޮސްޓްރޭލިއާގެ ޓީމުން ދެ ބަދަލެއް ފެނިގެންދިޔައިރު ޕެރޫގެ ޓީމުން ވެސް ވަނީ ދެ ބަދަލެއް ފެނިގެންގޮސްފައެވެ.\nމި މެޗަށް ނުކުތްއިރު ޕެރީ އޮތީ ވާރލްޑް ކަޕްއިން ކަޓާފައެވެ. އެހެން ނަމަވެސް މި މެޗު ކާމިޔާބުކޮށް ޑެންމާކް ކުޅުނު މެޗުން ޑެންމާކް ބަލިވިނަމަ ލަނޑުގެ ތަފާތުން ދެވަނަ ބުރަށް ދިޔުމުގެ ފުރުސަތު އޮސްޓްރޭލިއާއަށް އޮތެވެ.\nފުރަތަމަ ހާފު ފެށިގެން ޕެރޫގެ ފަރާތުން ރަނގަޅު ކުޅުމެއް ފެނިގެންދިޔައިރު އެޓީމުންވަނީ ލަނޑު ޖެހުމަށް ރަނގަޅު ފުރުސަތުތަކެއް ތަނަވަސްކޮށްފައެވެ. އެގޮތުން މެޗުގެ 18 ވަނަ މިނެޓުގައި ޕެރޫގެ ފުރަތަމަ ލަނޑު ކެޕްޓަން ޕައުކޯ ގުރެއިރޯގެ އެހީތެރިކަމާއެކު އެޓީމަށް ޖަހައިދިނީ އަންދްރޭ ކަރީޔޯއެވެ. މި ލަނޑަށްފަހު އޮސްޓްރޭލިއާއިން ކުޅުން ރަނގަޅުކުރިއިރު މެޗުގެ 28 ވަނަ މިނެޓުގައި އޮސްޓްރޭލިއާއިން ފޮނުވާލި ހަމަލާއެއް ޕެރޫގެ ކީޕަރު ވަނީ ދިފާއުކޮށްފައެވެ. ޕެރޫގެ ކުޅުންތެރިން ވަނީ ރަނގަޅު ޑިފެންސެއް ފުރަތަމަ ހާފުގައި ކޮށްފައެވެ.\nއެއް ލަނޑުގެ ލީޑެއްގައި އޮވެ ޕެރޫއިން ފުރަތަމަ ހާފު ނިންމާލިއިރު ދެވަނަ ހާފު ފެށިގެން ފަސް މިނެޓު ނުވަނީސް އެޓީމުން ވަނީ ލީޑު ފުޅާކޮށްފައެވެ. މި ލަނޑު އެޓީމަށް ޖަހައިދިނީ ކެޕްޓަން ޕައުލޯ ގުރެއިރޯއެވެ. އޮސްޓްރޭލިއާގެ ކުޅުންތެރިން ލަނޑު ޖެހުމަށް މަސައްކަތްކުރި ނަމަވެސް އެކުޅުންތެރިންނަށް އުފައްދަން މަސައްކަތްކުރި ހަމަލާތައް އެންމެ އެދެވޭ ގޮތަކަށް ގޯލާއި އަމާޒުކުރެވިފައެއް ނުވެއެވެ.\nމި މެޗުގައި ޖެހި ލަނޑަކީ ޕައުލޯ ގުރެއިރޯ ޕެރޫއަށް ޖަހައިދިން 35 ވަނަ ލަނޑެވެ. އޭނާ ވެގެންދިޔައީ ވާރލްޑް ކަޕެއްގައި ލަނޑު ޖެހި ދެކުނު އެމެރިކާއަށް ނިސްބަތްވާ ތިންވަނައަށް އެންމެ އުމުރުން ދުވަސްވީ ކުޅުންތެރިޔާއަށެވެ. އެންމެފަހުން ވާރލްޑް ކަޕެއްގައި ކުޅުނު މެޗަކުން ޕެރޫ މޮޅުވެފައި އޮތީ 1978 ވަނަ އަހަރުއެވެ.\nމި ގްރޫޕްގެ އެއްވަނަ ކުޅުނު ތިން މެޗުން ލިބުނު ހަތް ޕޮއިންޓާއެކު ފްރާންސްއިން ހޯދިއިރު ދެވަނައިގައި އޮތް ޑެންމާކަށް ލިބިފައިވަނީ ފަސް ޕޮއިންޓްއެވެ. ތިންވަނައިގައި އޮތް ޕެރޫއަށް ތިން ޕޮއިންޓް ލިބިފައިވާއިރު ތާވަލުގެ ފުލުގައި އޮތް އޮސްޓްރޭލިއާއަށް ލިބިފައިވަނީ އެންމެ ޕޮއިންޓްއެކެވެ.\nދެވަނަ ބުރުގައި މި ގްރޫޕްއިން އެއްވަނަ ހޯދި ފްރާންސް ނުކުންނާނީ އާޖެންޓީނާ އާއި ދެކޮޅަށެވެ. ހަމައެހެންމެ ޑެންމާކް ނުކުންނާނީ ކްރޮއޭޝިއާ އާއި ދެކޮޅަށެވެ.


3 Gaanooneh thasdheegukoffi\nރައީސް އިބްރާހިމް މުހައްމަދު ސޯލިހު ގާނޫނެއް ތަސްދީގު ކުރައްވަނީ: މިއަދު ތިން ގާނޫނެއް ތަސްދީގު ކުރެއްވި\nތިން ގާނޫނަކަށް ރައްޔިތުންގެ މަޖިލީހުން ގެނައި އިސްލާހުތައް ރައީސުލްޖުމްހޫރިއްޔާ އިބްރާހިމް މުހައްމަދު ސޯލިހް މިއަދު ތަސްދީގު ކުރައްވައިފި އެވެ.\nރައީސް، މިއަދު ތަސްދީގު ކުރެއްވީ އިލެކްޝަންސް ކޮމިޝަންގެ ގާނޫނަށް އެއްވަނަ އިސްލާހު ގެނައުމުގެ ބިލާއި ދިވެހި ސިވިލް ސާވިސްގެ ގާނޫނަށް ފަސްވަނަ އިސްލާހު ގެނައުމުގެ ބިލުގެ އިތުރުން އެންޓި ކޮރަޕްޝަން ކޮމިޝަނުގެ ގާނޫނަށް އެއްވަނަ އިސްލާހު ގެނައުމުގެ ބިލެވެ. މި ގާނޫނުތަކަށް އިސްލާހު ގެނެސްފައިވަނީ މި ސެޕްޓެންބަރު މަހުގެ ހަވަނަ ދުވަހު ބޭއްވެވި ރައްޔިތުންގެ މަޖިލީހުގެ 2020 ވަނަ އަހަރުގެ ދެވަނަ ދައުރުގެ 33 ވަނަ ޖަލްސާއިންނެވެ.\nއިލެކްޝަންސް ކޮމިޝަންގެ ގާނޫނަށް ގެނައި އިސްލާހާއެކު ކޮމިޝަނުގެ ރައީސާއި މެންބަރުންގެ މަސްއޫލިއްޔަތުތަކަށް ވަނީ ބަދަލުތަކެއް އައިސްފައެވެ. އަދި ނުފޫޒެއްނެތި މިނިވަންކަމާއިއެކު މަސައްކަތްކުރުމަށް ކުރިއަށްވުރެ ބޮޑަށް މި އިސްލާހުގައި ބާރުއަޅައި، މި ކަމަށް ހާއްސަ ކޮށް މާއްދާއެއް އިތުރުކޮށްފައިވެއެވެ. އަދި ކޮމިޝަންގެ ޖަމާއީ ސުލޫކީ ހަމަތަކަށާއި މެންބަރުންގެ ޒާތީ ސުލޫކީ މިންގަނޑުތައް ހިފެހެއްޓުމަށް ވެސް މި އިސްލާހުގައި ބާރުއަޅައެވެ.\nއިލެކްޝަންސް ކޮމިޝަންގެ މެންބަރުން --\nމީގެ އިތުރުން ކޮމިޝަނުގެ މެންބަރުންގެ މާލީ ހިސާބު ހުށަހެޅުމަށާއި އިތުރު ވަޒީފާ އަދާނުކުރުމަށާއި މަސްލަހަތު ފުށުއަރާ މައްސަލަތަކުން ދުރުހެލިވާންވެސް ޖެހެެއެވެ. އަދި ޒިންމާ އަދާކުރުމުގައި ހިފަހައްޓަންޖެހޭ ހަމަތައް ތަފުސީލުކޮށް މި އިސްލާހުތަކުގައި ބުނެފައިވެއެވެ.\nސިވިލްސާވިސްގެ ގާނޫނަށް ގެނެސްފައިވާ އިސްލާހާއެކު އެ ކޮމިޝަނާއި އެ ކޮމިޝަނުގެ ރައީސްގެ މަސްއޫލިއްޔަތުތަކަށްވެސް ވަނީ ބަދަލުތަކެއް އައިސްފައެވެ. އަދި ނުފޫޒެއްނެތި މިނިވަންކަމާއިއެކު މަސައްކަތްކުރުމަށް ކުރިއަށްވުރެ ބޮޑަށް މި އިސްލާހުގައި ބާރުއަޅައި، މި ކަމަށް ހާއްސަ ކޮށް މާއްދާއެއް އިތުރުކޮށްފައިވެއެވެ.\nސީއެސްސީގެ މެންބަރުންނާއި ރައީސް ސޯލިހު ބައްދަލުކުރައްވަނީ -- ފޮޓޯ: ރައީސް އޮފީސް\nމިޝަނުގެ މެންބަރުންގެ މާލީ ހިސާބު ހުށަހެޅުމަށާއި އިތުރު ވަޒީފާ އަދާނުކުރުމަށާއި މަސްލަހަތު ފުށުއަރާ މައްސަލަތަކުން ދުރުހެލިވުމުގެ އިތުރުން ކޮމިޝަނުގެ ބައްދަލުވުންތަކުގެ ރެކޯޑުތައް ބަލަހައްޓަންވެސް ލާޒިމުކޮށްފައިވެއެވެ.\nއެންޓި ކޮރަޕްޝަން ކޮމިޝަނުގެ ގާނޫނަށް ގެނެސްފައިވާ އިސްލާހުތަކުގައިވެސް މައިގަނޑު ގޮތެއްގައި ބުނެފައިވަނީ ކޮމިޝަނުގެ މެންބަރުންގެ މަގާމުގެ ވާޖިބުތައް އަދާކުރުމުގައި ކޮމިޝަނުގެ ޖަމާއީ ސުލޫކު އަދި ކޮމިޝަނުގެ މެންބަރުންގެ ހައިސިއްޔަތާއި ފަރުދީ ހައިސިއްޔަތުން މެންބަރުން ހިފަހައްޓަންޖެހޭ ޒާތީ ސުލޫކެވެ.\nއަދި ކޮމިޝަނުގެ މެންބަރުން އިތުރު ވަޒީފާ އަދާނުކުރުމާއި މަސްލަޙަތު ފުށުއަރާ ވިޔަފާރި ނުކުރުންފަދަ ކަންކަމާއި އަދި މަސްލަހަތު ފުށުއަރާ މައްސަލަތަކުން ދުރުހެލިވުމަށް ބާރުއަޅާ މާއްދާތައް ބިލުގައި ހިމަނާފައިވެއެވެ.\nރައީސުލްޖުމްހޫރިއްޔާ މި ބިލްތައް ތަސްދީގު ކުރެއްވުމާއި މިއަދު ވަނީ ދިވެހިސަރުކާރުގެ ގެޒެޓުގައި ޝާއިއު ކުރައްވާފައެވެ. މި ގާނޫނުތަކަށް މިއަދު ވަނީ އަމަލުު ކުރަންވެސް ފަށާފައެވެ.\nރައްޔިތުންގެ މަޖިލިސް ރައީސް އިބްރާހިމް މުހައްމަދު ސޯލިހު ސިވިލްސާވިސް ކޮމިޝަން + އިލެކްޝަންސް ކޮމިޝަން އޭސީސީ


Kim ah hatharu vana dhariaku libihje\nކިމް އާއި އޭނާގެ އާއިލާ--\nކިމްއަށް ހަތަރުވަނަ ދަރިއަކު ލިބިއްޖެ\nސަރޮގެސީ މެދުވެރިކޮށް ހަތަރު ވަނަ ދަރިފުޅު ލިބުނުކަން ކިމް ކަށަވަރުކޮށްދިނީ ޓްވީޓާ މެދުވެރިކޮށެވެ. އަދި ލިބުނީ ފިރިހެން ކުއްޖެއްކަން އިއުލާނުކޮށް އޭނާ ވަނީ ކުއްޖާގެ ހާލު ރަނގަޅު ކަމަށް ވެސް ބުނެފައެވެ.\nމިހާތަނަށް ކުއްޖާގެ ފޮޓޯއެއް ވެސް ހިއްސާކޮށްފައި ނުވާއިރު ކިމް ފާހަގަކުރެވިފައި ވަނީ ދަރިންނަށް އާދަޔާ ހިލާފު ތަފާތު ނަންތައް ދޭ ތަރިއެއްގެ ގޮތުގައެވެ. އެހެންކަމުން މިފަހަރު ލިބުނު ދަރިއަށް ކިޔާނީ ކޮން ކަހަލަ ނަމެއްކަމެއް ވެސް ބުނެދޭކަށް ނޭނގެއެވެ.\nމިއުޒިޝަން ކަންޔޭ ވެސްޓާ ކައިވެނިކޮށްގެން އުޅޭ ކިމް ސަރޮގޭޓްކޮށްގެން ދަރިއަކު ހޯދި މިއީ ފުރަތަމަ ފަހަރެއް ނޫނެވެ. އެގޮތުން މިދިޔަ އަހަރު އޭނާގެ އެންމެ ހަގު އަންހެން ދަރިފުޅު ޝިކާގޯ ލިބުނުއިރު އެކުއްޖާއަކީ ވެސް ސަރޮގެސީ މެދުވެރިކޮށް ހޯދި ކުއްޖެކެވެ.\nއެކަމަކު ކިމް ވަނީ ބަލިވެ އިނދެ ދެ ކުދިން ވިހައިފައެވެ. އެއީ އޭނާގެ އެންމެ ދޮށީ އަންހެން ދަރިފުޅު ނޯތު ވެސްޓް އަދި ދެ ވަނަ ދަރިފުޅު ސެއިންޓް ވެސްޓެވެ. ރިޕޯޓުތައް ބުނާ ގޮތުން ސަރޮގެސީ މެދުވެރިކޮށް ކިމް ދަރިން ހޯދަނީ އޭނާގެ ރަހިމަށް ދިމާވެފައިވާ މައްސަލައަކާ ގުޅިގެން، ބަލިވެ ނީންނަން ޑޮކްޓަރުން ލަފާ ދީފައިވާތީއެވެ.\nކިމް ކާޑޭޝަން ހޮލީވުޑް


މޮނިޓަރިން އިން ނަގާފައި ވުމުން ރަށުން ފުރަން ޕިސީއާރު ޓެސް ހަދަން ނުޖެހޭނެ – Mikal News\nކޮވިޑް-19 ފުވައްމުލައް ސިޓީގެ ދުވަހީ އަދަދު. 16 ސެޕްޓެމްބަރު 2021\nއިއްޔެ ފުވައްމުލައް ކޮވިޑް-19ގެ މޮނިޓަރިން އުވާލާފައި ވާތީ މިހާރު ފުވައްމުލަކުން ފުރުމައް ޕީސީއާރު ޓެސްޓް ހަދަން ނުޖެހޭނެ ކަމަށް ފުވައމްުލައް ސިޓީ ކައުންސިލުން ހާމަކޮށްފިއެވެ.\nމިކަން ހާމަކޮށްފައިވާނީ މިަދު ފުވްއްމުލައް ސިޓީ ކައުންސިލްގެ ޑިރެކްޓަރު އަލީ މަސީހު އެ ކައުންސިލްގެ ކޮމިއުނިޓީ ވަިއބާ ޕޭޖްގައި ކުރެއްވި ޕޯސްޓެއްގައެވެ. މަސީހު ވިދާޅުވެފައިވަނީ މޮނިތަރިން ިއން ނަގާފައިވުމުން ރަށުން ފުރަން ޕީސީއާރު ޓެސްޓް ހަދަން ނުޖެހޭކަން އާއްމުނެގެ މައުލޫމާތައްޓަކައި ދަންނަވާ ކަމަށެވެ.\nފުވައްމުލައް ސިޓީގެ3ވަނަ މޮނިޓަރިން އިން އިއްޔެ ނަގައިފި.\nފުވައްމުލައް ސިޓީ މޮނިޓަރިން އިން ނަގާފައިވަނީ 27 ދުވަސް ފަހުން އިއްޔެ އެވެ. މޮނިޓަރިން އިންނެގުމާއެކު ރަށުގެ ހާލަތު އާއްމު ހާލަތަކަށް ބަދަލުވިީއެވެ. އެޗްޕިއޭއިން މޮނިޓަރިން އާއި ގުޅިގެން އަޅާފައިވާ ހުރިހާ ފިޔަވަޅުތަކެއް ނިމުނީއެވެ.\nމޮނިޓަރިން އުވާލި ސަބަބެއްގެ ގޮތުގައި އެޗްޕިއޭއިން ހާމަކޮށްފައި ވަނީ “ކޮވިޑް-19 އިން ރަށްކާތެރިވުމުގެ ގޮތުން ގާނޫނު ނަމަބަރު 7/2012، އާއްމު ސިއްހަތު ރައްކާތެރި ކުރުމުގެ ގާނޫނުގެ 12 ވަނަ މާއްދާގެ ދަށުން ބަލަން ކަނޑައެޅުނު ކަންކން ބެލުމުން، މޮނިޓަރިން ޙާލަތު އިތުރަށް ދަމަހައްތަން ޖެހޭ ސަބަބެއް މިވަގުތު ނެތުމުން” ކަމަށެވެ.\nމޮނިޓަރިން އުވާލި ނަމަވެސް ރާއްޖޭގެ ހުރިހާ ސަރަހައްދެއްގައި ވެސް ވަނީ ސިއްޙީ ކުލިނުރައްކަލުގެ ހާލަތު އަންނަ އޮކްޓޯބަރު މަހު2އާއި ހަމަޔަށް އިތުރުކޮށްފައެވެ. ވުމާއެކު އެޗްޕީއޭގެ ގައިޑްލައިންތަކަށް އަމަލުކުރަން ޖެހެނެއެވެ.\nމޮނިޓަރިން އިން ނެގުމާއި އަދި ކޮވިޑް-19ގެ ހާލަތާއި ގުޅިގެން އާއްމުންނަށް މައުލޫމާތު ދިނުމުގެ ނޫސްވެރިންގެ ބައްދަލުވުމެއް މިރޭ 9؛00 ގައި ބާއްވަން ފުވައްމުލައް ސިޓީ ކައުންސިލުން ވަނީ ހަމަޖައްސާފައެވެ.\nމިބައްދަލުވުމުގައި، ވެކްސިން ޖެހުމަށް ބާރުއެޅުމުގެ ގޮތުން ފުވައްމުލައް ސިޓީ ކައުންސިލުން ހިންގި ކޮވިޑް-19 ވެކްސިން ޖެހުމުގެ ޕްރޮގްރާމުގައި ބައިވެރިވި ފަރާތްތަކުގެ މެދުގައި ގުރުއަތުން އިނާމު ދިނުން އޮންނާނެ ކަމަށް ސިޓީ ކައުންސިލުން ހާމަކުރެއެވެ.\n‘އެންމެން ގުޅިގެން ވެކްސިން ޖެހި އަދަދު %90 އިން މަތިކުރުމަށް’ ފެށި ޚާއްސަ ކެމްޕޭނުގައި ވެކްސިން ޖެހި ފަރާތްތަކުގެ ތެރެއިން ގުރުއަތުން ހޮވޭ 1 ވަނަ،2ވަނަ އަދި3ވަނައަށް ކޮންމެ ފަރާތަކަށް 1000 ރުފިޔާގެ އިނާމު ހުށަހަޅާފައި ވެއެވެ. މީގެ އިތުރުން ގުރުއަތުން ހޮވޭ5ފަރާތަކަށް ފުވައްމުލަކުގެ މަޝްހޫރު ރެސްޓޯރަންޓަކުން2މީހުންގެ ކެއުން ދިނުމަށް ވެސް ހުޅުވާލާފައި ވެއެވެ. އެގޮތުން ކަނޑައަޅާފައިވާ5ރެސްޓޯރެންޓަކީ ރޯޔަލް ރެސްޓޯރަނެޓް، ޕެބްލްސްބައި ރޯޔަލް، ކޫލް ބަނާނާ، ކޭކް މާލަމް އަދި ޖެޕްލިން އެވެ.\n16 ސެޕްޓެމްބަރު 2021 އަށް ފުވައްމުލައް ސިޓީގައި ވެކްސިން ޖެހި ނިސްބަތް\nމިޕްރޮގްރާމް ކުރިޔަށް ގެންގޮސްފައި ވަނީ ފާއިތުވި އޮގަސްޓް 26 އިން ސެޕްޓެމްބަރުމަހު2އަށް، 1 ހަފުތާއަށެވެ. މި ޕްރޮގްރާމުން ނިމުނު އިރުވެސް ފުވައްމުލައް ސިޓިއިން ވެކްސިން ޖެހި މީހުން އަދަދު %90 އިން މައްޗަށް އަރާފައިވަނީ ފުރަތމަ ޑޯޒް ޖެހި މީހުން އެކަންނެވެ.\nފުވައްމުލައް ސިޓީއިން ވެކްސިން ގެ ފުރަތަމަ ޑޯޒް ޖެހި ޖުމްލަ އަދަދަކީ 7،342 އަދި ދެވަނަ ޑޯޒް ޖެހީ 6،439 މީހުންވެ. ހެލްތު މިނިސްޓްރީގެ ވެކްސިން ނަމްބަރުތަކަށް ބަލާއިރު، މިސެޕްޓެމްބަރު މަހު 15 އަށް ފުވައްމުލައް ސިޓީގެ ވެކްސިން ޖަހާ އާބާދީ 12 އަހަރުން މަތީގެ މީހުންގެ ތެރެއިން ފުރަތަމަ ޑޯޒް ޖެހިފައިވަނީ %92 މީހުން އަދި2ވަނަ ޑޯޒް ޖެހިފައިވަނީ %81 މީހުންނަށެވެ. ރަށުގައި ދިރިއުޅެ މުޅި އާބާދީގެ ނިސްބަތުން ބަލާއިރު ވެކްސިން ޖެހިކަމަށް ހެލްތު މިނިސްޓްރީން ހާމަކޮށްފައިވަނީ ފުރަތަމަ ޑޯޡް %63 އަދި ދެވަނަ ޑޯޒް %78 މީހުންނަށެވެ.\nގުޅުންހުރި މައުލޫތައް:ކޮވިޑް-19 ދެވަނަ ރާޅު, އެޗްޕީއޭ މޮނިޓަރިން


އޭނާގެ ހަޔާތުގެ ހާއްސަ ކަމަކީ ކޮބަައިތޯ އަހާލުމުން ބުނީ ބަލިވެގެން ދުވަހަކު ވެސް ޑޮކްޓަރަކަށް ދައްކާފައި ނުވުމެވެ. އެއްވެސް އިރަކު ބޭސް ކައިފައެއް ނުވެ އެވެ. އުމުރުން 58 އަހަރު ވީ...\nލޭގެ އެހެން ބައްޔެއް، ސިކްލް ސެލް އަށް ސަމާލުވޭ!\nއުމުރުން ނުވަ އަހަރުގައި ހަސަން އަލްޝަން މަރުވީ ކީއްވެގެން ކަމެއް ނޭނގެ އެވެ. އަލްޝަންގެ ކޮއްކޮ އާދަމް ވިޔާމްގެ ސިއްހީ މައްސަލަތައް ފެށުނީ އޭގެ ތިން އަހަރެއްހާ ދުވަސް ފަހުންނެވެ. ސަބަބު ހޯދަން އާއިލާ އިން ކުރި މަސައްކަތް ކާމިޔާބުވާން ދެ އަހަރު ނެގި އެވެ. އައިޖީއެމްއެޗުގައި އެޑްމިޓްކޮށްގެން ފަރުވާދޭތާ ގިނަ ދުވަސްތަކެއް ވީ ފަހުން...\nކުރީގެ ޑިފެންސް މިނިސްޓަރު މުހައްމަދު ނާޒިމް ދިރިއުޅުއްވި ކޮޓަރިން ފިސްތޯލައަކާއި ތިން ވަޒަން ފެނުނު މައްސަލައިގެ އިސްތިއުނާފުގެ ޝަރީއަތް ސުޕްރީމް ކޯޓުގައި މިިހާރު...\nﷲ، ސުބްޙާނަހޫ ވަތަޢާލާ، ވޮޑިގެންވާ ކަމުގެ ބުއްދީގެ ދަލީލުތައް ވަރަށް ގިނަ އެވެ. މިގޮތުން އެންމެ ވަރުގަދަ ދަލީލަކީ ކައުނުގައި މިވާ އެންމެހައި މަޚްލޫޤުން ވުޖޫދުވެފައި ވުމުން އެ...\nJune 18, 2016 56\nގަލޮޅު ދަނޑު ފަޅުވެއްޖެ، މިކަމަށް ހައްލެއް ބޭނުންވޭ!\nގަލޮޅު ދަނޑުން ސަޕޯޓަރުން ހުސްވާން ފެށީ ކުއްލިއަކަށް ނޫނެވެ. ފުރިބާރުވެފައި އޮތް ދަނޑުން ސަޕޯޓަރުން މަދުވަމުން ދިޔައީ، އަހަރެމެން އެންމެންގެ ކުރިމަތީގައި އަހަރެމެން އެންމެން އެލާޓްކުރަމުންނެވެ. އެކަމަކު އެކަމަށް ހައްލެއް ނުހޯދައި ތިއްބާ ދަނޑު މިހާރު ވަނީ އެއްކޮށް ހުސްވެފަ އެވެ. މަޝްހޫރު ކުޅުންތެރިންނާއި ސަޕޯޓަރުން ވެސް ގިނަ...\nނުކުޅެދުންތެރިކަން ހުންނަ ކުދިންނަށް މާ ބޮޑު ފުރުސަތެއް ނެތް ކަމަށް ގަބޫލުކުރި އިރެއް ވެސް ދިޔަ އެވެ. އެ ކުދިން ތިބެން ޖެހޭނީ ގޭގައި ކަމާއި ތައުލީމީ ގޮތުން ވެސް މާ އުހަށް ނޭރޭނެ...\nމާތް ﷲ ޙަރާމް ކުރައްވާފައިވާ އެއްވެސް ކަމެއްގައި ޝިފާއެއް ނުވާނެ ކަމީ ތެދު ހަގީގަތެކެވެ. ކީިރިތި ގުރްއާނުގައި މާތް ﷲ ވަޙީ ކުރެއްވި ބަސްފުޅެއްގެ މާނައިގައިވެ އެވެ! "އަދި ﷲ، ތިބާޔަށް...\nޝަރީއަތްތައް ސިއްރުކުރުން އާންމުވެ ހާމަކަން ގެއްލެނީ\nޝަރީއަތްތައް ހުޅުވާލައިގެން ބޭއްވުމުގެ އެންމެ ބޮޑު ބޭނުމަކީ އިންސާފުވެރި އަދި ދެ ފުށް ފެންނަ ގޮތެއްގައި ޝަރީއަތްތައް ހިންގަން ބާރު އެޅުމެވެ. ދުނިޔޭގެ އެހެން ގައުމުތަކުގައި ވެސް...\nJune 14, 2016 39\nޝަކުވާ ނުކުރޭ! ޓްރެފިކް މައްސަލަ އަށް ހައްލެއް ނެތް!\nއަހަރަކަށް ވުރެ ގިނަ ދުވަސް ވަންދެން ރާއްޖޭން ބޭރުގައި ހުރި ރައްޓެއްސަކު މާލެ އައުމުން، މާލޭން ފެނުނު އެންމެ ބޮޑު ބަދަލުގެ ވާހަކަ އެހީމެވެ. ހީކުރީ ބުނާނީ އަލަށް ހެދި ގޮނޑުދޮށް،...\nއިންޓަވިއުކުރަން އިށީނުމާ އެކު އޭނާ އެންމެ ފުރަތަމަ ސަލާމް ގޮވާލީ އެވެ. އަމިއްލައަށް ތައާރަފްވީ އޭގެ ފަހުންނެވެ. ދެން ކިޔައިދިނީ ގުރުއާން ކިޔެވުމާއި ރޯދަ ހިފުމުގައި އޭނާގެ ތަޖުރިބާ...\nގެއްލުމެއްގެ ތެރޭގައި އިންސާނާ ނުވެ ސަލާމަތް ވާން ބޭނުން ނަމަ ކުށްފާފަތަކުން ދުރުހެލިވެ އެކަމުން ސަލާމަތްވާން މަސައްކަތް ކުރުމަކީ ކޮންމެހެން ވެސް ކުރަން ޖެހޭނެ ކަމެކެވެ. ކޮންމެ...\nJune 13, 2016 131\nއެއް ދުވަހެއްގެ ދެ ގަޑިއެއްގައި ހިންގާފައިވާ ދެ މުއާމަލާތެވެ. ރާއްޖޭގެ ނިސްބަތުން ވަރަށް ބޮޑު އަދަދެކެވެ؛ 324،000 ޑޮލަރު (4.9 މިލިއަން ރުފިޔާ) އެވެ. އެކައުންޓަށް ފައިސާ ވަންނަނީ...\nރިޔާސީ ލޯންޗްކޮޅު "ފިނިފެންމާ"ގައި އައިއީޑީއެއް ގޮއްވާލުމުގެ އަޑީގައި ހުންނެވީ ކުރީގެ ނައިބު ރައީސް އަހުމަދު އަދީބު ކަމަށް ސާބިތުވެ އޭނާ 15 އަހަރަށް ޖަލަށް ލުމަށް ކްރިމިނަލް ކޯޓުން ރޭ އެވަނީ ހުކުމްކޮށްފަ އެވެ. ފަހުގެ ތާރީޚެއްގައި ރާއްޖޭގެ ރައީސަކު އަވަހާރަކޮށްލަން ދިން އެންމެ ބޮޑު ހަމަލާގެ ކުށް އަދީބުގެ މައްޗަށް ސާބިތުވެ ޖަލަށް...\nރާއްޖޭގައި މިހާތަނަށް އިމާރާތްކުރާ އެންމެ ބޮޑު މިސްކިތަށް މަރުހަބާ ކިޔަމެވެ. ސައުދީ ސަރުކާރުގެ ހިލޭ އެހީގައި މިފަދަ ބޮޑު، ރީތި އަދި ސައުދީގެ ރަސްގެފާނަށް ނިސްބަތްކޮށް ރާއްޖޭގައި...\nޝައިތާނާ ބަންދުގައި ހުންނަ ދަނޑިވަޅުގެ ބޭނުން ހިފަމާ!\nJune 06, 2016 7\nދުވަހަކު މަހަކަށް ނުދޭ، އެކަމަކު މަހުގެ "ރާޖާ"\nމިއީ އަބްދުއްސަމީހެވެ. ވަޅޯ މަސް މާރުކޭޓުގައި ތިބޭ މީހުން އޭނާ ސިފަކުރަނީ އެތަނުގެ އެންމެ ވަރުގަދަ މީހާގެ ގޮތުގަ އެވެ. އެ މީހުންގެ ވާހަކަ ވެސް މުޅިއަކުން ދޮގެއް ނޫނެވެ. ސަމީހަކީ އެ...\nމާލެއަކީ ކުޑަކުޑަ ތަންކޮޅެކެވެ. ބިންކޮޅުގެ ބޮޑުމިނަށް ބަލާއިރު، މި މާލޭގައި ދިރިއުޅޭ މީހުންގެ އަދަދަށް ނިސްބަތް ކުރާ ނަމަ ވަކިން ކުޑަ އެވެ. އަދި އެ އެންމެން ބޭނުންކުރާ އެއްގަމު...\nހިނގަމުން މިދާ ޝައުބާން މަހުން މިއަދަކީ 29 ވަނަ ދުވަސް ކަމަށްވުމާ އެކު، މިއަދުގެ އިރު އޮއްސުމާ އެކު، ރޯދަ މަހަށް ހަނދު ބެލުމުގެ މަސައްކަތް ފެށޭނެ އެވެ. އިސްލާމީ ހުރިހާ ޤައުމެއްގައި...\nބޯހިޔާވަހިިކަން: މި ވާހަކަ ހުއްޓާލައިގެނެއް ނުވާނެ!\nއިއްޔެ އަކީ ރާއްޖޭގެ ސިޔާސީ ތާރީހުގައި އަނެއްކާވެސް ފާހަގަކުރެވޭ ދުވަހަކަށް ވެއްޖެ އެވެ. ރައީސް އަބްދުﷲ ޔާމީންގެ ސަރުކާރާ ދެކޮޅަށް ފުރަތަމަ ފަހަރަށް އިއްތިހާދެއް ގާއިމުކޮށް،...\nއިބްރާހީމް ރަޝީދު (ބުރޯ) ވެސް އެ ރޭ އާއިލާގެ ބައެއް މީހުންނާ އެކު ގޭތެރޭގައި އުޅެނިކޮށް، 9.40 ހާއިރު ގެއަށް އައިސް ވަނީ ފުލުހުންގެ ދެތިން މީހުންނެވެ. ބުރޯ ކައިރިން އެދުނީ އެ މީހުންނާ...\nކޯޓުތަކުން ނެރޭ އަމުރަށް ތަބާވުމަކީ ކޮންމެ މީހެއްގެ މައްޗަށް ލާޒިމް ކަމަކަށް ވި ނަމަވެސް، ސަރުކާރުގެ ބައެއް މުއައްސަސާތަކުން އެއަށް ދޭ ސަމާލުކަން ކުޑަކަން އެނގެނީ އެއާ ގުޅުން ހުރި...\nއީރާނުގެ މަސްބޯޓަކުން ގެނައި ޑިންގީއެއްގެ ތެރޭގައި ފޮރުވާފައި ހުރި 24 ކިލޯގެ މަސްތުވާތަކެތި އަތުލައިގަނެ، 18 މީހުން ހައްޔަރުކުރުމަކީ މިހާތަނަށް ދިވެހި ފުލުހުން ހިންގި އެންމެ ބޮޑު...


Ibu ge running mate mi mahuge 10 vana dhuvahu iulaanu kuraanan - JP - Vaguthu\nއިބޫގެ ރަނިންމޭޓް މި މަހުގެ 10 ވަނަ ދުވަހު އިއުލާނު ކުރާނަން - ޖޭޕީ\nމިއަހަރު ބޭއްވުމަށް ހަމަޖެހިފައިވާ ރިޔާސީ އިންތިހާބުގައި ޖޭޕީން ހުށައަޅާ ރަނިންމޭޓް މި މަހު ދިހައެއްގެ ކުރިން އިއުލާން ކުރާނެކަމަށް ޖޭޕީއިން ބުނެފިއެވެ.\nކުނޫޒްގައި ބޭއްވި ނޫސްވެރިންގެ ބައްދަލުވުމެއްގައި ޖުމްހޫރީ ޕާޓީގެ ސެކްރެޓަރީ ޖެނެރަލް އަހްމަދު ސަމީރު ވިދާޅުވި ގޮތުގައި އެޕާޓީ އަށް ލިބިފައިވާ ޓައިމް ފުރޭމް ތެރޭން އެޕާޓީގެ މަސައްކަތް ކުރިޔަށް ދާ ކަމަށެވެ. އަދި އެޕާޓީ ދައްކާ ރަނިންމޭޓް ކުރިޔަށް އޮތް ދިހަ ދުވަސްތެރޭ އިއުލާން ކުރެވިގެން ދާނެކަމަށް ސަމީރު ވިދާޅުވިއެވެ.\nސަމީރު އިތުރަށް ވިދާޅުވީ ޖުމްހޫރީ ޕާޓީގެ ނިންމުން އެ ޕާޓީގެ ގާބިލުކަން އެބަހުރިކަމަށް ވިދާޅުވިއެވެ. އަދި އެހެން ޕާޓީތަކަށް ޖޭޕީގެ ނިންމުންތައް ނިންމަން ވީ ގޮތް ބުނެދޭން ނޭގޭނެ ކަމަށް ސަމީރު ވަނީ ވިދާޅުވެފައެވެ.\nނޫސްވެރިންގެ ބައްދަލުވުމުގައި އެޕާޓީން ވަނީ އެޕާޓީގެ 203 މަގާމަކަށް ކުރިމަތިލުމުގެ ފުރުސަތުވެސް ހުޅުވާލައިފައެވެ.\n203 މަގާމުތަކުގެ ތެރެއިން ކޮމެޓީތަކުގެ މަގާމުތަކުގެ ތެރޭގައި:\nކޮމެޓީ އޮފް ފޮރިންއެފެއާސް،\nކޮމެޓީ އޮފް ޑިފެންސް،\nކޮމެޓީ އޮފް ޓުއަރިޒަމް،\nކޮމެޓީ އޮފް ފައިނޭސް،\nކޮމެޓީ އޮފް ހައުސިން އެންޑް އިންފުރާސްސުޓުރަކްޗާ،\nކޮމެޓީ އޮފް އިސްލާމިކް އެފެއާޒް،\nކޮމެޓީ އޮފް އެޑިއުކޭޝަން،\nކޮމެޓީ އޮފް ހެލްތް،\nކޮމެޓީ އޮފް ޖެންޑާ،\nކޮމެޓީ އޮފް ސޯސަލް ސެކިއުރިޓީ،\nކޮމެޓީ އޮފް ޔޫތް އެންޑް ސުޕޯޓް،\nކޮމެޓީ އޮފް ޓުރާންސްޕޯޓް އެންޑް ސިވިލް އޭވިއޭޝަން،\nކޮމެޓީ އޮފ ފިޝަރީސް،\nކޮމެޓީ އޮފް ހިއުމަން ރިސޯސަސް އެންޑް ލޭބާ،\nކޮމެޓީ އޮފް އެންވައިރަމަންޓް އެންޑް އެނާޖީ،\nމިމަގާމުތަކަށްކުރިމަތިލުމުގެ ފުރުސަތު ދިހަ ދުވަހުގެ މުހުލަތެއް ދެވިފައިވނެކަމަށް ސަމީރު ވަނީ ވިދާޅުވެފައެވެ.\nޖުލައި 3, 2018 12:23\nއެމްޑިޕީން މަސައްކަތްކުރާނީ ގާސިމަށް ސީދާތާއިދުކުރާ މީހަކަށްނުލިބި ލާދީނީ ނަސީދު ބުނާގޮތްހަދާ ކަހަލަ މީހަކުލެވޭތޯ އެހެންވެ އެބުނާ އަލީހުސޭނެއގެ ނަން ނަގަނަގާފަ އެޖަހަނީ ގާސިމުގެ އަނބިކަނބަލުންވެސް އެމީހުނަކަށް ކަމަކުނުދާނެ އެމީހުނާ ގުލޭ ގޮތްކުޑަ ލަދުކުޑަ އަނގަ ހުތުރު މީހަކު އެމީހުނަށް ކަމުދާނީ މިހާރު ގާސިމްގެ އަނބިކަބަލުން ނަގުލޭގޮތުން ހުތުރުހާގޮތްގޮތަށް އެއްޗެހިކިޔާ ފާޑުފާޑު ގެ ފޮޓޯ އަޅާފަ އެހުންނަނީ\nޖުލައި 3, 2018 12:25\nރަނިންމޭޓަކަށް ޖަރުމަމު މީހަކު ލާންފެނޭ\nޖުލައި 3, 2018 12:59\nޖުލައި 3, 2018 13:24\nއެނގިދާނެތާ! އެކަމަކު މަށަކަށް ކަމަކު ނުދޭ ޖަޒީރާ ދިރިއުޅުމެއް. މަށަށް ހަމަ ކަމުދަނީ، ސިޓީތަކުގެ ތަރައްޤީއާޢި ތަމައްދުނާއި، ތަހުޒީބު. ފަހަތަށް ގޮސް 40 އަހަރު ފަހަތަށް ސޮއްސާލަން ބޭނުންވާ ބަޔަކަށް ސަޕޯޓް ކުރެވޭނެ ގޮތެއްނެތް. ވ.ސަލާމް.\nޖުލައި 3, 2018 13:26\nމިމީހުންގެ މެނިފެސްޓޯގަ އަދި ނެތް ކަމުދާ އެއްކަމެއްވެސް. ތައުލީމެއް، ސިއްހަތެއް، ތަހުޒީބީ މުޖުތަމައެއްގެ ސިފައެއްނެތް. ހަމައެކަނި، މަސްތުވުމާއި، އިސްލާމްދީނުން ގެއްލި ހަލާކުވާފަދަ މިނިވަންކަމާއި، ކޮރަޕްޝަނާ ފަސާދަ ރަމްޒުކުރާ ގޮތަށް، ފަޅުތަށް ކައުންސިލަރުންގެ ބާރަށް ދޫކޮށްލުމާއި، ރައްޔިތަކަށް ފައިދާވާނެ އެއްކަމެއްވެސް އަދިނެތް މެނިފެސްޓޯއެއް ގެންގުޅޭބައެއް. ކަމަކު ނުދޭ.\nޖުލައި 3, 2018 13:27\nޖޭ.ޕީއަކީ، ހަމަ އަބަދުވެސް ސަޕޯޓިންގ ޕާޓީއަށްދޯ މިވަނީ. އަމިއްލައަށް ކޮޅަށް ތެދުވެ ހިންދެމިލެވޭނެ ކަމުގެ އުއްމީދެއްނެތް ޕާޓީއެއް. މިޕާޓީގަވެސް މެންބަރުން ތިބީމަ މައަޖައިބުވަނީ.\nޖުލައި 3, 2018 13:36\nއިބޫއަކީ އިންތިގާލީ ރައީސެއް. އިންތިގާލީ ރައީސުންނަކީ ދިވެހިރައްޖެއަށް ބޭނުންވާ މީހުންނެއްނޫން. ރާއްޖެއަށް ބޭނުންވާނީ5އަހަރު ދުވަހުގެ ދައުރަކަށް އިންތިޚާބުކުރެވޭ ރައީސެއް. އެއީ ޢަބްދުﷲ ޔާމީން ޢަބްދުލްޤައްޔޫމް. އިންޝާﷲ\nޖުލައި 3, 2018 13:38\nޖުލައި 3, 2018 13:39\nސަމީރު ވިދާޅުވީ ޖުމްހޫރީ ޕާޓީގެ ނިމުންވަރައް ހިތިވާނޭ ތިމަންނަ ނުނަގައިފިއްޔާ\nޖުލައި 3, 2018 13:45\nމިހާރު ޖޭޕީ އަކީ އެމް.ޑީ.ޕީ ގޮތްޕެއް. ޖޭޕީގެ ކައުންސިލް ކޮންޓްރޯލް ކުރަނީ ކޯލިޝަން ނިވާފަތްގަނޑަކަށް ހަދައިގެން އެމް.ޑީ.ޕީ. ގާސިމުއަށް ތަނެއްދޮރެއް ނާންގާ ގާސިމްގެ ފައިދަށުން އެމް.ޑީ.ޕީ އިން ޖޭޕީ ދަމައިގަންނާނެ.\nޖުލައި 3, 2018 13:49\nރަނިންގްމޭޓަކަށް ކަންބަޅި ބަކައްޓެއް ލާން ފެނޭ، އޭރުން ބޭނުން އިރަކު ކަތިލަން ފަސޭހަވާނެ، މަސްވެސް އެހާމެ މީރުވާނެ.\nޖުލައި 3, 2018 13:54\nހިންނަވަރު ރައްޔިތެއް ވެރިކަމަށް ގެންނަން މިއުޅެނީ، ގާނޫނުގައި ނެތް ކަމެއް އެސޮރުގެ ބޮލަށް ފައްތާ ދޮޅުއަހަރުން ނަޝީދު ވެރިކަމަށް ގެންނަން މީނަލައްވާ މާފު ދޭނަމޭ ހިތާ. ބަލަ ދިވެހިންގެ ބޮލަކަށް ތިހެން ޗިޕެއް ނުޖެހޭނެ. ތިއީ ލާދީނީ ބައިގަނޑެއް. މިގައުމު އިންޑިޔާގެ އަޅުވެތި ކަމުގެ ދަށަށް ގެންދަން މަސައްކަތްކުރި ހާއިނުން ތިއީ.\nޖުލައި 3, 2018 15:14\nއިބޫއަކީ ގުޅިފައިވާ ޕާޓީތަކުގެ ޕޮޕަޓެކޭ ބުނަނީ މިހެނވެގެން\nޢިބޫގެ ރަނިންމޭޓަކީ އިބޫ ނުދަންނަ މީހެއް އެއްގަލަށް އަރަންވެސް ބޭނުމެއް ނުވޭ ތިފެށެނީ ބޮޑު ހަނގުރާމައެއް ކުޅިބަލަނަން ތިބެނވީ\nޖުލައި 3, 2018 18:08\nޖޭޕީއިން ރަނިންމޭޓްް އެއް ދައްކަންވާނީ ގާސިމް ގެ ރިސޯޓް ތަކުގެ މުއައްޒަފުންގެ 4މަހަށްވާ ސާވިސްޗާރޖް ދައްކާ ހަލާސް ކޮަށްފަ. އޭރުންދޯ ވޯޓް ލެވަޭނީ،؟؟؟؟\nޖުލައި 3, 2018 20:17


އިސްތިޣުފާރު ކުރުމަކީ ކޮބާ؟ – DhiSalafiyyah\nއިސްތިޣުފާރު ކުރުމަކީ ކޮބާ؟\n05/12/2013 ފިޤުހާއި އޭގެ ޢިލްމުތައް, ދީންއައްޝައިޚު ޢަބްދުއްރަޙީމް ބިން މުޙައްމަދު\n﴿فَقُلْتُ اسْتَغْفِرُ‌وا رَ‌بَّكُمْ إِنَّهُ كَانَ غَفَّارً‌ا﴾ [نوح: ١٠]\n(މާނައިގެ ތަރުޖަމާއީ: އަދި ތިމަންކަލޭގެފާނު(އެބަހީ: ނޫޙު ޢަލައިހިއްސަލާމް) ދެންނެވީމެވެ. ތިޔަބައިމީހުންގެ ވެރިރައްބަށް ފާފަފުއްސެވުން އެދި ދަންނަވާށެވެ. ހަމަކަށަވަރުން އެއިލާހަކީ ގިނަގިނައިން ފާފަ ފުއްސަވާ އިލާހުކަން ކަށަވަރެވެ.)\nއިސްތިޣުފާރު މި މާނައިގައި ތައުބާ ހިމެނިގެންވެއެވެ.\nނަމަވެސް އެއްލަފުޒު (އެބަހީ: ތައުބާ އާއި އިސްތިޣުފާރު) އަނެއް ލަފުޒާ އަޅައި ކިޔައިފިނަމަ (އެޔާވަކިކޮށްދޭ އޭގެ ޚާއްޞަސިފައަކީ) އިސްތިޣުފާރަކީ: އިސްވެދިޔަ ކަންކަމުގެ ނުބައިކަމުން ރައްކާތެރިކޮށްދެއްވުން އެދި ދެންނެވުމެވެ. ތައުބާއަކީ އެމީހަކު ކޮށްފައިވާ ނުބައިވެގެންވާ ޢަމަލުތަކުން ރުޖޫޢަވެ އޭގެ ނުބައިކަމުން ކުރިޔަށްއޮތްތަނުގައި ރައްކާތެރިކަން ދެއްވުން އެދި ދެންނެވުމެވެ. އަންނަނިވި އާޔަތުގައިވާ ފަދައިންނެވެ.\n﴿وَأَنِ اسْتَغْفِرُ‌وا رَ‌بَّكُمْ ثُمَّ تُوبُوا إِلَيْهِ﴾ [هود: ٣]\n(މާނައިގެ ތަރުޖަމާއީ: އަދި ތިޔަބައިމީހުންގެ ވެރިރައްބަށް ފާފަފުއްސެވުން އެދި ދަންނަވާށެވެ. އެޔަށްފަހު އެއިލާހަށް ތައުބާވާށެވެ.)\nاهـ: އިމާމު އިބުނުލް ޤައްޔިމުގެ ބަސްކޮޅު ނިމުނީ.\nލިޔުން ނެގިފައިވަނީ: معجم المصطلحات والألفاظ الفقهية މިފޮތުގެ އިސްތިޣުފާރު މި ބައިންނެވެ.\n1 لسان العرب مادة (غفر)\n2 والفروق في اللغة\n3 والتعريفات ص 18 (علمية)\n4 مدارج السالكين 1/ 307، 309\n5 والموسوعة الفقهية 14/ 120\nނޯޓު: ދިވެހި ބަހުން ބުރެކެޓުތަކުގައި ލިޔެވިފައިވަނީ އަޅުގަނޑުގެ އިތުރު ބަސްތަކެކެވެ. އެއީ ތަރުޖަމާ ސާފުކޮށްދިނުމަށްޓަކައެވެ.


Shariah gaivaa adhabuthah thanfeezu kurumah ilmuverin govaalaifi\nއިސްލާމީ ޝަރީއަތުގައިވާ އަދަބުތައް ތަންފީޒު ކުރުމަށް އިލްމުވެރިން ގޮވާލައިފި\nރާއްޖޭގެ ބައެއް ދީނީ އިލްމުވެރިން: އިސްލާމީ ޝަރީއަތުގައިވާ އަދަބުތައް ތަންފީޒުކުރުމަށް ވަނީ ގޮވާލާފައި --\nކުށްތަކަށް އަރައިގަންނަ މީހުންނަށް އިސްލާމީ ޝަރީއަތުގައިވާ އަދަބުތައް ދިނުމަށް ދީނީ އިލްމުވެރިން ގޮވާލައްވައިފި އެވެ.\nއިލްމުވެރިން މިކަމަށް ގޮވާލާފައިވަނީ ދެކުނު ރަށެއްގައި ދެ އަހަރުގެ ކުޑަ އަންހެން ކުއްޖަކަށް، ދެ ފިރިހެނަކު ޖިންސީ ގޯނާ ކުރި ކަމަށް ތުހުމަތު ކުރެވޭ މައްސަލައާއި ގުޅިގެން ކަންބޮޑުވުން ފާޅު ކުރަމުންނެވެ.\nމަޝްހޫރު ދީނީ އިލްމުވެރިޔާ އަދި ޖަމިއްޔަތުއްސަލަފްގެ ނާއިބް ރައީސް އައްޝައިހް ހަސަން މޫސާ ފިކުރީ ވިދާޅުވީ ކުޑަ އަންހެން ކުއްޖާއަށް ޖިންސީ ގޯނާކުރި މީހުންނަށް ހައްގު އުގޫބާތް ދިނުމަށް ކަމާބެހޭ ފަރާތްތަކަށް ގޮވާލައްވާ ކަމަށެވެ.\nއަދި މިފަދަ ލާއިންސާނީ ޖަރީމާތައް ހިންގާ މީހުންގެ މައޫލޫމާތު ރިޕޯޓްކޮށް، އެ މީހުން ހުއްޓުވުމަށް މުޅި މުޖްތަމައުގެ އެއްބާރުލުން ދޭންޖެހޭ ކަމަށެވެ.\nމަޝްހޫރު ދީނީ އިލްމުވެރިޔާ އައްޝައިހް އަލީ ޒާހިރު ވިދާޅުވީ އިސްލާމްދީނަކީ އިންސާނުން ދިރިއުޅުމަށް މާތްﷲ ކަނޑައަޅުއްވާފައިވާ އެންމެ ފުރިހަމަ ނިޒާމް ކަމަށެވެ. ޖިންސީ ގޯނާ ކުރުމާއި، މީހުން މެރުމާއި، މަސްތުވާތަކެތި ބޭނުން ކުރުމާއި، މުރުތަދުވުން ފަދަ ކަންކަމުގައި ހައްލަކީ ހެޔޮ ނަސޭހަތް ދިނުމާއެކު ކުށައް އަރައިގަންނަ މީިހުންނަށް ދީނުގައިވާ އަދަބު ދިނުން ކަަމަށްވެސް ޝައިޚް ވިދާޅުވިއެވެ.\nދީނީ އިލްމުވެރިޔާ އައްޝައިހް މުހައްމަދު އަނިލް ވިދާޅުވީ ދެ އަހަރު އަންހެން ދަރިއަކާއި ޖިންސީ ގުޅުން ހިންގި މީހަކަށް މަރުގެ އަަދަބު ނޫން އަދަބެއް ދިނުމަކީ އެ ކުއްޖާއަށް ވެވޭ ބޭއިންސާފަކަށް ނޫނީ ނުވާނެ ކަމަށެވެ.\n"ކުޑަކުދިންނަށް ޖިންސީ ގޯނާ ކުރާ މީހުންނަށް މަރުގެ އަދަބު ދެއްވާ." އަނިލްގެ ޓްވީޓްގައި ވިދާޅުވެފައިވެއެވެ.\nމަޝްހޫރު ދީނީ އިލްމުވެރިޔާ ޑރ. މުހައްމަދު އިޔާޒް އަބްދުލްލަތީފްވެސް ވިދާޅުވީ މުޖްތަމައުގައި ނުރަނގަޅު ކަންކަން ހުއްޓުވުމަށް އޮތް ހަމައެކަނި ހައްލަކީ އިސްލާމީ ޝަރީއަތް ފުރިހަމައަށް ތަންފީޒު ކުރުން ކަމަށެވެ.\nކުރީގެ އިސްލާމިކް މިނިސްޓަރު ޑރ. މުހައްމަދު ޝަހީމް އަލީ ސައީދު ވިދާޅުވީ ކުޑަކުދިންނަށް ޖިންސީ ގޯނާ ކުރާ މީހުންނަށް ގާނޫނީ ގޮތުން ދެވެން އޮތް އެންމެ ހަރުކަށި އަދަބު ދޭންޖެހޭ ކަމަށެވެ.\n"ހާއްސަކޮށް އެ އަމަލު ހިންގަނީ އާއިލާގެ ތެރެއިން ބަޔަކުނަމަ އެމީހުންގެ އަދަބު އިތުރަށް ބޮޑުކުރަން ޖެހޭ."\nޝަހީމް ވިދާޅުވީ ކުޑަކުދިންނަށް ޖިންސީ ގޯނާ ކުރުމަކީ ބޮޑުވެގެންވާ ޖަރީމާއެއް ކަމަށެވެ.\nދީނީ އިލްމުވެރިޔާ އައްޝައިހް އަލީ ޒައިދު ވިދާޅުވީ ދެ އަހަރުގެ ތުުއްްތު ކުއްޖަކު ރޭފް ކުރިކަމަށް ތުހުމަތު ކުރެވޭ މީހުންގެ ވާހަކަ އަޑުއެހީ އަޖައިބުވެ ހުރެ ކަމަށެވެ.\n"ސުބްހާނަﷲ. ހިތަށް އަރަނީ މިހާ ނުބައި ޖައްބާރު މީހުންވެސް އުޅޭ ބާވައޭ ހަމަ އަޅުގަނޑުމެންގެ ތެރޭގައި. ސުބްހާނަﷲ."\nޝައިޚް ވަނީ އެމީހުންގެ މައްޗަށް ކުށް ސާބިތުވެެއްޖެނަމަ މަރުގެ އަދަބު ދިނުމަށް ގޮވާލައްވާފައެވެ.\nމަޝްހޫރު ދީނީ އިލްމުވެރިޔާ އައްޝައިޚް އިލްޔާސް ހުސައިން ވިދާޅުވީ އެންމެ ބޮޑަށް ރައްކާތެރިކަން ލިބެންޖެހޭ ބަޔަކީ ކުޑަކުދިން ކަމަށާ އެ ކުދިންނަށް ޖިންސީ ގޯނާކުރުމަކީ ވަރަށް ދަށު ދަރަޖައިގެ ލާއިންސާނީ އަމަލެއް ކަމަށެވެ.\n"އެފަދަ މީހުންނަށް ގާނޫނީ ގޮތުން ދެވެން އޮތް އެންމެ ހަރުކަށި އަދަބު ދޭންޖެހޭ."


Enme hagu liyuntheriyakee7aharu kujjeh\nދުނިޔޭގެ އެންމެ ހަގު ލިޔުންތެރިޔަކީ ހަތް އަހަރު ކުއްޖެއް\nއިންޓަނޭޝަނަލް ބުކް އޮފް ރެކޯޑްސްގައިވާ މައުލޫމާތު ބުނާ ގޮތުން ދުނިޔޭގައި މިވަގުތު ހުރި އެންމެ ހަގު ލިޔުންތެރިޔަކީ ހަތް އަހަރުގެ އަބިޖީތާ ގުޕްތާ އެވެ.\nއޭޝިއާ ބުކް އޮފް ރެކޯޑްސް އިން ދޭ އެވޯޑެއް ކަމަށްވާ "ގްރޭންޑްމާސްޓާ އޮފް ރައިޓިން"ގެ އެވޯޑު ވެސް އަބިޖީތާ އަށް މިހާރު ލިބިފައި ވެއެވެ.\nއަބިޖީތާ އަކީ އިންޑިޔާގެ ވަރަށް މަޝްހޫރު ޝާއިރުން ކަމަށްވާ މައިތިލީޝަރަން ގުޕްތާ އާއި ސަންތުކަވީ ޝްރީ ސިޔަރަމްޝަރަން ޗުޕްތާއަށް ކާފަކިޔާ ކުއްޖެކެވެ. އެހެންކަމުން މިހާ ހަގު އުމުރުގައި ވެސް އަބިޖީތާ އަށް ކުރު ވާހަކަ ލިޔެ ކުރު ޅެންތައް ލިޔެލަން މޮޅަށް އެނގުމަކީ ހައިރާންވާން ޖެހޭ ވަރުގެ ކަމަކަށް ނުވެއެވެ.\nއަބިޖީތާ ލިޔެފައިވާ "ހެޕިނަސް އޯލް އެރައުންޑް" މިހާރު ވަނީ ފޮތެއްގައި ސިފައިގައި ޝާއިއުކޮށްފަ އެވެ. މިއީ ސިލްސިލާ ފޮތްތަކެއްގެ ފުރަތަމަ ފޮތެވެ. މީގެ ގިނަ ފޮތްތަކެއް އޭނާ ލިޔެ ޝާއިއުކުރަން ވަނީ ހަމަޖެހިފަ އެވެ. މި ފޮތްތަކުގައި ހުންނަނީ ކުރު ވާހަކަ އާއި ކުރު ޅެމެވެ.\nއަބިޖީތާގެ ފޮތްތައް ޚާއްސަކޮށްފައި ވަނީ ވެސް އޭނާގެ އުމުރުގެ ކުޑަ ކުދިންނަށެވެ. މިހާ ހަގު އުމުރުގައި އަމިއްލައަށް މޮޅަށް ވާހަކަ ލިޔެލުމުގެ ގާބިލްކަން އަބިޖީތާއަށް ލިބިފައިވަނީ އޭނާ އަށް ލިބިފައިވާ ހުނަރުންނެވެ. އަދި ބޮޑުވާ ވަރަކަށް އޭނާގެ މި ހުނަރު ކުރިއަރައި ވަރަށް މޮޅު ލިޔުންތެރިއަކަށް އޭނާ ވާނެކަމަށް ގިނަ ބަޔަކު އުންމީދު ކުރެ އެވެ.\nމިހާރު ދެ ވަނަ ގްރޭޑްގައި ކިޔަވާ އަބިޖީތާ ވާހަކަ ލިޔަން ފެށީ އުމުރުން ފަސް އަހަރުގަ އެވެ. މައިންބަފައިންނާއެކު ގާޒީއާބާދުގައި ދިރިއުޅޭ އަބިޖީތާގެ ބައްޕައަކީ ޗާޓާޑް އެކައުންޓެންޓެކެވެ. މަންމައަކީ އިންޖިނޭރެކެވެ.\nއިންޑީޔާގެ ނިއުސް އެޖެންސީ އޭއެންއައި އަށް ދިން އިންޓަވިއު އެއްގައި އަބިޖީތާ ބުނީ އޭނާގެ ވަށައިގެންވާ މާހައުލުން ފެންނަ ވަރަށް ކުދި ކުދި އެއްޗެހި ވެސް އޭނާއަށް ވާހަކައެއް ލިޔުމަށް ހިތްވަރަކަށް ވެއެވެ.\n"އަހަރެން ލިޔަނީ ޕޮޒިޓިވް ވާހަކަތައް. އަހަރެންނަށް އަޑު އިވޭ ފެންނަ އަދި އިހްސާސް ކުރެވޭ ކަންކަމުގެ ވާހަކަތައް،" އަބިޖީތާ ބުންޏެވެ.\nއަބިޖީތާ ލިޔުނު ޅެންތަކުގެ ތެރެއިން އޭނާއަށް އެންމެ ކަމުދަނީ "މަދާ އާތު"، "ލެޓްސް ޓްރައި ލެޓްސް ފްލައި"، "ސްޓަޑީ އިޒް މައި ބެސްޓް ބަޑީ" އަދި "ޕްރެޝަސް ފްރެންޑްޝިޕް" އެވެ.\nމިހާރުވެސް އަބިޖީތާ ވާހަކައެއް ލިޔުމުގެ މަސައްކަތް އެބަ ކުރެ އެވެ. މިހާރު ދުނިޔެއަށް ކުރިމަތިވެފައިވާ ކޮރޯނާވައިރަހުގެ ބަލިމަޑުކަމުގެ ސަބަބުން ދުނިޔޭގެ ހުރިހާ ކަންކޮޅުތަކެއްގައި ދިރިއުޅޭ ކުޑަކުދިންނަށް ކުރަމުންދާ ނޭދެވޭ އަސަރުތަކުގެ މައްޗަށް ލިޔާ ފޮތެކެވެ.\nއަބިޖީތާ މިހާތަނަށް ލިޔުނު ފޮތްތައް ފަދައިން މި ފޮތަކީ ވެސް އޭނާގެ އުމުރުގެ ކުދިންނަށް ވަރަށް ކިޔާލާހިތްވާ ޒާތުގެ ފޮތަކަށް ވާނެކަމަށް އުންމީދު ކުރެވެ އެވެ. އަދި އޭނާގެ މަސައްކަތް ފެނިފައި ލިޔުންތެރިންނަށް ވާން ބޭނުންވާ ކުދިން ލިޔަން ފެށުމަށް ލިބޭ ހިތްވަރަކަށް ވެސް އަބިޖީތާގެ މަސައްކަތް ވާނެ އެވެ.\nފުރާޅަށް ވެއްޓުނު ގިނިހިލަޔަކުން ފަގީރަކު މުއްސަންޖަކަށް\nމައުސޫމާ: ގެވެށިއަނިޔާގެ ސަބަބުން ދިރިއުޅުން ބަރުބާދު\nޗޮކްލެޓް ތިޔަ ކަނީ ކާންވާ ގޮތަކަށް ނޫން


Plastic Noon Gotheh Hoadhan Jehey - Minister Hussain Rasheed - Vaguthu\nޕްލާސްޓިކް ނޫން ގޮތެެއް ހޯދަން ޖެހޭ - މިނިސްޓަރ ހުސެއިން ރަޝީދު\nބްރިޖް މައްޗަށް ކުނި އަޅާފައި - ވަގުތު އިމޭޖަސް: އަމީން ފަހުމީ\nފްލާސްޓިކް ނޫން ގޮތެއް ހޯދަން ޖެހޭ ކަމަށް އެންވާރަމެންޓް މިނިސްޓަރ ޑރ ހުސެއިން ރަޝީދު ވިދާޅުވެއްޖެއެވެ.\nއެއްފަހަރު ބޭނުންކޮށްފައި އެއްލާލެވޭ ޕްލާސްޓިކް ކޮތަޅު މަދު ކުރުމަށް މިއަދު ފެށި ގައުމީ ކެންޕެއިން ފެށުމަށް މިއަދު އެންވަރަމެންޓް މިނިސްޓްރީގައި ބޭއްވި ރަސްމިޔާތުގައި ވާހަކަ ދައްކަވަމުން މިނިސްޓަރ ވިދާޅުވީ މިއަދު މި ފެށުނު ކެންޕެއިން އަކީ އެއް ފަހަރު ބޭނުން ކޮށްފައި އެއްލާލެވޭ ޕްލާސްޓިކް ކޮތަޅު ރާއްޖޭގައި މަދު ކުރުމަށް ނުވަތަ އެއްކޮށް ހުއްޓާލުމަށް ފެށި ވަރަށް މުހިންމު ކެންޕެއިނެއް ކަމަށެވެ.\n" މިއަދު މި ފެށުނު ކެންޕެއިންގެ ދަށުން ޕްލާސްޓިކް ކޮތަޅު ބޭނުން ކުރުން ހުއްޓާލަން އަމާޒު ހިފޭނެ. ރާއްޖޭގެ ރައްޔިތުން ޕްލާސްޓިކަށް ނޫނެކޭ ބުނަން ޖެހޭ ޕްލާސްޓިކް ނޫން ގޮތެއް ހޯދަން ޖެހޭ " މިނިސްޓަރ ވިދާޅުވިއެވެ.\nމިނިސްޓަރ އިތިރަށް ވިދާޅުވީ ޕްލާޓިކްގެ ސަބަބުން މުޅި ތިމާވެއްޓަށާއި އިންސާނާގެ ސިއްހަތަށްވެސް އޭގެ ނޭދެވޭ އަސަރު ކުރާމަށެވެ.\nމިއަދު މި ފެށުނު ކެންޕެއިންގެ ދަށުން މިނިސްޓަރ ހުސެއިން ރަޝީދު ވަނީ ތިމާވެށީގެ ނަމޫނާ ރަށްތަކަށް ގިނަ ފަހަރު ބޭނުން ކުރެވޭ ކޮތަޅު ހަދިޔާ ކުރައްވާފައެވެ.\nތިމާވެށި ރައްކާތެރިކުރުމާ ގުޅޭ ޕްރޮގްރާމްތައް ފެށި ދާއިމީގޮތެއްގައި ހިންގުމާއި ޕްލާސްޓިކް ބޭނުން ކުރުން މަދު ކުރުމަކީ ރައީސް ސޯލިހްގެ ފުރަތަމަ 100 ދުވަހުގެ ވައުދުގެ ތެރެއިން ހިމެނޭ ކަމެކެވެ.\nއެއް ފަހަރު ބޭނުންކުރުމަށްފަހު އުކާލާ ޕްލާސްޓިކް ބޭނުން ނުކުރަން ހެލްތް މިނިސްޓްރީ , ފޮރިން މިނިސްޓްރީ އަދި ރައީސް އޮފިހުން ވެސް ވަނީ ހުއްޓާލާފައެވެ. އަދި ބައެއް އެހެން މިނިސްޓްރީތަކުން ވެސް ވަނީ ހުއްޓާލާފައެވެ.ރާއްޖޭގައި ދުވާލެއްގެ މައްޗަށް ރިކޯޑް އަދަދަކަށް މި ބާވަތުގެ ވެއްޓަށް ގެއްލުންދޭ ޕްލާސްޓިކް އުފެއްދުންތައް ބޭނުންކުރެ އެވެ.\nއެއް ފަހަރު ބޭނުންކޮށް އުކާލާ ޕްލާސްޓިކުގެ ތެރޭގައި ފެންފުޅިތަކާއި ޕްލާސްޓިކް ކޮތަޅުގެ އިތުރުން އެއްޗެހި ބަންދުކުރަން ބޭނުންކުރާ ޕްލާސްޓިކް ހިމެނެއެވެ.\nމިހާރުވެސް ރާއްޖޭގައި ދުވާލަކަށް 860 މެޓްރިކްޓަނުގެ ކުނި ކަނޑުތަކަށް އަޅާކަމަށް ތަފާސް ހިސާބުތަކުން ދައްކަ އެވެ. އަދި މާލޭގައި އެކަނިވެސް ދުވާލަކު 280،000 ޕްލާސްޓިކް ފެންފުޅި ބޭނުންކުރެ އެވެ.\nތިމާވެށި ހިމާޔަތް ކުރުމަށް މި ސަރުކާރުން ދޭ އަހަންމިއްޔަތު ކަމުގެ ތެރެއިން ތިމާވެށި ހިމާޔަތް ކުރުމުގެ ހިދުމަތްތަކަށް ގްރީން ފަންޑެއް ރައީސް އިބްރާހިމް މުހައްމަދު ސޯލިހް ވަރަށް އަވަހަށް ގްރީން ފަންޑެއް އުފައްދަވާނެ ކަމަށް އެންވާރަމެންޓް މިނިސްޓަރ ޑރ ހުސެއިން ރަޝީދު ވަނީ ދާދި ފަހުން ވިދާޅުވެފައެވެ.\nދިވެހިން ފެނުގެ މަތީގައި ދިރިއުޅެން ހޭނެން އެބަ ޖެހޭ - މިނިސްޓަރ\nއިއާދަކުރަނިވި ހަކަތައާބެހޭ ވޯކްޝޮޕެއް ފަށައިފި\nއެންވަޔަރަމެންޓް މިނިސްޓްރީގެ އެގްޒެކެޓިވް ޑިރެކްޓަރަކަށް ބޭފުޅަކު ހަމަޖައްސައިފި


އެކުއްޖާ2– 20 – Esfiya\nއެކުއްޖާ2– 20\n* މައި ކޭކްސް ކެފޭގެ ވަންނަ ދޮރު ކައިރީ އިންދާފައިވާ ބޮޑު ގަހުގެ ފަތްތަކާއި ގޮފިތަކުން ނިވާވެފައިވާ ސީސީޓީވީ ކެމެރާއެއް ފެނުމުންނެވެ. ވީ އުފަލުން ހޫރީން ނަށަމުން ކަހަލަ ގޮތަކަށް އެ ދިމާލަށް ދާންވެގެން ނެގި ފިޔަވަޅުމަތީގައި ހުއްޓެން މަޖުބޫރުވީ ދެން ފެނުނު މަންޒަރުންނެވެ. *\nއޭރު މައި ކޭކްސް ކެފޭ ތެރެއިން އާހިލް އާއި އައިހަމް ނުކުންނަނީއެވެ. “ހޫރީން..؟ މިތާ..؟” ހޫރީން މައި ކޭކްސް ކެފޭ ހިސާބުގަނޑުން ފެނުމުން އައިހަމް އެއްސެވެ. ކުރިން ނުފެންނަ މަންޒަރަކަށް ވާތީއެވެ. “ރައްޓެއްސެއް ބުނެގެން މިއައީ..” ވަރަށް ‘ޕޮލިސް’ވަމުން ހޫރީން ބުނެލިއެވެ. އާދައިގެ ގޮތަކަށެވެ. “އެކަނި..؟” އައިހަމް ހީވަނީ ހޫރީން ދައްކާ ވާހަކަ ގަބޫލުކުރަން ނޫޅޭހެންނެވެ. ވާނީވެސް އެހެންނެވެ. ހޫރީންއަކީ ގިނައިން ކޮންމެވެސް މީހަކާއި އެކީގައި ނޫނީ ބޭރަށް ނުދެވޭ ކުއްޖެކެވެ.\n“އާނ އެކަނި.. އެކުއްޖާ ބުންޏޭ އެބަ އަންނަމޭ.. އެކަމަކު އަދިވެސް ނާދޭ..” ހޫރީންގެ އެކްޓިންގ ވަރަށް ފުރިހަމައެވެ. އެވޯޑެއް ދޭހާ ވެއެވެ. “އެހެންދޯ.. އެކަމަކު…..” “އައިހަމް މިތާ ކީއްކުރަނީ..؟ ހުދާ ކޮބާ..؟” ހޫރީން އަހާލިއެވެ. އައިހަމްއަށް ވާހަކަދައްކަން ފުރުސަތެއް ނުދޭންވެގެންނެވެ. ހިޔާންގެ ފަރާތުން އެނގުނު ގޮތުގައި އައިހަމް ހުދާ ދެކެ ލޯބިވެއެވެ. އެ ޚަބަރު ލިބުމުން ހިތަށް ތަދުވިވަރު ހޫރީންއަށް އަދިވެސް އިހުސާސްވެއެވެ. “ދެން އޭނަވެސް އެބައުޅޭ..” އައިހަމްގެ ޖަވާބު ކުރެވެ. އަސްލު ހުދާ ވީތަން ކިޔާދޭން ނުކެރިގެންނެވެ.\n“ހާދަހާ ކަޓާފަ..؟” ހޫރީން އެއްސެވެ. “މަ ކަޓާފައެއްނޫން މިހުރީ.. ވަރުބަލި ވެފައި..” އައިހަމް ބުނެލިއެވެ. “ކީއްކޮއްގެންތަ ވަރުބަލިވީ..؟” ހޫރީން އަހާލިއެވެ. ހޫރީން ބެލީ ވީހާ ވެސް ބޮޑަކަށް އައިހަމް އާއި ވާހަކަ ދެއްކޭތޯއެވެ. ހިތަށް ކުޑަކޮށްވެސް ލުޔެއް ލިބޭތޯއެވެ. ”އެއްކަލަ ސަރ ދިން އެސައިންމެންޓްތައް ހަދަން ވީމައި.. ޑޭމްއިޓް..!” އައިހަމް ބުނެލިއެވެ.\n“އައިހަމް މެންނަށް މާ ފިލާވަޅު ދިނީތަ..؟” ހޫރީން އެއްސެވެ. “މާ ފްލާރޓީ ނުވެބަލަ.. ގަރލް ހީ ހޭޒް އަ ކްރަޝް އޮން ސަމްވަން..” އާހިލް އައިގޮތަށް އައިސްފައި ބުނެލިއެވެ. “އެކްސްކިއުޒް މީ..؟؟ އައިމް ނޮޓް ބީންގ ފްލާރޓީ..! ހީ އިޒް މައި ބްރަދަރސް ކްލޯޒް ފްރެންޑް…!” ހޫރީން ކަރުކެހެލާފައި ބުނެލިއެވެ. “އޭ ހޫރީންދޯ..؟” އާހިލްއަށް ހޫރީންގެ މޫނު ފެނުނީ އަދިކިރިޔާއެވެ. ”އާހިލްދޯ ތިއީ..؟” ހަނދާންކޮއްލާފައި ހޫރީން އަހާލި އެވެ. “އާނ..” އާހިލް ހޫރީން އާއި ސަލާން ކޮށްލައިފިއެވެ. “އައިހަމް މިހާރު ކުޑަ ކުދިންނާއެކީގައި ހޭންގްއައުޓް ކުރަން ފެށީތަ..؟” ސަމާސާ ހިނިތުންވުމަކާއެކީ ގައި ހޫރީން އެއްސެވެ.\n“އެކްސްކިއުޒް މީ..؟؟ އަހަރެންނަށް ފަނަރަ އަހަރު ވެއްޖެޔޭ..” އާހިލް ބުނެލިއެވެ. “އަހަރެންނަށް އަދި އައިހަމްއަށް އަށާރަ އަހަރު ވެއްޖެޔޭ..” ހޫރީންގެ އެ ޖުމްލައިން އާހިލްގެ އަނގަ ހުތްވިއެވެ. “ލޮލް ކަލޭމެން ދޯ..” އައިހަމްއަށް މަޖާވެގެން ހޭން ފެށިއެވެ.\n“އައިހަމް.. ހުދާގެ ގާތުގައި ބުނައްޗޭ މަށާއި ނީޝަލްއާއި ދިމާކުރައްޗޭ އިނގޭ…” ހޫރީން އެހެން ބުނެލާފައި ހިނގައިގަތެވެ. “އޯކޭ…” އައިހަމް ހަނާ އަޅާފައި ޓެކްސީއެއް ހުއްޓުވިއެވެ. “އޭ ހޫރީންއަށް ކަލޭ ފޭކްކޮށް ހުދާ ދެކެ ލޯބިވާކަން އެނގުނީ ކިހިނެތް..؟” އާހިލް އެއްސެވެ. ”މަށަކަށް ނޭނގޭ.. އެކަމް އޭނަ ގާތު ކޮންމެވެސް ދުވަހަކުން ބުނާނަން މަ އޭނަދެކެ ލޯބިވާ ވާހަކަ..” އައިހަމް ބުނެލިއެވެ. “އެކަމަކު ތި ދުވަހެއް އައުމުގެ ކުރިން ހޫރީން މީހަކާއި ރައްޓެހިވިއްޔޯ..؟” އާހިލް ދެން ބުނެލީ އައިހަމް ފުން ވިސްނުމެއްގެ ތެރެއަށް ދޫކޮށްލި ފަދަ ޖުމްލައެކެވެ.\nރޫހާން ކޮޓަރި ތެރޭގައި ދެކޮޅުދެކޮޅަށް ހިނގާލަހިނގާލާ ހުއްޓެވެ. ނެޒެލީއަށް ރޫހާން އާއި ދިމާލަށް ބެލުން ނޫންކަމެއް ނުކުރެވުނެވެ. ރޫހާންގެ މޫނުމަތީގައިވާ ކުލަވަރުން އޭނަ ކޮންމެވެސް ކަމަކާއި ދޭތެރޭ ވިސްނާކަން އެނގެން ނެޒެލީއަށް ނެގީ ކުޑަ ހިނދުކޮޅެކެވެ. “ރޫ…” ނެޒެލީ އެންމެ ފަހުން ގޮވާލިއެވެ.\nނެޒެލީގެ އަޑު ވައިރޯޅިއެއްހެން ކަންފަތުގައި ޖެހުމުން ރޫހާން ބުމަ އަރުވާލާފައި ފަހަތަށް ބަލާލިއެވެ. ރޫހާން އާއި ހަތަރުކަޅި ހަމަވުމުން ނެޒެލީ އަވަހަށް އިސްދަށަށް ޖަހާލި މަންޒަރު ފެނިފައި ރޫހާންގެ ތުންފަތުގެ އެއްކޮޅުން އަނެއްކޮޅަށް ދުވެލީ ނުރައްކާތެރި ހިނިތުންވުމެކެވެ. ފިޔަވަޅަކަށް ފަހު ފިޔަވަޅެއް ކުރިއަށް އަޅަމުން ގޮސް ރޫހާން ނެޒެލީގެ ދެލޮލާއި ދިމާލަށް ބަލާލިއެވެ. “ކީކޭ ޒެލީ..؟” ރޫހާން އެއްސެވެ. “ނީ.. ނީޝް.. ނީޝް ކިހިނެތް..؟” އަޅައަޅައިގަންނަމުން ނެޒެލީއަށް ބުނެވުނީ އެވަރަށެވެ. ރޫހާން ތެދުވިއެވެ. އަދި ބޭރަށް ހިނގައިގަތެވެ. ރޫހާންގެ ފަރާތުން ޖަވާބެއް ހޯދުން ވެގެން ދާނީ ފޫ ނެތް ފަޔަކަށް ފެން ފުރުން ކަހަލަ ކަމަކަށް ވާތީ ނެޒެލީ ދުރު ބަލާލިއެވެ. “އިރާދަކުރެއްވިއްޔާ އަދި އަހަރެން މި ހާލިން ނުކުންނާނަން..” ނެޒެލީ ފުން ނޭވާއެއް ލާފައި އަޒުމު ވަރުގަދަ ކުރިއެވެ.\nއަންގާރަ ދުވަހުގެ ކޮލެޖް ގަޑިއެވެ. ނީޝަލް ލިޔަމުން ދިޔަތަން ބަލަން ހިޔާން ހުއްޓެވެ. ކުރިމަތީގައި ހުޅުވާފައިވާ ފޮތް ތެރޭގައި އޮތް ގަލަމާއި އެއް އަތުން ހިޔާން ކުޅެމުން ދިޔައެވެ. ފިލާވަޅަކީ ހަދަން ހުރި އެއްޗެކޭވެސް ހިތަކަށްނާރައެވެ. ނީޝަލް އާއި ޖެހިގެން އިން އިޒްކާންއަށް ވެސް ވައްކަޅިން ނީޝަލްއާއި ދިމާލަށް ބެލެމުން ދިޔައެވެ. ދެމީހުންގެ ތޫނު ނަޒަރުވެސް ހުއްޓިފައިވަނީ ނީޝަލްއާއި ދިމާލަށެވެ. އެއްފަހަރު ވިސްނާލާފައި އަނެއްފަހަރު ފޮތުގައި ލިޔެލާފައި ނީޝަލް އުޅުނެވެ. “ސަރ.. އަޅުގަނޑު ފާޚާނާއަށް ދިޔަސް އެންމެ ރަނގަޅުތޯ..؟” ނީޝަލް އެހެން އެހުމުން އިޒްކާން ވަގުތުން ފިލާވަޅު ހެދުން ހުއްޓާލިއެވެ. “އެންމެ ރަނގަޅު..” ލެކްޗަރާގެ ހުއްދަ ލިބުނެވެ.\nނީޝަލްގެ ފަހަތުން ހިޔާން ނުދިޔަ ނަމަވެސް އިޒްކާންގެ ހިތުގައި ބިރުވެރިކަމުގެ ރާޅެއް އުފެދުނެވެ. ނީޝަލްއަށް ކަމެއް ކުރަން މިސްކޫލްގައި އުޅޭނީ ހިޔާން އެކަނި ނޫންވިއްޔާއެވެ. ފައިލަމްއާއި އެހެން ފިރިހެންކުދިންވެސް އެބަހުއްޓެވެ. އިޒްކާންއަށް ނީޝަލް ނުލިބިގެން އުޅެނިކޮށް ނީޝަލް އެހެންކުއްޖެއް ގެ އަތުގައި ހިފުމަކީ އިޒްކާން އެންމެ ބޮޑަށް ބިރުގަންނަ އެއްކަމެވެ.\nނީޝަލްގެ ފަހަތުން އިޒްކާންވެސް ދިޔައެވެ. ނީޝަލްއަށް ނޭނގޭނެހެން ނީޝަލް ކުރިއަށް އަޅާ ކޮންމެ ފިޔަވަޅެއްގެ މަތިން އިޒްކާން ހިނގިއެވެ. ނީޝަލް ފާޚާނާއަށް ވަނުމުން އިޒްކާން އެތަނުގެ ގާތުގައި މަޑުކޮއްލިއެވެ.\nއިރުކޮޅެއް ނުވަނީސް ޓިޝޫކޮޅަކުން މޫނު ފޮހެމުން ނީޝަލް ނުކުމެއްޖެއެވެ. ޓިޝޫކޮޅު މޫނުމަތިން ނީޝަލް ވަކި ކޮއްލިތަނާހެން އިޒްކާން ނީޝަލް ސިއްސުވާލިއެވެ. ސިއްސައިގެން ދިޔަވަރުން ނީޝަލް އަށް ފަހަތަށް ފަސްވަރަކަށް ފިޔަވަޅު އެޅުނެވެ. ފާޚާނާ ކުރިމަތީގައިވާ ފެންފޮދަކަށް އެރިފައި ނީޝަލް ކައްސާލިއެވެ. އެއްލި އަތުން ނީޝަލްއަށް އިޒްކާންގެ ގިރުވާނުގައި ހިފުނެވެ. ދެމީހުން ތަޅުންމައްޗަށް ވެއްޓުނީ އެކީގައެވެ.\nވީތަދުން ނީޝަލްއަށް އިރުކޮޅަކުން ލޯމަރާލައިގެން ހުރެފައި ލޯ ހުޅުވާލެވުނެވެ. އޭރު އިޒްކާން އާއި ނީޝަލްގެ މޫނުވަނީ ޖެހިފައެވެ. ތުންފަތަށް ކުޑަ ހޫނެއްވެސް ވެރިވަމުންވެސް ދިޔައެވެ. ވީގޮތް އެނގުމުން ނީޝަލްގެ ދެކޯތާފަތް ރަތްވެގެން ދިޔަދިޔައީނުން ހީވީ ލޭކޮޅެއް ހެންނެވެ.\nއިޒްކާންއަށް ތެދުވާކަށް ނޭނގުނެވެ. ނީޝަލްގެ އެހެރަ ރީތި ލޮލަށް ބަލަހައްޓައިގެން އިޒްކާންއަށްވެސް ހުރެވުނީއެވެ. އެހެން ހުރެވުނީ އިރުކޮޅެއް ވަންދެންނެވެ. ދެމީހުންނަށްވެސް ދެމީހުންނާއި ދުރަށް ޖެހި ލެވުނެވެ. “އަމްމް..” އަނގައިން އެންމެ ބަހެއް ބުނާހާ ހިތްވަރެއްވެސް ނީޝަލްއަކަށް ނުކުރެވުނެވެ. “އަ.. އައި ޑިޑް ނޮޓް މީން ޓު…” އިޒްކާންއަށް ބުނެވުނެވެ. “އި.. އިޓްސް.. އިޓްސް.. އިޓްސް އޯލްރައިޓް.. އެކްސިޑެންޓްސް ހެޕެން..!” އެހެން ބުނެފައި ނީޝަލް ފަހަތަށް އެނބުރުނެވެ.\n“ސޮރީ..” އިޒްކާން ބުނެލިއެވެ. “އިޓްސްއޯކޭ..” ނީޝަލް ވަގުތުން މައާފު ދިނެވެ.\nދެމީހުން އެކީއެކުގައި ކްލާހަށް ދިޔައިރު ހުރީ އަމިއްލަ ދުނިޔެއެއްގައެވެ. ކްލާހަށް ވަތްފަހުން ދެމީހުންގެ ހިމޭންކަން ހޫރީންއަށް ފާހަގަވިއެވެ. އެހެންޏާ ދެމީހުންވެސް ހުންނާނީ ކޮންމެވެސް އަނގައެއް ތަޅާލާ ތަޅާލައެވެ.\n“ކަލޭމެން ދެމީހުން ހާދަހާ އަނގަމަޑުވެގެންނޭ ތިހުންނަނީ..؟” އެންމެ ފަހު ގަޑި ނިމުމުން ބޭރަށް ނުކުންނަމުން ހޫރީން އަހާލިއެވެ. “ކީކޭ..؟” ޚިޔާލީ ދުނިޔެއިން ބޭރުވަމުން ނީޝަލްއަށާއި އިޒްކާންއަށް އެހެން އަހާލެވުނީ އެއްފަހަރާއެވެ. “ވޯ ވޯ ވޯ..! މަށަށް ނޭނގި ކަމެއް ހިނގީދޯ..؟” ލާނެތްއަޑަކުން ހޫރީން އަހާލިއެވެ. ހީވި ހީވުމެއްގެ މައްޗަށް ބިނާކޮށްފައެއް ނޫނެވެ. އިޒްކާންގެ ތުންފަތް ކައިރީގައި ނީޝަލް މިއަދު ޖައްސައިގެން ހުރި ޕްލަމް ލިޕްބާމްގެ މަޑު ފިޔާތޮށިކުލަ އަރާފައި ހުރިތަން ފެނިފައެވެ.\n”އޭނ..؟ ނޫނޭ ނޫނޭ..” ނީޝަލް އަވަހަށް ބުނެލިއެވެ. “އާނ ތި ބުނީ ހަމަ ރަނގަޅަށް..” އިޒްކާންގެ ދުލުން ބޭރުވީ އެހެން ޖަވާބެކެވެ. “އައްދޭ… ދެމީހުންގެ ޖަވާބު ތަފާތު.. ޔަގީނޭ ކަމެއްވެއްޖެ ކަން…” ހޫރީން އެހެން ބުނެލާފައި ހިޔާން އާއި ދިމާލަށް ހިނގައިގަތެވެ. އޭރު އަތުގައި ހާރޑް ޑްރައިވްއެއް އޮތެވެ. އެއީ އިއްޔެ މައިކޭކްސް ކެފޭގެ ސީސީޓީވީ އިން ހޫރީން ނެގި ފުޓޭޖްތައް އަޅާފައިވާ ހާރޑް ޑްރައިވްއެވެ.\nއަވްލީން ހޮސްޕިޓަލަށް ދާން ބަހަށް އެރިއެވެ. ކައިޔަން މިއަދު ބިޒީކަމުން ގުޅާފައި ބަލައި ނުދެވޭނެ ވާހަކަ ބުނުމުންނެވެ. ބަހަށް އެރި ގޮތަށް އަވްލީންއަށް އަނެއްކާވެސް ވިސްނެން ފެށުނީ މާޔާ އާއި ދޭތެރޭގައެވެ.\nޖެހިގެން އައި ދުވަހުގެ ހެނދުނު އަވްލީން ހޭލި އިރު މާޔާ ހުރީ ސޯފާގައި އިށީނދެލައިގެންނެވެ. އޭރު މާޔާގެ ލޮލުން ހުއްޓުމެއް ނެތި ކަރުނަތައް އޮހެމުން ދިޔައެވެ. “މާޔާ…” އަވްލީން ގޮވާލި އަޑަށް ސިހިފައި މާޔާ އަވްލީން އާއި ދިމާލަށް އެނބުރުނެވެ. “އާނ..” މާޔާ އަވަސް ޖަވާބެއް ދިނެވެ. “އާދެބަލަ އަހަންނާއި އެކީ..” އަވްލީން މާޔާގެ އަތުގައި ހިފައިގެން ގެއިން ބޭރަށް ނުކުތެވެ. އޭރު ބެލްކަނީގައި ފެހި ކުރެހުންތަކެއް އަޅާފައިވާ ހުދު ހެދުމެއް އަޅުވާފައި އޮތެވެ. އެއީ ރޭ މާޔާ ފެނުނު އިރު ލައިގެން ހުރި ހެދުންކަން ދެނެގަންނަން އަވްލީންއަށް އުނދަގުލެއް ނުވިއެވެ.\nއަވްލީން މާޔާ ގޮވައިގެން ގޮސް އިށީނީ މާގަސްތައް ހައްދާފައިވާ ތަނުގައި ހުރި އުނދޯލީގައެވެ. “ކިހިނެތްވީ..؟” މާޔާ މަޑުމަޑުން އެއްސެވެ. “މާޔާ.. މާޔާގެ ޑިޕްރެޝަން ހުރޭ ދޯ..؟” އަވްލީން އެއްސެވެ. މާޔާ ސިހިފައި އަވްލީންގެ މޫނަށް ބަލާލީ ބިރުވެރި ނަޒަރަކުންނެވެ. ”ހާސްނުވޭ.. އަހަރެން މީ ސައިކޭޓްރިސްޓްއެއް..” އަވްލީން ނުހަނު ރީއްޗަށް ހިނިތުންވެލާފައި ބުނެލިއެވެ. މާޔާ ހަމަޖެހުނީ ދެނެވެ. “ކައިޔަން ކިޔައިދިނީތަ..؟” މާޔާ އެހީ ސުވާލެކެވެ. ޖަވާބުގައި އަވްލީން ބޯ ޖަހާލިއެވެ. “ދެން ކީއްވެގެން އަހަރެންގެ ކައިރީ އަލުން ތިހެން ތި އެހީ..؟” މާޔާ އެއްސެވެ. “ޔަގީންކުރަން.. އަދި އަހަރެން ބޭނުން މާޔާއަށް އެހީވާން..” ދުރު ބަލާލާފައި އަވްލީން ބުނެލި ޖުމްލައިން މާޔާއަށް ކޮޅަށް ތެދުވެވުނެވެ. “ކީކޭ..؟ ޔަގީންތަ..؟” މާޔާގެ އަޑުގައިވީ ހާސްކަމެވެ. އަވްލީން މާޔާއާއި ހަތަރުކަޅި ހަމަކޮށްލިއެވެ. “އާނ.. އަހަންނަށް ޔަގީން.. މާޔާ އަހަރެން މާޔާއަށް އެހީވިޔަދޭނަންތަ..؟ އަހަރެންނަށް އެއްބާރުލުން ދޭނަންތަ..؟” އަވްލީން އެއްސެވެ.\nމާޔާ އިރުކޮޅެއް ވަންދެން ވިސްނާލަން ހުރެފައި ބޯ ޖަހާލިއެވެ. އަވްލީން މާޔާގެ އަތުގައި ހިފާ އުނދޯލީގައި ބޭންދިއެވެ. “އަހަރެންނަށް މާޔާއަށް ބޭސް ލިޔެދޭން އިނގޭނީ މާޔާގެ ހާލަތު ދެނެގަނެފައި އެކަނި.. މާޔާ އަހަރެންނަށް މާޔާގެ ހަޔާތާއި ބެހޭގޮތުން ކިޔައިދޭންވީއެއްނު..؟” އަވްލީން އެދުނެވެ. “ޔަގީންތަ..؟” މާޔާ ޔަގީން ކުރާވަރުން މާޔާއަށް އިތުބާރު ކުރަން ފަސޭހަނޫންކަން އަވްލީންއަށް އިހުސާސްވިއެވެ. “ޓްރަސްޓް މީ.. މާޔާ އަހަންނަށް ކިޔައިދޭ ވާހަކަތައް އެކަކަށްވެސް ނުކިޔާދޭނަން.. ކައިޔަންގެ ކައިރީވެސް..” އަވްލީން ބުނެލިއެވެ. މާޔާ ފުން ނޭވާއެއް ލިއެވެ.\n”އަހަރެން އުމުރުން އެންމެ ސޯޅަ އަހަރުގައި އަހަރެންގެ ބޮޑުބޭބެއެއްގެ އަނިޔާވެރިކަމުގެ ވަކިތަކުގައި ހައްޔަރުވި.. އެއީ ވަރަށް ކުރިން.. ބޭބެ އަހަރެންނަށް އެކި ގޮތްގޮތަށް ބެހުމުގެ ކުރިން އަހަރެން މިއީ ކިޔެވުމަށްވެސް ވަރަށް މޮޅު ކުއްޖެއް.. އެކަމަކު ބޭބެގެ އެފަދަ އަމަލުތަކުން އަހަރެންނަށް ކިޔެވުމަށް ދެވެން ޖެހޭ އެންމެ ސަމާލުކަމެއް ނުދެވުނު.. އެކަމާއި ހެދި އަހަރެން ކިޔެވުން މަތިން އެއްކޮށް ފޫހި ވާންފެށި… އަހަރެންނަށް އަންނަމުންދިޔަ ބަދަލުތައް އަހަރެންގެ ގާތް އެންމެންނަށްވެސް ފާހަގަވި.. އެކަމަކު އެމީހުންނަށް އެބަދަލު އަހަންނަށް އައުމުގެ މޭސްތިރިއެއް ނޭނގޭނެ.. ބޭބެ އަހަންނަށް ކޮންމެ ރެއަކު އައިސް ވަރަށް އަނިޔާ ކުރާނެ.. މަންމަމެންނަށް މިއިން އެއްވެސް ކަމެއް ނޭނގޭނެ.. އަހަރެން ބުންޏަސް މަންމަ ގަބޫލެއް ނުކުރާނެކަން ޔަގީންވާތީ އަހަންނަކަށް ނުވެސް ކެރުނު މަންމަގެ ގާތުގައި މި ވާހަކަ ބުނާކަށްވެސް..” މާޔާއަށް ރޮވިއްޖެއެވެ. އަވްލީން މާޔާގެ ކޮނޑުގައި އަތް ޖައްސާލިއެވެ.\n”އެކަމާއި ހެދި މަޑުމަޑުން އަހަރެން ހުރިހާ ކަމެއްގެ މަތިން ފޫހިވާންފެށީ.. ކެއުމާއި ނިދުމާއި އާއިލާ އާއި އެކުވެރިންގެ މަތިންވެސް.. ހަމަ އެއްކޮށް ފޫހިވި.. އެހެން ދަނިކޮށް އަހަރެން ޑިޕްރެޝަންގެ ޝިކާރައަކަށްވެ ނިމިއްޖެ.. އެންމެންނާއި އަހަރެން ދުރުވަމުން ދިޔަވަރަކަށް އެހެން އެންމެންވެސް އަހަރެންނާއި ދުރުވާން ފެށީ..” މާޔާ ކުރިއަށް ގެންދިޔައެވެ.\n“އަހަރެންގެ ޑިޕްރެޝަން ހުންނަކަން ވެސް ފާހަގަ ކުރެވުނީ އަހަރެންގެ އެކުވެރިއަކަށް.. އެކުއްޖާ އަހަރެންގެ މަންމަ މެންނާއި މިކަން ހިއްސާ ކުރީ… އެކަމަކު އަހަރެން ގޭގަ އެއްވެސް ކަމެއް ނުކޮށް އޮންނާތީ އަދި އެހީއެއްހާ ހިސާބުވެސް ނުވެ ކަމެއް ނުކުރާތީ މަންމަވެސް ހުންނަނީ އަބަދު އަހަރެން ދެކެ ރުޅިއައިސް އެއްޗެހި ގޮވާލަ ގޮވާލާ.. ބައްޕަވެސް އަހަންނަކާއި ވާހަކަ ދައްކައެއް ނުހަދާނެ.. ދައްތަމެންވެސް އަހަރެން ދުރުކޮށް އެކަހެރި ކޮށްފައި ބަހައްޓާނީ..” މާޔާ އެ ވާހަކަތައް ކިޔައިދޭން އެ ބޭނުންކުރާ ހިތްވަރު އަވްލީންއަށް އަންދާޒާ ކުރަން އުނދަގޫވިއެވެ. މާޔާއަކީ ކުރިން ނިކަން ބައިވަރު އަޑިގުޑަންތަކެއް ހުރަސްކޮށްފައިވާ ކުއްޖެކޭ އަވްލީންގެ ހިތަށް އެރިއެވެ.\n”އަހަރެން އޯލެވެލްއިންވެސް ވީ ފެއިލް.. އެދުވަހު މަންމަ އާއި ބައްޕަ އަހަންނަށް ކީ އެއްޗެހިން ކުރި އަސަރު އިނގޭނީ ހަމަ އަހަންނަށް.. އެކަމާއި ދޭތެރޭ ވިސްނާލިޔަސް އަހަންނަށް ހީވަނީ ހިތް ފަޅައިގެން ހިނގައިދާނެހެން..” މާޔާ މޭމަތީގައި އަތްޖައްސާލާ ބާރުކޮށްލިގޮތަށް ލޯ މަރާ ތަގުޅިކޮށްލިއެވެ. އޭރު އެ ދެލޮލުން ހުއްޓުމެއް ނެތި ކަރުނަ އޮހެމުން ދިޔަވަރުން މާޔާއަށް ކޮށްފައިވާ އަސަރު ބުނެދެއެވެ.\n“ދެން އުމުރުން ސަތާރަ އަހަރުގައި ބޭބެގެ އުނދަގޫ ވަރަށް ބޮޑަށް ވި.. އެއީ ރޯދަމަހެއް ތެރޭގައި.. އަހަރެމެންގެ ރަށުގައި އޮންނަ އާދައެއް އެއީ ރޭގަނޑު ގަޑީގައި އިޝާ ފަހުން ބޮޑުބެރު ޖެހުން.. ދެން އަހަރެންގެ ގޭ ކުރިމަތީގައި ބޮޑުބެރުން ޖެހުން އޮތް.. އަހަރެން ބޮޑުބެރު ޖަހާތަން ބަލަން ދާން ބޭނުން ނުވާތީ އަވަހަށް ނިދަން އޮށޯތީ… ދެން އެރޭ ބޭބެ އަހަރެންގެ ކޮޓަރިއަށް ވަދެ އަހަންނާއި ބެހެން ހެދީމަ އަހަރެން ބޭނުންވީ އެކަން ހުއްޓުވަން.. އައި ހޭޑް އިނަފް… އެރޭ ބޭބެ އަހަރެންނާއި ބެހެން އުޅުނު ގަޑީގައި އަހަރެން ސްކޫލަށް ގެންދާ ބިއްލޫރި ފެންފުޅިން އަތުހުރި ބާރެއްލާފައި ބޭބެގެ ބޮލުގައި ޖެހީ.. އެކަމަކު ބޭބެގެ ބޯ ފަޅައިގެން ދިޔުން ނޫންކަމެއް ނުވި… ބޭބެ ރުޅިއައިސްގެން އަހަންނަށް އަނިޔާ ކުރަން ފެށީމައި އަހަރެން އަނެއްކާ ފައިން ބޭބެގެ ގައިގައި ޖަހާފައި އަތު ޖެހުނު ތުވާލި ގައިގައި އޮޅާލައިގެން ކުޑަދޮރުން ބޭރަށް ފުންމާލީ..” މާޔާ އެހެން ބުނުމުން އަވްލީންއަށް ދެލޯ ބޮޑު ކޮށްލެވުނެވެ.\n”އަހަރެންނަށް ދުވަމުން ނުކުމެވުނީ ސީދާ ބޮޑުބެރު ޖަހަން ހުރި ދިމާއަށް.. ބޮޑުބެރު ބަލަން އައިސް ތިބި ރަށުގެ އެންމެންނާއި ބޮޑުބެރު ޖަހަން ތިބި އެންމެންގެ ކުރިމައްޗަށް.. އަހަރެން ހުރި ހާލުން އެންމެންވެސް ނެގީ ނުބައި މާނައެއް.. އަހަރެންގެ އަގު އެންމެންގެ ކުރިމަތީގައި ވެއްޓުނު.. އޭގެފަހުން ކުދިން އަހަރެންނަށް ހަނގާކޮށް އުނދަގޫކުރަން ފެށީ.. އެރޭ ކައިޔަން ހުރި ބޮޑުބެރު ޖަހަން ތިބި މީހުންނާއި އެކީގައި ނަށަން.. ކައިޔަންވެސް އަހަންނަށް ޖެއްސުންކޮށް މަލާމާތްކުރަން ފެށީ..” މާޔާގެ އަޑު ބެދުނެވެ. އަވްލީންއަށް ތުންފަތް ކަނޑައިގެން ދާހާ ބާރަށް ތުންފަތުގައި ދަތް އެޅުނެވެ.\n“މަންމަ އަހަރެންނާއި ވާހަކަ ނުވެސް ދައްކާ.. އަހަރެންނަށް ގޭގައި ކާން ލިބޭކަން އެކަނި.. ހީވަނީ ބީރައްޓެހިންތަކެއްގެ ތެރޭގައި ހުރެވޭހެން.. ދައްތަމެންވެސް އަހަރެންނަށް އަޑު އިވޭވަރަށް ވައްބަހުން ވަރަށް އަހަރެންނަށް މަލާމާތްކުރާނެ… އަހަރެންގެ ހާލަތު ދިޔައީ ދަށަށް.. އެކަމަކު ދުވަސްކޮޅެއްފަހުން ބޮޑުބޭބެ ފުރީމައި އަހަރެންގެ ހިތަށް ކުޑަވެސް ހަމަޖެހުމެއް ލިބުނު…” މާޔާ ލޮލުން އައިސްފައިވާ ކަރުނަތައް ފޮހެލިއެވެ.\n“އަހަރެންގެ މާމަ ގެއަށް އައީ ބޮޑުބޭބެ ފުރި ފަހުން.. މާމައަށް އެނގިއްޖެ ވަގުތުން އަހަރެންނަށް ކަމެއް ވެފައި ހުރިކަން.. މާމަގެ އެދުމަށް މަންމަމެން ހިތާއި ދެކޮޅަށް އަހަރެން ގޮވައިގެން އިންޑިޔާއަށް ފުރީ.. އަހަރެން ހީކުރީ މަންމަމެންގެ ލޯބި އަލުން އަހަރެންނަށް ލިބުނީކަމަށް.. އިންޑިޔާއަށް ގޮސް ފަރުވާ ލިބިގެން ރަށަށް ގޮސް ކުރިންވެސް އުޅުނުހެން އުޅެވޭނެކަމަށް..” މާޔާ ނޭފަތް ދަމާލިއެވެ. “ދެން ކިހިނެތްވީ..؟” ހަމްދަރުދީވެފައި އަވްލީންއަށް އެހުނެވެ.\n“މަންމަ އަހަރެން ވިއްކާލީ..!” މާޔާ އެހެން ބުނުމުން އަވްލީންއަށް ޝޮކެއް ލިބުނެވެ. އަނގަމަތީގައި އަތް އަޅާފައި މާޔާގެ މޫނަށް ބަލާލެވުނީ ގަބޫލުނުކުރެވިފައިވާ ފަދަ ގޮތަކަށެވެ. “އާނ އަހަރެންގެ މަންމަ އަހަރެން ވިއްކާލީ.. އިންޑިޔާގެ މުއްސަނދި ފިރިހެނަކަށް.. އެންމެންނަށްވެސް މި ވާހަކަ އިވުނީމަ ހިތަށް އަރާނެ އަހަރެން ހަދަހަދައިގެން ދައްކާ ވާހަކައެކޭވެސް.. އެކަމަކު ހަގީގަތަކަކީ މިހަދަނީ ދޮގެއް ނޫންކަން.. މީ ތެދެއް.. މަންމަ އަހަރެން ވިއްކާލީ ފައިސާއަށް.. އެ އިންޑިޔާގެ މީހާ މަންމަ ބޭނުންވިވަރަށް ފައިސާ ދިން.. މަންމަ ފައިސާކޮޅު ހިފައިގެން އަލުން ރާއްޖެ ދިޔައީ އަހަރެން އެ އިންޑިޔާ މީހާ ހިތުހުރިގޮތެއް ހަދަން ދޫކޮށްލާފައި..” މާޔާ ގިސްލަގިސްލާފައި ރޯންފެށިއެވެ.\n“އެ މީހާ އާއި އެކީގައި އަހަރެން އުޅުނިން ތިން އަހަރު ވަންދެން.. އެމީހާ ކިޔާނެ އަހަރެންނާއި ކައިވެނި ކުރަންވީއޭ.. އަހަރެންނަށްވުރެ ސަތާރަ އަހަރު ދޮށީ މީހެއް އެއީ.. މިބުނީ ހަމަ ތެދު.. ސަތާރަ އަހަރު.. އެކަމަކު އަހަރެން އޭނަ އާއި އެކީގައި ބާޒާރަށް ދިޔަ ދުވަހެއް ގައި އަހަންނާއި އިރުފާން އާއި ދިމާވީ..” މާޔާ ބުނެލިއެވެ. އަވްލީންއަށް އިތުރަށް މާޔާގެ ވާހަކައަށް އަހަންމިއްޔަތުކަން ދެވުނެވެ. ”ދެން.. ދެން..” މާޔާ ކުރިއަށް ގެންދެވޭތޯ މަސައްކަތް ކުރިއެވެ. ނަމަވެސް ފުންކޮށް ނޭވާލެވެން ފެށުމާއި އެކީގައި އަވްލީން މާޔާ ހުއްޓުވިއެވެ. “އެހެން ދުވަހަކު ތި ވާހަކަ ކިޔައިދޭނީ.. އެއްފަހަރާ ނުކިޔައިދިނަސް އެއީ މައްސަލައެއް ނޫން..” އަވްލީން ނަސޭހަތްތެރިވިއެވެ.\nމާޔާ ބޯ ޖަހާލިއެވެ. އަދި ދެތިން މިނެޓް ވަންދެން ހަމައަކަށް އެޅެން އިނދެފައި މާޔާ ހިނގައިގަތީ ގޭތެރެއަށް ވަންނާށެވެ. އަވްލީންވެސް ގެއަށް ވަންނަން ހިނގައިގަތެވެ.\nއަވްލީންއަށް ސިހުމެއް ލިބުނީ ބަސް ކުއްލިއަކަށް މަޑު ޖައްސާލެވުނެވެ. ކުޑަދޮރުން ބޭރު ބަލާލިއިރު އަވްލީން ފައިބަން ޖެހޭ ސްޓޮޕް ފަހަނައަޅައި ހިނގައްޖެއެވެ. އަވަހަށް ބަހުން ފައިބަން އަވްލީން ސީޓް އިން ތެދުވިއެވެ.\n“ދޮންބޭ..!” އައިރީން ގޮވާލިއަޑަކަށް އެނދުމަތީގައި ހަރަކާތެއް ނެތި ސީލިންގއަށް ނަޒަރު ހުއްޓާލައިގެން އޮތް އިޒްކާން ބަލާލިއެވެ. “ދޮންބެ މިހާރު ހާދަ ކުއައިޓް ވެއްޖެއޭ.. ކިހިނެތްވީތަ..؟” އައިރީން ގޮސް އިޒްކާންގެ ގާތުގައި އިށީންނަމުން އެއްސެވެ. “ދޮންބެ ރަނގަޅޭ.. ހަމަ ސްޓްރެސްވެފައި މި އޮތީ..” އިޒްކާން އޮޅުވާލެވޭތޯ ބެއްޔެވެ. އައިރީން ފާޑަކަށް އިޒްކާންގެ މޫނަށް ބަލާލިއެވެ. “އަސްލު މިއައީ އާހިލްއަށް މި ހަވާލުކޮށްދޭށޭ ބުނަންވެގެން..” އައިރީން އިޒްކާންގެ އަތަށް ނޯޓްފޮތެއް ލައިދިނެވެ. “މިއަދުވެސް އެސޮރު އެބްޒެންޓް..؟” އިޒްކާން އެއްސެވެ.\n“ހްމްމް.. އެހެންވެ މިއަދު ކެމިސްޓްރީ އިން އަދި ބަޔޯއިން ދިން ނޯޓްތައް ތިއޮތީ.. ދެން އެހެން ސަބްޖެކްޓްތަކުން ދިން ފިލާވަޅުތައްވެސް އޮންނާނެ ތީގައި ލިޔެފައި.. ހަނދާންކޮށް އާހިލްއަށް ދެއްޗޭ..” އައިރީން އެހެން ބުނެލާފައި ނުކުންނަން ދިޔައެވެ. “އައި ކީއްވެގެންތަ އަބަދު އާހިލްއަށް ނޯޓްތައް ނަގައިދެނީ..؟ ދޮންބެއަށް ޔަގީން އާހިލް އެކަނި ނޫންކަން އެބްޒެންޓްވާނީ..” އިޒްކާންއަށް އެހުނެވެ.\nދިމާކުރުމުގެ ނިޔަތުގައި ނޫންވިޔަސް އައިރީން ލަދުގަތްކަން އިޒްކާންއަށް އެނގުނެވެ. އައިރީން އެ ހީނލި ރަކި ހީނލުމުން އެކަނިވެސް އެކަން އެނގިއްޖެއެވެ. “ދެން ހަމަ ނަގައިދެނީދޯ..” އައިރީން ބުނާނެ އެއްޗެއް ނޭނގިގެން އެހެން ބުނެލާފައި ނުކުތެވެ. ދުވެފައެވެ. އިޒްކާންއަށް ވިސްނަން އޮވެވުނެވެ. މިއަދު ނީޝަލް އާއި އެކީގައި ހިނގި ކުޑަ ހާދިސާގެ މަތިން ހަނދާންވުމުން އިޒްކާންއަށް އެއްމިޔަކަނަކަށް ހީނލެވުނެވެ.\nއިޒްކާންއަށް ހިޔާލީ ދުނިޔެއިން ބޭރަށް ނުކުމެވުނީ ފޯނު ރިންގުވާ އަޑަށެވެ. “އޭތް އިޒްކާން.. މަ މިހުރީ ތިގޭ ދޮށުގައި.. ގެއަށް ލައިދޭން އާދެވިދާނެތަ..؟” ފޯނު ނެގުމާއި އެކީގައި ހޫރީން އެއްސެވެ. “އާނ.. މަޑުކުރޭ.. މި ފައިބަނީ..” އިޒްކާން އަވަހަށް ތެދުވެ އިސްތަށިގަނޑު ރަނގަޅު ކޮށްލާފައި ސެންޓު ޖަހާފައި ސައިކަލު ތަޅުދަނޑި އަނބުރަމުން ތިރިއަށް ފޭބިއެވެ. އޭރު ހޫރީން ހުރީ ދެ އަތުން ދަބަހުގައި ބައްދާލައިގެން އިންތިޒާރުގައެވެ. “ކޮންތާކަށް ގޮސްފައި ތި އައީ..؟” ސައިކަލު ނަގަމުން އިޒްކާން އެއްސެވެ. “މި އައީ ކުއްޖެއްގެ ގެއަށް ގޮސްލާފައި..” ހޫރީން ބުނެލިއެވެ. ”އަރާ..” އިޒްކާން ބުނެލިއެވެ. ހޫރީން ސައިކަލަށް އެރުމުން އިޒްކާން ސައިކަލު ދުއްވާލިއެވެ.\n“ކީއްވެގެން ޔާންއަށް ނުގުޅީ..؟” ހޫރީން އެހެންޏާ ގުޅާ އުޅެނީ ހިޔާންއަށް ކަމަށްވާތީ އިޒްކާންއަށް އެހުނެވެ. ”ފޯނެއް ނުނެގި..” ހޫރީން ބުނެލިއެވެ. “އޭ މަ އަދި އެބައޮތޭ ސުވާލެއް ކުރަންވެފައި.. އޯކޭތަ ކުރިޔަސް..؟” ހޫރީން އެއްސެވެ. “ކޮށްބަލަ ކޮށްބަލަ..” އިޒްކާން ބުނެލިއެވެ.\n”އިޒްކާން ނީޝަލް ދެކެ ލޯބިވޭތަ..؟” ހޫރީން އެ ސުވާލު ކުރި ވަގުތު ވެގެން ދިޔައީ ހިޔާން ފައިލަމް ގޮވައިގެން ސައިކަލުގައި އިޒްކާން އާއި ހޫރީން ކުރިމައްޗަށް އެރުނު ވަގުތަށެވެ. ހިޔާން ފާޑަކަށް ލޯ ހަނި ކޮށްލިގޮތުން ހިޔާންއަށް ހޫރީން އެ ކުރި ސުވާލު އަޑު އިވިއްޖެކަން ޔަގީންވިއެވެ. އިޒްކާން ފުންނޭވައެއް ލާފައި ހީނލިއެވެ. “ނޫން… އަހަރެން ނީޝަލް ދެކެ ލޯތްބެއް ނުވޭ..” އިޒްކާން ކުޑަ ހިނިތުންވުމަކާއި އެކީ ބުނެލީ އެއީ މާބޮޑުކަމެއް ނޫން ފަދައިންނެވެ.\nMi part vxx vrh Sali♥♥\nAwwwnnnn so cute izkaan aa neeshal aa♥♥ ♥♥♥♥♥♥\nSwry thankoleh Kuda cmnt eh dhw mikohlevuny 🥺🥺♥\nVarah reethi Maasha Allah 💖💖💖\nHafthaa aku one faharu dhw yooon ah vhk genesdhevyny….\nSchool hulhuvunyma varah busy dhw….\nStay safe and good luck with ur studies…😘😘😘\nyesh vrh bodah swry about that darls.. asslu yoon ge lap inn save koffa in files thah dlt v… Thats y I’ll have to re-write the parts now.. And specially schools hulhuvuneema vrh busy 🙁 But vrh happy vejje dearlss ah understand v ma 💖✨💖 I am so thankful to u… And I am so happy that u like this part as well💖 You stay safe and take care too dearlss ✨ Lovv yah more n more 💖💖💖\nIzkaaaaanuuuuuu kyvvetha lwbi nuve ey thibuny.. Ekm rangalhu engey dont let hiyaan know… Vvvvvvvvvv rythi mi partvx masha allah… I love this.. Keep it up. Waiting for next part curiously…\nStay safe yoonyyy…\nLove u.. Mwah😘😘😘❤❤❤❤\nWow waiting for the next part of the story keep it up and be safe.\nHey yoon.could u please comment on my poems.it will surely make me really happy and light my day.\nހަޤީޤީ ހިތާމަ ލޯބި December 7, 2016


Faisaa chaapu kurumuge huddha ithuru koddhinnumakee kuran heyovaavaruge kameh noon: Shareef - One Online\nރައްޔިތުންގެ މަޖިލީހުގެ މަޑުއްވަރީ ދާއިރާގެ މެންބަރު އާދަމް ޝަރީފް ރައްޔިތުންގެ މަޖިލީހުގެ ޖަލްސާގައި ވާހަކަ ދައްކަވަނީ --- ފޮޓޯ: މަޖިލިސް އިދާރާ\nފައިސާ ޗާޕު ކުރުމުގެ ހުއްދަ އިތުރު ކޮށްދިނުމަކީ ކުރަން ހެޔޮވާވަރުގެ ކަމެއް ނޫން: ޝަރީފް\nޕަބްލިކް ބޭންކު އެކައުންޓުން ދައުލަތުގެ ހަރަދުތަކަށް ފައިސާ އޯވަ ޑްރޯ ކުރަން، (ރުފިޔާ ޗާޕު ކުރެވޭ ގޮތަށް) ރައްޔިތުންގެ މަޖިލީހުން ފިނޭންސް މިނިސްޓްރީއަށް ދީފައިވާ ހުއްދައިގެ މުއްދަތު އިތުރު ކޮށްދިނުމަކީ ކޮށްދޭން ހެޔޮވާ ވަރުގެ ކަމެއް ނޫން ކަމަށް އިދިކޮޅު ޕީއެންސީގެ ނައިބު ރައީސް އަދި ރައްޔިތުންގެ މަޖިލީހުގެ މަޑުއްވަރީ ދާއިރާގެ މެންބަރު އާދަމް ޝަރީފް ވިދާޅުވެއްޖެއެވެ.\nމެންބަރު އާދަމް ޝަރީފް މިހެން ވިދާޅުވީ، އޯވަ ޑްރޯ ކުރަން ދީފައިވާ މުއްދަތު އިތުރު އެއް އަހަރަށް އިތުރު ކޮށްދިނުމަށް އެދިވަޑައިގެން ފިނޭންސް މިނިސްޓަރު އިބްރާހިމް އަމީރު ރައްޔިތުންގެ މަޖިލީހަށް ހުށަހެޅުއްވި މައްސަލައިގެ ބަހުސްގައި މިއަދު ވާހަކަ ދައްކަވަމުންނެވެ.\nއާދަމް ޝަރީފް ވިދާޅުވީ އަންނަ 2022 ވަނަ އަހަރަށް ލަފާކޮށް ސަރުކާރުން މަޖިލީހަށް ހުށަހަޅާފައިވާ ބަޖެޓަށް ވާހަކަ ދެއްކިއިރު ރާއްޖޭގެ އިގުތިސޯދު ރަނގަޅުވަމުން އަންނަ ކަމަށާއި ފައިސާ އާއި ބޭރުގެ އެހީ ރާއްޖެއަށް ލިބެމުން އަންނަ ކަމަށް ސަރުކާރުން ވާހަކަ ދައްކާފައިވާ ކަމަށެވެ. ނަމަވެސް ފައިސާ ޗާޕު ކުރުމުގެ ހުއްދަ އިތުރު ކުރުމަށް ހުށަހެޅުމުން އެ ވާހަކައިގެ ދެކޮޅު ނުޖެހޭ ކަން ހާމަ ވާ ކަމަށް ވެސް ވިދާޅުވިއެވެ.\nޝަރީފް ވިދާޅުވީ، މިދަނޑިވަޅުގައި އެފަދަ ހުއްދައެއް ދިނުމަކީ ރާއްޖޭގެ އިގުތިސޯދު އިތުރަށް ހަލާކުވެ ރައްޔިތުންނަށް އިތުރު ގެއްލުންތަކެއް ލިބިގެންދާނެ ކަމެއް ކަމަށެވެ. އެގޮތުން އެކަމާ ގުޅިގެން ޑޮލަރުގެ އަގު މަތިވެ ފައިސާގެ އަގު މަތިވެ އިންފްލޭޝަން މައްޗަށް ގޮސް ތަކެތީގެ އަގު މަތިވެގެންދާނެ ކަމަށްވެސް ޝަރީފް ވިދާޅުވިއެވެ.\nމެންބަރު ވިދާޅުވީ ފިނޭންސް މިނިސްޓަރު އެދިވަޑައިގެންފައިވާ ހުއްދަ ދިނުމުގެ ބަދަލުގައި، ކަންކަން މެނޭޖު ކުރެވޭނެ ގޮތް މަޖިލީހުން ސަރުކާރަށް ކިޔައިދޭން ޖެހޭ ކަމަށެވެ. އެގޮތުން ސަރުކާރުގައި ތިބި ސިޔާސީ މީހުންގެ އަދަދު މަދު ކުރަން ޖެހޭ ކަމަށާއި، ދައުލަތުގެ ރިކަރަންޓް ހަރަދު ކުޑަކޮށް މަޖިލިސް މެންބަރުންނާއި ސިޔާސީ އިސް މަގާމުތަކުގައި ތިއްބެވި އިސް މީހުންގެ މުސާރަ ކުޑަކުރަން ޖެހޭ ކަމަށްވެސް ވިދާޅުވިއެވެ.\nޝަރީފް ވިދާޅުވީ ފިނޭންސް މިނިސްޓަރު މަޖިލީހަށް ހުށަހަޅުއްވާފައިވާ ގޮތަށް މަޖިލީހުން ފާސްކޮށް ނުދިނުމަށް މަޖިލީހުގެ ހުރިހާ މެންބަރުންނަށް އިލްތިމާސް ކުރައްވާ ކަމަށެވެ.\nގުޅޭ ޓެގު ރައްޔިތުންގެ މަޖިލިސް މިނިސްޓްރީ އޮފް ފިނޭންސް އެންޑް ޓްރެޜަރީ އިބްރާހީމް އަމީރު ޕީޕަލްސް ނެޝަނަލް ކޮންގްރެސް މެންބަރު އާދަމް ޝަރީފް އުމަރު ދައުލަތުގެ ބަޖެޓު


Alifaana nukulhen Trump Iran ah inzaaru dhevvaifi\nއެމެރިކާގެ ރައީސް ޑޮނަލްޑް ޓްރަމްޕް: އިރާނަށް އިންޒާރު ދެއްވި -- ފޮޓޯ އޭޕީނިއުސް\nދެހާސް ފަނަރަ ވަނަ އަހަރު ހަދާފައިވާ ނިއުކިލިއާ އެއްބަސްވުމުގައި ވާ މިންވަރަށްވުރެ އިތުރަށް އިރާނުން ޔުރޭނިއަމް އުފައްދާނެ ކަމަށް ބުނުމުން އިރާނުން ކުޅެން އުޅެނީ އަލިފާނާ ކަމަށައި އީރާން އަލިފާނާ ނުކުޅުމަށް އެމެރިކާގެ ރައީސް ޑޮނަލްޑް ޓްރަމްޕް އިންޒާރު ކުރައްވައިފި އެވެ.\nއިތުރަށް ޔުރޭނިއަމް ފައްކާ ކުރާނެ ކަމަށް ހޯމަ ދުވަހު އިރާނުން ބުނެފައި ވަނީ، އެމެރިކާއިން އެ ގައުމަށް މިސައިލް ހަމަލާއެއް ދޭނެ ކަމަށް ބުނެ އެ ނިންމުން ބަދަލު ކުރިތާ ދެ ހަފުތާ ފަހުންނެވެ. އެހެން ކަމުން އެމެރިކާ އަދި އިރާންގެ މަސްރަހު ފިނި ކުރަން މަސައްކަތް ކުރާ ގައުމުތަކުގެ މަސައްކަތަށް ހުރަސް އެޅޭނެ އެވެ.\nއދ. ގެ ނިއުކްލިއަ ކަންތައް ބަލަހައްޓާ އިންޓަނޭޝަނަލް އެޓޮމިކް އެނާޖީ އެޖެންސީ (އައިއޭއީއޭ) އިން ބުނީ ނިއުކިލިއާ އެއްބަސްވުމުގައި ބަޔާންކޮށްފައިވާ މިންވަރަށްވުރެ އިތުރަށް އިރާނުން މިހާރު ވެސް ޔޫރޭނިއަމް ބޭނުން ކުރަމުންދާ ކަމަށެވެ. އެއްބަސްވުމުގައިވާ ގޮތުން އިރާނަށް ޔޫރޭނިއަމް ބޭނުން ކުރެވެނީ 300 ކިލޯގްރާމަށެވެ.\nއިރާނުން ޔޫރޭނިއަމް އިތުރަށް ބޭނުން ކުރަމުންދާ މައްސަލައިގައި ޓްރަމްޕް ވަނީ އިތުރަށް ވާހަކަފުޅު ދައްކަން ދެކޮޅު ހައްދަވާފަ އެވެ. ނަމަވެސް ވައިޓް ހައުސް އިން ފަހުން ބުނެފައިވަނީ އީރާނަށް ދަތިކުރުމުގެ ފިޔަވަޅު އަޅަން ގައުމުތަކަށް ގޮވާލާނެ ކަމަށާއި، އިރާނުން ޔޫރޭނިއަމް ބޭނުން ކުރުން އެއްކޮށް މަނާކުރަން މަސައްކަތް ކުރާނެ ކަމަށެވެ.\nޔޫރޭނިއަމް މައްސަލައިގައި އެމެރިކާއިން އިރާނަށް އިންޒާރު ދިން އިރު، އެމެރިކާއިން ވަނީ 2015 ވަނަ އަހަރު ދުނިޔޭގެ ބާރުތަކާއި އެކީގައި ހެދި ނިއުކިލިއާ އެއްބަސްވުމުން ވަކިވެފަ އެވެ. އެއްބަސްވުމުގައިވާ ބައެއް ކަންތަށް ބާތިލްކޮށް ޔޫރޭނިއަމް އާއި ހެވީ ވޯޓާ އިތުރަށް އުފައްދާނެ ކަމަށް އިރާނުން ވަނީ ބުނެފަ އެވެ. އަދި ޔޫރޭނިއަމް ބޭރުގެ ގައުމުތަކަށް ނުވިއްކާނެ ކަމަށްވެސް އިރާނުން ބުނެ އެވެ.